text:
藍橘子:淨係窮遊先算識得去旅行?
香港人真係好鍾意去旅行,加上香港人一生都不羈放縱愛自由,所以幾乎九成人都會選擇自遊行.但自遊行或自駕遊已經唔足以令香港人喺面書炫耀.
近年最潮最值得晒命嘅…係去世界各地窮遊!
旅遊從來都係豐儉由人,你鍾意可以坐頭等住五星級,相反可以搭廉航住民宿.但唔知點解,有部分窮遊愛好者有一種「你唔係窮遊!根本唔係去旅行只係去洗錢咋嘛!」嘅錯誤觀念.
有次我去東京,同事問我洗咗幾多錢,我話差不多兩萬蚊.同事聽到之後,個死人樣就好似見住一個人將張中六合彩頭獎嘅飛用黎抿鼻涕咁Shocked…
嘩!你洗咁多錢去咗邊?
都係新宿,原宿,秋葉原,淺草囉,無乜特別…
我上次用咗幾千蚊,已經喺日本生存咗半個月!去晒東京大部分景點,同你去嘅地方幾乎一樣!你呢啲咪唔識去旅行囉!
呢位同事,每次其他人去完旅行,佢都會即刻衝過去問人用幾多錢,再分享佢用幾少錢生存到幾多日…其實網路上亦有好多以「窮遊」自豪,再話其他人唔識去旅行嘅人.
後來細問之下,原來佢住青年旅館,玩到邊住到邊,有時訓網吧,有時訓太空倉,每日三餐都食即食麵解決,沖涼就去公共澡堂.佢話見識到當地文化,仲結交咗好多有窮遊癖嘅朋友.
但點解我去旅行洗幾萬蚊就係唔識去旅行?咁我到底去咗乜?時光旅行啊?再者,你踩單車去到我去嘅地方,但我食嘅嘢你窮遊真係食得到?
講起用最少錢生存得最耐,我以前中學,每日都喺每個朋友嘅飯盒搶一啖飯食,捱過咗兩年,唔通我又指住食翠華嘅學生話佢唔識返學咩?!
其實窮遊嘅意思,係雖然你無錢,但都可以去啲有錢先去到嘅地方.方法係用時間換取金錢,例如步行或單車代替交通工具,住宿選擇離市區較遠嘅地方等等.
窮遊,只係一種去旅行嘅選擇,並唔係一個優勝之處.可能你的確認識到好多當地朋友,又可能體驗到當地文化…
但係…喂!我只係一個宅男,唔太想深切體會當地文化.喺香港,我每日都帶飯返公司食,平時又唔太洗錢.去到秋葉原呢塊聖地想洗多幾個錢,放縱吓自己豪食幾餐都得卦.
唔係個個去旅行都要做修行憎嘅.
另外有一類窮遊係最黑人憎.就係為咗慳錢,去破壞當地國家規矩.外國有好多景點或野生動物都會有Tour導賞團,除咗有專人講解導賞之外,主要目的係唔想遊客毀壞景點措施同破壞大自然生態.
有一次親身經歷,我去塔斯曼尼亞時有個野生小企鵝導賞團,可以遠距離觀賞夜晚成班小企鵝游上岸返回巢穴嘅過程.當時有班窮遊台灣人住同一間青年旅館,每個人聽見我話去睇小企鵝,都話:
不用給錢的!反正你也聽不懂他說什麼!他只給你遠距離看,但你自己爬過去就可以近距離拍照,還可以摸小企鵝,最重要是不用錢!!
我聽到時嬲到震,即場鬧爆佢哋.我嬲並唔係因為佢造我唔識聽英文(事實上我真係唔識),亦因為我唔識,特登事前上網做咗資料搜集,原來要求遊客遠距離導賞,係唔想嚇到班小企鵝,另外拍照唔可以開閃光燈,一般燈光會傷到小企鵝眼睛,所以導賞員只會用特製燈光,確保完全唔打擾到佢哋.皆因小企鵝一旦受到驚嚇,就會覺得呢個地方唔安全,佢哋就以後唔會再返黎!
最重要一點…小企鵝絕對絕對絕對唔可以摸!因小企鵝沾上人類氣味,族群就會排斥佢,離群嘅小企鵝根本無法生存.(我英文差有錯請指正,我鬧錯嘅話,對唔住囉!)
所以,請各位窮遊者做足資料搜集,唔好做其他國家眼中嘅蝗蟲.最後一句,正如我唔會歧視你哋去旅行唔捨得洗錢,請你哋都唔好覺得洗錢就係唔識去旅行.
全文刊於藍橘子 x 萬用上帝的facebook,獲授權轉載.
撰文 : 藍橘子


c: text/html

text:
2016年10月31日星期一
蜂蜜抹茶曲奇 Honey Matcha Cookie
剛喺圖書館借咗本健康烘焙食譜,唔用蛋,奶類製品及精製糖,裡面有個黃豆粉唧花曲奇,無論材料同做法都相當簡單,可以好快手就整到,今日即管一試.食譜原本係用黃豆粉同楓糖漿,因為手上都無呢兩樣食材,所以我就改用咗蜂蜜同抹茶粉.
其實 N 年前都已經試過幾次整唧花曲奇,但次次都唔成功,今次反而一擊即中,所以即使個唧花整得唔太靚,但都已經好滿意喇!!估唔到唔用牛油同蛋整成嘅曲奇都一樣咁鬆脆,唔會又硬又實.
罌粟籽 bagel
自從買咗麵包機之後,真係好少自己親手整麵包,一來無太多時間容許我慢慢等發酵同焗,二來就係一個字,懶!!臨瞓前倒哂啲材料落部機度,預校好時間,第二朝起身就已經整好,雖然我其實唔多鍾意麵包機整嘅麵包,因為實在太軟熟,唔係我杯茶,但總好過要自己整或出街買 "化學" 包食囉!
早幾日終於的起心肝整番一次 handmade bread,皆因目標人物唔係自己,係 Ernest 婆婆,佢好鍾意食 bagel 㗎!只要係為身邊入而做的話,動力就會大好多,如果只係整俾自己食的話,真係懶得就懶囉!!
2016年10月23日星期日
咖啡香蕉雪糕
錯體!?
仲記得早前我收到舊學生喺澳洲寄俾我一大盒甜品嗎?裡面其中一盒係茶包.
2016年10月18日星期二
芝麻麵包布甸
2016年10月14日星期五
間接做善事
食過曲奇同蛋糕,又收到本精美食譜,咁順便幫吓老友忙都好應該呀!
Ernest 媽咪有啲包裝食物想送俾有需要人士,但又唔知捐去咩地方好,我突然想起灣仔一個商場裡面長期放咗一個紙箱喺度,有心人可以將食物放低,等有需要嘅人取用.反正我轉車返屋企時必定要經過呢個商場,咁都係順手啫,施受雙方都有得著,我呢個 "中間人" 都間接幫手做善事,哈哈!
多謝!!
Ernest 媽咪今日送咗本食譜俾我,係仙姐嘅《點點我心》.
一向都好鍾意仙姐嘅食譜,尤其係中式點心,做出嚟成品特別合心水,各方面都恰到好處,因為仙姐通常都習慣將個食譜整 N 次咁多,邊做邊調整食材份量,直到自己完全滿意為止先將食譜公諸於世,所以佢嘅食譜一定信得過,而且一定可以成功整到,唔似得有啲食譜咁整幾次都唔成功,根本就係個食譜有問題,又或者係刻意將所謂嘅 "秘方","秘訣","秘技" 收埋,唔係完完整整咁跟大家分享,用咁嘅心態去出食譜,不如唔好出好過啦,我自己就覺得同扼錢都無乜大分別!!
訂閱: 文章 (Atom)

robotstxt: allowed

filter: keep


text:
武漢肺炎襲港,年假後學校停課;再加上疫情嚴峻又唔夠口罩 ,自己都唔敢出街,更何況係小朋友.於是兩隻野日日係屋企,再加埋喱係屋企返工既我,形成大家俗稱既「困獸鬥」.
「困獸鬥」既攞命之處,在於個「困」字.講真,日日困你係一個地方,係人都變做獸啦.今次加埋呢個武漢肺炎更加係攞你命三千,因為連帶佢地落個街都唔係好敢,所以真係7 x 24咁困住左佢地同我.
但呢個「困獸鬥」對我最攞命既地方,係在於我唔止一隻,而係有兩隻獸.「困獸’s’鬥」呀即係.所以你估會點?梗係開片啦,唔通佢兩個會坐定定傾計分享被困感受咩….
所以每一日,基本上我同我老婆同下面個拳証係無乜分別:
全程望住佢兩隻野,一見佢地埋身就要分開佢地.
而最慘果下係:我屋企細到同個擂台一樣,基本上係無乜位分開佢兩個.
不過好彩我讀得書多.記得細個果時我睇過一本叫做「金田一少年事件簿」既書(唔知係乜 ?所以話人係一定要讀多啲書……),入面有一個殺人事件係講個兇手點樣利用時間表,將兩個明明係同一個地方既人既活動完全錯開,等佢地以為自己係兩個唔同既地方,幫自己製造不在場証明然後巧妙咁將佢地殺害(bonus: 有無人記得係邊個殺人事件).
老婆亦有見兩個生活秩序大亂又成日係度hea,幫佢地製作左時間表,等佢地唔會成日坐係度唔知做乜好.於是我地就利用呢個時間差同埋僅有既一間房,盡量將佢地一齊既時間減少50%.效果暫時令人滿意:我同老婆尖叫既時間亦相應減少左50%.
不過又講返轉頭,佢兩個被困家中咁耐,但一句都無扭過計話要出去玩,都已經好乖了.然後一諗到自己唔駛出去返工撲口罩,又驚出完去返黎帶左病毒傳染佢地,其實已經好幸福.
係度希望大家,尤其係醫護人員個個身體健康,成功抗疫.
辛苦你地了.


text:
寶崗大道站
(英文:Baogang Dadao Station);規劃時期叫過做昌崗中路站(英文:Changgang Zhonglu Station),係廣州地鐵8號綫嘅車站,喺海珠區昌崗中路同寶崗大道嘅交界西邊嘅地底.呢個站喺2010年11月3號開始營運.
車站嘅結構[編輯]
呢個站一共有2層樓嘅地下區域,其中地下1樓係站廳,有票務設施,客務中心同商鋪;地下2樓係8號綫嘅月台.同大多數嘅8號綫車站一樣,冇休息室同廁所.
垂直結構[編輯]
水平結構[編輯]
寶崗大道站嘅收費區喺站廳嘅北邊,而南邊係人行通道,而收費區有扶手電梯同樓梯,專用𨋢往返月台.
呢個站有一個島式月台,喺昌崗中路同寶崗大道南嘅地底.
月台全景(去鳳凰新村嗰邊,喺2015年1月30號影)
商舖同自助服務[編輯]
而家嘅寶崗大道站入面凈係得一間麵包檔同一間洗衫檔響度.
另外,寶崗大道站入面重有自助服務設施畀乘客用,包括咗自動販賣機;重有充羊城通,交水電費同交通嘅罰錢,查地鐵嘅路線,頭尾班車同地鐵嘅安全指引,重可以畀乘客登記做廣州地鐵薈嘅會員嚟查獎分,換獎品嘅服務.
出入口[編輯]
車站一共有5個出入口,但實際開咗3個.
頭尾班車信息同配線圖[編輯]
車站歷史[編輯]
利用狀況[編輯]
呢個站附近有好多住宅區例如橡膠新村,翠城花園等,入邊要返工放學放工放學嘅人基本都會來呢個站坐車,高峰嗰時重好火爆,其他時候呢個站基本上冇乜人坐車.
喺廣佛綫首期後通段西朗至燕崗段開通之前,海珠區居民經常坐到呢個站落車轉巴士去鶴洞個邊,而家西朗至燕崗段開咗之後,呢班人大部分改咗去沙園轉車.
高峰客流控制[編輯]
喺2014年5月12號開始,呢個站搞咗常態化客流控制,佢嘅客流控制時間係:
附近嘅建築同景區[編輯]
上一站·下一站[編輯]


text:
市面上V面的產品好多,有V面面膜,V面神器,瘦面針,瘦面RF射頻(tripollar RF, thermage, Ulthera,HIFU),甚至削骨等等.過去幾年,我用咗超過幾萬蚊去嘗試令塊面更加瘦更加V.基本上日本,台灣,韓國,中國內地嘅電視節目有介紹嘅手段方法我都試過.由購買RF射頻瘦面機tripollar stop,到出街接受韓式RF射頻療程,到用瘦面面膜,到去醫學美容中心打瘦面針,真係洗咗好多冤枉錢,終於發現有啲方法系可以瘦到面,亦有啲方法係一定唔會work.今日我就特別講解一下我嘅V面心得.(本文係自費分享原創研究,並沒有收到任何品牌的贊助或試用)
如果你想V面,就一齊睇下啦!
先了解包面原因,再對症下藥
如果你真係真心想瘦面,第一件事,你就要了解同分析,你自己包包面嘅原因係乜嘢.
好多產品都聲稱可以幫你令塊面更加V同尖,但係如果你想V面,你就一定要先搞清楚,你塊面包包嘅原因.有啲人係因為骨頭生得大,有啲人純粹係因為肥,有啲人係面部咀嚼肌肉大,有啲人就係因為面部鬆弛所以顯得面形下垂.
因為你塊面唔夠V嘅原因,係每個人都唔同,如果你稍為檢查自己,然後揀啱方法,你就可以事半功倍!方法揀得啱,最快兩三個禮拜就可以見到V爆靚靚嘅面形!
點解去到某個年紀,你嘅面會自動由青春年代嘅V面,變成越來越包,越來越臃腫難分?
首先,我要介紹一下你嘅皮膚,你皮膚分為兩層,表面嘅一層,叫做表皮層(epidermis);表皮層下面,就係真皮層(dermis).真皮層對於你塊面有幾尖有幾V,有決定性嘅作用.如果你要做到真V面,就一定要好好打理真皮層.
你塊面後生嘅時候非常緊致,到而家比較鬆弛嘅原因,係因為後生嘅時候,你嘅真皮層有好多膠原蛋白纖維,隨着時間嘅流逝,呢啲蛋白同埋纖維就會漸漸咁樣流失,造成面部鬆弛,低陷,失去後生時候V面嘅效果.
我依家就分析一下,唔同瘦面方法嘅功效.
1. RF射頻機瘦面 同 超聲波瘦面(Thermage,Ulthera,Fraxel,Tripollar Stop,Dr Bauer)
如果你真係認真想令到塊面更加尖,其中一個最有效嘅方法,就係RF射頻(radio frequency)同超聲波.你喺美容院見過嘅Thermage,Ulthera,Fraxel,同埋家用射頻器Tripollar Stop同Dr Bauer,就係屬於射頻同超聲波瘦面.
RF射頻同超聲波可以收緊肌膚,令皮膚睇起嚟更加年輕緊緻.
射頻瘦面(radio frequency, RF)嘅方法同其他山寨V面方法唔同,佢係得到醫學界嘅測試成功同埋認可,本身係有一定嘅科學根據.根據最新嘅醫學期刊,同埋醫學研究報告,都發現射頻對於減少面部鬆弛越級皺紋,有一定作用.係醫學嘅角度來講,RF射頻唔能夠完全消除皺紋,但對於減少皺紋與及增加緊緻,醫學界有一定嘅共識.
咁我首先同大家解釋一下射頻嘅原理.RF科學原理就係利用3kHz到300mHz射頻,用熱力將肌膚底層加熱,令膠原蛋白收縮,令到脂肪細胞將脂肪液排出,並經過血液與及淋巴系統隨着正常新陳代謝排出體外.通常瘦面機會有一個安全設計,就係佢會利用射頻加熱真皮層,而表皮層就盡量避免灼傷.
根據醫學研究,當真皮層加熱到攝氏45到65度左右嘅時候,人體嘅膠原蛋白就會收縮,同時亦會幫助傷口瘉合.身體就會出產新嘅骨膠原,彈性蛋白.瘦面嘅功效就會漸漸浮現.
射頻同傳統拉皮手術嘅唔同地方在於,傳統拉皮手術只能夠做到一樣野,就係拉皮.對於皮膚質感凹凸同埋皮膚質素差,拉皮嘅幫助就唔係太大.相反,RF射頻就可以同時達到拉提與及改善膚質嘅效果.
根據一啲外國醫學期刊,外國醫生嘅訪問報道,RF射頻最適合一啲初老,初初出現皺紋鬆弛嘅人士使用.RF喺呢啲人士身上個效果會係最顯著明顯.
RF射頻儀器可以分為單極(monopolar RF),雙極(bi polar RF),三極(tripollar RF).三種射頻,都能夠產生即時收緊同之後收緊嘅效果.一般客人喺療程之後即時就會見到初期嘅收緊,跟住落嚟嘅幾個月,隨骨膠原自我更新,瘦面緊致效果會慢慢浮現.單極RF射頻嘅好處,就係佢能夠一下直達深層,效果會比較明顯,但同時痛楚感覺亦會比較強烈.
RF射頻瘦面嘅好處,除咗促進膠原增生之外,就係減肥.因為當能量通過面部嘅時候,專家發現有脂肪分解嘅情況,當射頻進入體內嘅時候,脂肪細胞會被破壞.射頻機嘅好處,就係唔單止你嘅骨膠原增生左,你面部嘅脂肪亦會減少左.
射頻機對於暗瘡都有少少功效,根據唔同嘅研究發現,一啲暗瘡嘅病患者經過接受療情之後,暗瘡情況都有所改善.醫學界認為當中嘅原因,係因為減少油脂分泌.
依家就逐一評論一下,不同瘦面機嘅好處功效同埋要注意嘅地方.
Thermage (生產商:Solta )
Thermage CPT射頻瘦面,係使用單極射頻,將能量射入真皮層,美國FDA早於2002年初次允許使用作為改善皮膚質素嘅工具,亦係第一個獲得FDA認證,改善鬆弛與及皺紋嘅機器.依家香港見到嘅就係屬於第三代嘅thermage.
由於佢嘅能量非常大,Thernage使用之前醫生會先喺你面上貼一啲好似印水紙紋身嘅格仔,然後按次序逐一係每個格仔上面你用Thermage注入能量(打thermage ).呢個嘅好處,係可以準確量度面上每個位置都得到適量嘅治療,全面得來又唔會重複打咗同一個地方.
功效方面,Thermage應該係市面上其中一隻最有效抗皺紋嘅射頻機,由於佢能夠將熱力打入真皮層,而佢比其他嘅射頻機更加深入,理論上佢嘅熱力會停留係真皮就更耐.
要注意嘅係,Thermage療程並唔適合心臟起搏器使用者,與及懷孕人士,如果有皮膚癌症歷史嘅人亦都不建議使用.
Thermage生產商Solta母公司,係海外上市嘅醫療集團.
Ulthera HIFU,HIFU,全名係high intensity ultra sound,係2008年被FDA認可作為眼眉提升嘅作用.
傳統射頻VS家用射頻機分別
簡單來講,家用射頻機同傳統射頻機嘅原理係一樣,只不過美容院係家用版的加強版,無論功效,好處,定潛在風險,都比較大!
美容中心商用嘅大機,由於力量非常之強勁,安全性係一個好重要嘅考慮,因為稍有不慎,佢就會造成灼傷,與及其他因為高溫帶嚟嘅皮膚傷害.呢類RF美容儀器只適合由醫生處理.
亦都係呢個原因,令到好多人開始考慮使用火力冇猛嘅家用RF射頻機.作為一個又有去美容中心做RF,又有用家用射頻機Tripollar嘅用家,我都有少少心得分享.
Tripollar Stop (生產商:Pollgen)
而係市面上林林總總嘅瘦面機當中,有一種我覺得可以推薦一下,就係Pollogen嘅tripollar stop.因為Pollogen呢間位於以色列嘅醫療用品生產商,改造同系列美容中心RF大機Apollo.當然家用版本tripollar stop冇咁強大,但係科學嘅原理係一樣嘅.
(市面上有買嘅家用RF射頻機,Tripollar Stop係最有效之一.)
之前我都研究過香港幾種唔同嘅瘦面機,包括左Dr Bauer,Glycel 42,最後都決定左買tripollar stop.
暫時香港來講,Tripollar Stop可能係最好用嘅家用瘦面機.因為係醫學理論來講,佢真係完全超越左另外幾個對手,佢得到唔同醫學期刊嘅報道.
由於Pollgen本身已經有多年生產美容院專用RF大機嘅經驗,信心大好多.
作為一個已經用咗Tripollar Stop好耐嘅人,我都有少少心得可以講下,就係佢真係好work!
另一個心得,用Tripollar要注意一點,就係一定要用足夠嘅時間,先至可以令到真皮層皮膚溫度加熱,達到最佳功用.因為,瘦面機要刺激真皮層嘅膠原增生,最少需時十分鐘上,能夠按照指示有足夠嘅能量,係令你成功瘦面嘅關鍵.呢個亦都係我個人嘅心得之一,一定要有足夠嘅次數,同埋足夠嘅時間.
同出街做Thermage唔同,家用版本並無一啲印水紙幫你量度邊個位做咗,邊個位未做,所以你自己就要特別留心,避免係同一個位做太耐,其他位置又做唔夠.真正有效嘅RF射頻拉皮,要全個面都覆蓋得到,先至叫做有用.
Tripollar副作用方面,同一般嘅RF美容機一樣,要根據說明書指示,避免過分灼傷肌膚.由於RF科技已經得到美國FDA認證,副作用基本上係唔大嘅.
值得一提嘅係, FDA對於拉提嘅效果研究,有非常科學嘅測試同量度,並唔係求其搵幾個不知名blogger嘅所謂自我評估.所以喺效果評估方面,就好值得大家參考.
除咗香港最出名個幾款瘦面機之外,其實仲有幾種被認為係有效嘅RF射頻減肥瘦面嘅機器,遲啲有機會我會再仔細分享,佢哋包括左venus freeze,truSculpt,Exilis,Accent等等.
RF射頻瘦面機嘅成效,好取決於幾個因素:瘦面器嘅溫度能夠到所需嘅溫度,接受療程嘅次數,治療相隔嘅時間等等,都好影響最終嘅成效.
2. Botox與Dysport瘦面針
除咗射頻瘦面之外,第二個最多人用嘅方法,就係打瘦面針.
注射肉毒桿菌瘦面嘅好處係功效快,價錢亦交去醫學美容中心做Thermage RF射頻拉皮平.如果你包面嘅原因係因為咀嚼肌過大,呢個方法亦未嘗不可.
3. 瘦面面膜,V面面膜,拉提面膜
去到一啲美容專櫃,就會發現好多聲稱能夠幫你拉提,瘦面嘅美容產品.
(市面上有好多聲稱可以瘦面嘅面膜,但係功效就真係好成疑! )
一般市面上嘅瘦面面膜,都係功效非常之有限.其中嘅原因,係因為瘦面面膜只係針對表皮層,未能夠針對真正令到面部下垂嘅真皮層.所以效果都係到喉唔到肺,付出多效果少.
一般嘅瘦面面膜,可以令到表皮Epidermis更加滋潤,水潤,保濕.呢幾方面,可能係有用嘅.但係對於真正真皮層dermis拉提,膠原增生,就真係好睇隻面膜本身嘅成份.好似我之前講過,如果有滋促進皮膚新陳代謝嘅成份,瞓到死皮脫落,exfoliate dead skin cells,盡快更新表皮,咁係視覺上對於減少面部皺紋係有一啲功效.
如果你嗰隻瘦面面膜,成份只係透明質酸,蘆薈啫喱之類嘅凍膜,效果就好成問題.因為佢只係一種滋潤補水,同真皮層嘅拉提基本上係冇關係.
4. 減肥,減少卡路里攝入(推薦)
有時最原始嘅方法,就係最有用嘅方法.減肥令到全身嘅脂肪減少,同時因為人類生物結構嘅構造,人類只要體脂下降,面部同埋頸部嘅脂肪亦一定會相應減少.
人類嘅面部係包含咗真皮層,表皮,同埋脂肪.脂肪減少,都會令輪廓睇嚟更加分明,更加sharp.嚴格控制卡路里攝入量,令到身體處於負卡路里嘅狀態,即係每日消耗嘅卡路里比吸入多,你塊面就會慢慢變尖.呢個亦都係我試過咁多方法裏面,其中一個最快嘅方法.我會建議你用減肥,配合做RF機,呢個會係最有效嘅V面瘦面方法.
如果你以前係面尖尖,而家你包包面係因為肥咗,比較豐滿,咁樣我有個好消息話俾你知,你要V面嘅方法好容易,只需要減肥就可以.
好多台灣嘅女仔同埋男仔,面目清秀,而且皮膚好,就係因為佢哋嘅食物,令到卡路里攝入量好低,對於皮膚同埋身型都有好好嘅幫助!
其他唔work瘦面方法:
V面神器
好多台灣,覺得好日本嘅電視節目都會介紹一啲減肥美容產品.但係有一啲產品就好似真係完全無科學根據同埋邏輯,啼笑皆非!
好似市面上一啲包裹着整個頭部嘅繃帶類產品「V面神器」,聲稱可以幫你V面,呢啲都係完全冇科學根據.因為塊面唔夠V,係因為真皮層膠原蛋白嘅流失,山寨瘦面法真係冇乜可能會有效.
總之一句講晒,要有拉提嘅效果,就一定要針對真皮層,否則就一定冇作用.
V面美容油,beauty oil
呢幾年香港多咗好多人用美容整容嘅精油,係滋潤,增加亮澤感嘅層面,呢啲係好有用,但係對於真皮層嘅拉提,係一啲作用都冇!
推淋巴瘦面
去到美容院,就一定會有人sell你做推淋巴瘦面.究竟呢一樣野有冇科學根據呢?
面部按摩,推淋巴可以令到水腫減少,可以好快嘅時間之內令到面部睇起嚟更加緊致,推淋巴瘦面個好處係成效明顯,個唔好處,就係只係可以維持半日,只要一飲返水,你就包面就會即刻返嚟!
有興趣嘗試做全新韓國美國機,各種V面,美肌,逆齡療程嘅朋友,可以直接以試用價到Reju Beauty登記.個人較推「韓國膠原激活童顏術」,效果媲美萬元貴價療程,$688限時優惠(原價$1088)
更多有關醫學美容的原創研究,請按這裡


text:
(A&M Diary)土地問題除咗係歷任政府嘅難題,亦係唔少香港人嘅生活所需.想過二人世界,追求私人空間?除咗weekend嘅Staycation,月租酒店近期都有唔少優惠,租期比租樓有彈性,更重要係可以享受酒店式嘅服務添!位於港島區嘅莎瑪炮台山服務式公寓(Shama Fortress Hill Hong Kong),無論係新婚嘅二人世界,定係一家四口嘅小康之家,莎瑪炮台山服務式公寓都有唔少房型選擇,更大賣點係歡迎寵物入住,今次我同M佬趁屋企裝修,就帶埋我哋嘅B狗嚟住一排啦!
服務式住宅大堂
莎瑪炮台山服務式公寓位於炮台山港鐵站旁邊,步程僅需1分鐘;而除咗港鐵,亦可選擇乘搭電車同前往各區嘅巴士路線,地理位置真係無得輸呀!另外,服務式住宅附近就有超級市場,便利店同餐廳食肆,生活配套非常方便,啱晒長住嘅住客啦!
大堂位於2樓,設有免費嘅capsule咖啡同茶,喺辦理check-in嘅時候,就可以嘆住杯咖啡了解入住須知.另外,平時住客亦可以嚟到大堂,免費享用咖啡同茶㗎!服務式住宅樓高19層,提供115間客房,房型以唔同面積分為一房一廳,一房兩廳,兩房一廳同兩房兩廳等間隔,適合唔同人士選擇.
另外,近年飼養寵物風氣盛行,所以服務式住宅亦兼顧寵物住客,設有專用嘅電梯,歡迎寵物入住,連我哋嘅B狗都表示入住愉快呀!
房間大廳
Check-in完之後,需要利用匙卡搭電梯前往入住樓層,保安度高.我哋入住嘅房間係兩房兩廳連露台,係呢間服務式住宅其中一間最具代表性嘅客房.房間大廳呈正方形,採光到十足,中間放有大大張梳發同茶几,一家人可以坐喺度睇吓電視,閑話家常.電視頻道選擇甚多,除咗一般嘅本地免費電視頻道,亦有其他國家頻道,睇波睇戲都有唔少選擇.如果咁多個頻道都唔啱睇,房間亦有DVD機同音響系統,可以喺2樓嘅大堂租借港產及中外電影,客廳即時變成私人電影院.
至於飯廳就有一張長長嘅餐枱,除咗可以聚餐食飯,亦可以成為辦公枱.
值得一題係每間房間都有專屬嘅房務員,除咗一般嘅房間打掃同每星期兩次更換床上用品及毛巾之外,佢亦都會了解你嘅生活習慣,讓你喺入住嘅時候更加舒適寫意.
房間區域
客房內設有兩間套房,房間位於內街,相對較靜,而其中一間房,仲望到少少海景添,夠晒開揚.兩間套房嘅雙人床屬於Queen size,係莎瑪特製嘅Slumber睡床配特柔軟床墊,軟硬度適中,床單非常柔軟,加上窗簾嘅遮光度十足,喺度瞓覺真係非常舒服.床嘅兩邊都有床頭櫃,放吓眼鏡或電話都得,而其中一間房仲有藍芽喇叭,除咗聽歌仲可以透過喇叭作為USB充電位呀!而每間房間都有電視,臨瞓前睇吓電視放鬆吓都唔錯.另外,衫褲鞋襪比較多嘅朋友亦可以放心,兩間房間都有大大個衣櫃㗎!順帶一提,衣櫃內亦設有電子保險箱.
浴室區域
話明套房,所以兩間房間都有獨立浴室,浴室乾濕分離,其中一間係浴缸,另外一間係企缸,想浸浴定淋浴,悉隨尊便.服務式住宅亦有提供牙刷,牙膏,浴帽,拖鞋,剃鬚刀等個人用品,其中沐浴露,洗頭水,護髮素同潤膚露更加係澳洲品牌METIS添!


text:
宗教改革
宗教改革(粵拼:zung1 gaau3 goi2 gaak3)係喺歐洲十六世紀嘅一連串反對封建神權嘅革命浪潮,呢個浪潮一路持續到十九世紀,其中包括咗好多新教派創立同對舊信仰嘅批判同革新.佢大致包括咗三次重大衝突,即係指1562年到1598年嘅法國宗教戰爭;1560年到1640年尼德蘭(荷蘭)反抗西班牙戰爭;1618年到1648年嘅三十年戰爭(Thirty Year's War).對於宗教改革,唔同人都有唔同評價,有人認為佢促進咗現代科學發展,亦有人認為佢助長咗十六,十七世紀嘅女巫迫害.雖然宗教改革正負兩面評價參半,但就肯定可以講係歐洲史上一件重大事件.
歷史背景[編輯]
中古世紀嘅基督教喺歐洲係一個非常龐大嘅組織,而羅馬教宗就係嗰陣時世界上所有基督教教會嘅領袖,喺十二到十三世紀,特別係依諾增爵三世(Innocent III,1198年-1216年)嗰陣,教宗嘅權力更加係史上最大,除咗政治上嘅影響力,喺道德上亦對每一個基督教國家嘅人有好大控制.
教會矛盾[編輯]
但係到咗十三世紀末,教宗同世俗君主之間因為權力,政治,利益等問題長期鬥爭,令教會喺財政同管理上都出現咗好多問題,而為咗擺脫意大利嘅控制,教宗將教廷由羅馬搬咗去法國亞維農(Avignon),亦即係歷史上所講嘅「教會大分裂」(Great Schism),令當時喺羅馬同亞維農都分別有一個教宗,係兩個教宗互相罷免對方,呢啲嘢一路到1414年日耳曼舉行嘅基督教大會先解決,喺會議入面一次過罷免晒兩個教宗,然後再選出馬蒂諾五世(Martin V)做新教宗.
但係經過呢啲事件之後,教宗嘅聲望已經受到影響,於是民間開始產生對教會改革嘅需求,而好多被視為異端嘅細教派亦越來越有市場.喺經過教會大分裂之後,教宗嘅權力亦開始被唔同地方嘅君主取代,尤其喺法國同英國,教宗嘅權力完全被君主取代,教宗嘅權威可以話受到好大打擊.
為咗維持教會一直以來嘅龐大開支,尤其係起豪華教堂,同埋一直支持開嘅藝術活動等,於是就用盡方法搵錢,其中以售賣宗教商品最具爭議,例如教宗利奧十世(Leo X,1513年-1521年在位)就以諗出以售賣宗教恩惠嚟搵錢,亦即係好多人所講嘅「贖罪券(Indulgences)」,另外亦通過參觀同參拜聖物去賺教徒嘅錢.
當時好多人都相信通過參拜聖物或者買贖罪券係可以令自己嘅罪得到寬恕,同時,教會為咗令更加多人去買呢啲宗教商品,亦將道德行為標準越定越高,高到根本冇乜人做到,尤其對教士,修士,修女等下禁令唔准結婚,都喺社會上造成好大壓力,令當時好多教士,修士,修女等係呢條令之下唔可以正式結婚,但好多其實已經有實際上嘅婚姻關係,結果又出一種「娶妻罪」出嚟賺贖罪金,教士罰完贖罪金之後,俾人知道又會唱通街,冇晒面,結果喺日耳曼地區開始出現「反教權主義(Anti-Clericalism)」,質疑教會憑乜幫人贖罪,亦係後嚟導致各種宗教改革浪潮嘅開始.
民間矛盾[編輯]
除咗教會入面存在住好大矛盾之外,民間社會亦同樣有好多矛盾,當時喺日耳曼有一個社會階層叫做「帝國騎士(Reichsritter)」,佢哋原本喺社會上有好大權力,但後來一啲貴族同領土諸侯權力越來越大,而呢啲騎士冇晒權力支持之下,有好多開始變成盜賊,佢哋當中有好多都覺得貴族,城市居民都係好食懶非嘅寄生蟲,所以佢哋好多都有種反權力,希望改革嘅心理,所以喺後來馬丁路德同教皇作對,帝國騎士擔當住一個好重要嘅角色.
贖罪券事件[編輯]
1514年,喺馬格德堡(Magdeburg)嘅阿貝爾‧勃籣登堡親王(Albert De Brandebourg, Prince)因為想選美因茲(Mayence)地區嘅總主教,但係選就要用好多錢,於是走咗去搵銀行家雅各布•福格(Jacob Fugger)借錢,教廷又批准咗阿貝爾賣贖罪券,而賣到嘅錢,一半用嚟還畀雅各布•福格,而另一半就要用嚟起聖彼德大教堂.
當時有一個修士叫做馬丁路德,佢見到有人賣贖罪券就睇唔過眼,馬丁路德認為,教皇重有錢過好多貴族富豪,點解重要向基督徒攞錢起教堂?於是佢就走咗去咗搵美因茲大主教理論,佢列出咗九十五個反對贖罪券嘅觀點,稱之為《九十五條論綱》,內容主要批評教皇濫用權力,結果令馬丁路德捲入咗一場政治風波,重導致佢後來同教廷決裂.
馬丁路德[編輯]
馬丁路德係農民出身,屬於貧窮階層,佢老豆漢斯路德(Hans)為咗賺多啲錢而走去做礦工,慢慢有錢起嚟,本來漢斯想供個仔讀法律,但馬丁路德揀咗入修道院.
喺修道院嘅馬丁路德畀人印象係虔誠,刻苦,遵守紀律嘅人,不過佢成日因為可唔可以得救嘅問題而煩腦,問過好多人包括修道院院長都冇一個答案令佢滿意,最後佢自己喺聖經入面搵到答案,認為係「因信稱義」.佢認為只要信仰神,就可以同神和好.
而呢個諗法,啱啱就同贖罪券嘅目的背道而馳,所以佢開始反對贖罪券,針對贖罪券嘅問題,寫咗《九十五條論綱》,質疑贖罪券嘅功效.其實馬丁路德最初嘅動機只係單純咁想發表意見,有人話當時馬丁路德將《九十五條論綱》釘喺威登堡大門上面而引公眾談論,但呢件事係咪真係有發生過重係爭議緊.無論如何,《九十五條論綱》好快就因為大量印刷而傳到周圍都係,快到教會都嚟唔切反應.由於《九十五條論綱》內容好多矛頭都係指向教宗嘅權威質疑,結果教廷將佢對贖罪券質疑理解成對教廷財政制度嘅攻擊,甚至係對教廷不滿.有一個叫約翰特策爾(Johann Tetzel)嘅商人就有樣學樣,寫咗一百五十六條主張,反駁馬丁路德嘅九十五條論綱,特策爾係一個以販賣贖罪券為生嘅商人,同時係多明尼古修會(Dominican Order1)嘅修士,佢認為教宗嘅權力係絕對,唔係路德咁講話係嚟自恩典同信仰.但係特策爾嘅一百五十六條主張一出就畀馬丁路德嘅支持者一把火燒晒.
除咗特策爾,另一個同樣都係明尼古修會修士西維斯特•普利埃利阿斯(Silvester Prierias)亦寫咗本叫《對話錄(Dialougs)》嘅書抨擊路德,甚至指控路德係異端,而呢個指控,令到成件事已經唔再只係一個神學爭論咁簡單.
由於教廷係有權去緝查異端,於是就要求馬丁路德去羅馬受審,但當時係人都知,送得去羅馬實一去冇回頭,因為之前已經有好多人因為咁走咗而喺教會會議上俾人燒死.
所以路德堅持一定要喺返日耳曼受審,於是教廷就派出樞機主教卡耶坦(Cajetan)去日耳曼參加帝國會議同路德辯論.經過同保守嘅卡耶坦呢次辯論之後,令路德更加質疑教宗嘅權威,結果教宗喺1518年11月9號頒令,譴責「有啲修士對贖罪券認識錯誤」,路德再冇得返轉頭.
越嚟越多人為咗擁護權威而出嚟反駁路德,但都俾路德返轉頭,路德個膽亦越練越大,路德慢慢變成一個激烈嘅反教宗者,出版好多批評教宗權力同宣傳自己思想嘅書.1520年10月,路德收到羅馬要將佢逐出教會嘅詔令,叫做除去「教籍令(Exsurge Domine)」,路德當住佢學生面前將呢道詔令一把火燒咗去,呢個時候路德已經認為教宗先係最大嘅反基督.
加爾文歐洲宗教改革[編輯]
教會反擊[編輯]
日耳曼和約[編輯]
聖巴托羅繆慘案[編輯]
法國喺經過長期嘅宗教戰爭之後,喺1570年簽定日耳曼和約之後,本來相安無事,而且重選咗海軍司令科利尼( Coligny, Gaspard II de, LORD DE CHATILLON)做新教領袖,但係喺8月27號,科利尼爭啲俾人暗殺,吉斯派於是大造文章,掉返轉屈科利尼係1563年謀殺弗朗索瓦公爵嘅凶手,參政院驚住爆大鑊,於是說服國王同新教胡格諾派決裂,最後王太后喀德鄰喺聖巴托羅繆祭日(St. Bartholomew天主教節日)下令屠殺新教胡格諾教徒,全國夾埋死咗成三萬幾人,啲人叫呢單嘢做「聖巴托羅繆慘案」.
爭議[編輯]
影響[編輯]
相關[編輯]
註解[編輯]
- 註 1: Dominican Order 亦即係天主教道明會
參考[編輯]
- 《神聖羅馬帝國文化史1648-1806年》 ISBN 750602265
- 《宗教改革 路德,加爾文和新教徒》 克利斯坦著(法) 漢語大詞典出版社 ISBN 7-5432-0758-3
- 《羅馬帝國衰亡史》 吉本著 ISBN 957-545-745-5
- 《馬丁路德》 麥田出版 ISBN 95770787809


text:
其實什麼也沒有:《地厚天高》
你好難討論《地厚天高》,而唔討論梁天琦呢個人,或者以現有嘅政治感想,對梁天琦嘅固有印象,或者是個人嘅政治取向,去看待梁天琦同埋呢套戲(一如我係跟住嚟嘅篇幅都會咁做).畢竟,呢部電影拍嘅,係梁天琦喺2016年魚蛋革命後,參選前,敗選後,為巴治奧助選前,與及佢喺2017年喺美國嘅故事.電影企圖用一種去政治化嘅角度,將「梁天琦」從任何政治偶像,神壇,超人,本土派共主,(或者是2017年嘅縮頭烏龜)等等遙遠嘅印象,去魅化,集中寫梁天琦作為一個人,一個大學生嘅身份,興趣,性格.
從呢個角度睇,《地厚天高》既可以話係去政治化,亦可以話係回歸政治.去政治化其實唔難理解:雖然,作品拍嘅每一刻都係政治人物從政,訪問,抒發後台嘅心路歷程,但採納嘅角度係小人物式嘅自我質疑——一如貫穿全片嘅「廢青」一詞,或者係諸多台前台後嘅對比.話係回歸政治,源於就算我哋點樣想要將梁天琦從「政治」或者「意識形態」脫離開嚟,我哋終究都會返到政治.既係因為,政治係大部分人接觸梁天琦嘅途徑(而去迴避呢點,其實並不實際),政治家,民運發起人,係梁天琦最初面對大眾嘅身份,亦喺因為呢個時代逼我哋接觸政治,而呢部電影記錄嘅就係時代嘅事.
睇完之後,周永康講:呢部電影將人物從政治標籤,陣型,意識形態,拆出來,以致到為我哋帶嚟一個嶄新嘅角度,令我哋意識到,就算我哋有再多嘅政治對立都好,我哋所面對嘅仍係血肉之軀 — — 一如喺天橋上同梁天琦爭吵嘅藍絲帶阿伯,怒屌黃台仰嘅無名青年,被梁天琦等人噓嘅民主黨黨員,或者係無緣無故喺地鐵站痛打梁天琦嘅男人;或者,容許我扯遠少少,片尾被剪出演講台詞嘅林鄭.
然而,下一個問題係:就算我哋可以脫離政治標籤,承認林鄭或者梁天琦都係人,大家嘅所作所為都有理由,So What?面對呢啲不同政見,不同立場嘅人物,我哋可以討論啲咩?我哋都係返番去政治討論同埋抗爭——因為政權始終用槍指住你,藍絲仍會打你,怒屌黃台仰嘅無名青年,並唔會因為你想要開展一場討論而唔再打鳩你.然後標籤,對立,陣型,就會隨著討論而生.我哋無法迴避標籤或者意識形態嘅對立,因為時代強逼我哋表態,因為對方嘅拳頭就在我們嘅鼻之前,因為對方有權有勢,而我哋不得不揮拳或者擋格 — —一如梁天琦,一如呢個時代嘅你和我,總係認定自己係呢個時代裡「被選中嘅細路」,冇退路.
梁天琦喺電影入面最幽默嘅對談係,我哋都不過係獎金獵人.民主黨只不過係想要供樓,而佢哋供完了,到我哋了.然後我哋好快又意識到,咩鳩嘢被選中嘅細路,咩鳩命運,大家其實都不過一樣係二三十年前嘅民主黨,都只不過係如梁天琦吃嘅嗰一支煙一樣:魅力也好,人氣也好,或者係同民主黨嘅區別都好,都只係揮發性極強嘅嘢(等於有人認為熱血公民入立法會之後係另一隊民主黨B隊).而時代其實冇應許過我哋啲咩:九二八係一場夢,年初一魚蛋係一場夢,補選六六五二四票係一場夢,政治權利可以被終身剝奪,然後大家就好似巴治奧口中所講,喺度走一條冇得返轉頭嘅路,為橋鋪磚,試下有咩可以走嘅路,鋪完就跳河自盡,以致到電影好悲觀地完結:梁天琦出走美國,冇評論香港政局或者再參與政治.用上梁天琦自己嘅講法:佢只打勝仗,落場就要贏,而依家係改善自己嘅時候,言下之意即係打仗只會輸,寧願唔打.選擇唔打仗,大概只係源於根本冇勝算;或者話,梁已經再冇仗好打;或者話,佢已經走到盡頭.用個現代嘅講法,就係被終身剝削政治權利——光是由呢件事幾咁脆弱,同埋梁天琦係整部電影嘅形象,我地其實好難迴避呢個結論:時代嘅希望,一如928,一如梁天琦,一如本民前,全部都不過係梁天琦抽嘅一堆煙霧.


text:
更多
2021-05-28 2022 瀏覽
大角咀埃華街附近一帶嘅幾條街,近年開咗好多不同種類嘅食肆,所以就今日就約埋大角咀返工嘅朋友試新嘢兼敘舊,就嚟咗老厝邊.店內嘅裝修都花咗點心思,帶點台式風格.台式餐廳當然唔少得台式牛肉麵,仲有唔同款式嘅台式小食同埋台式飲品,選擇繁多.仲有超人氣推介,精選咗八款食物特別推薦俾食客,選擇困難嘅朋友可以縮窄範圍.食台灣菜點少得珍珠奶茶,朋友就揀咗珍珠烏龍奶茶,珍珠夠煙韌,配埋烏龍茶底茶味夠濃郁,有傳統味道之餘又帶點新鮮感.身為芋頭控的我當然會叫返芋頭鮮奶,入面有好多小粒嘅芋頭,飲落非常有口感,而且甜度適中,非常推介!另外仲試咗呢度嘅超人氣推介—超濃芋泥蛋餅.蛋餅入面捲着芋泥,芝士同肉鬆,芋泥打得超幼滑,芝士有拉絲嘅效果,而混入埋肉鬆將成個蛋餅增添色彩.麻醬涼麵賣相非常繽紛,包括有黃色嘅蛋絲,橙色嘅蘿蔔絲,同綠色嘅青瓜絲,涼麵再混入麻醬,夏天食感覺一流.牛肉麵真係值得一讚,佢嘅牛肉又大塊又厚身,份量仲要唔少,麻辣辣到適中,不過唔食得辣嘅朋友就建議食返紅燒,麵質亦都彈牙,連湯一齊食非常惹味.眼見呢間老厝邊都幾受年青人歡迎,亦不乏一家大細嚟幫襯,足以證明香港人真係好懷念台灣嘅美食.
$30
23 瀏覽
0 讚好
0 留言
$38
22 瀏覽
0 讚好
0 留言
張貼


text:
費特力九世
費特力九世(丹麥文:Frederik 9.,1899年3月11號—1972年1月14號),全名基斯頓·費特力·法蘭茲·米高·卡爾·華德馬·佐治(丹麥文:Christian Frederik Franz Michael Carl Valdemar Georg),係前丹麥國王,1947年去到1972年在位.
家族[編輯]
費特力響羅森堡寧比嘅無憂宮出世,係當時嘅丹麥王子基斯頓(即後嚟嘅基斯頓十世)同佢表妹亞歷珊德蓮共同嘅第一個細路,阿爺係時任王儲費特力(即後嚟嘅費特力八世),太爺就係時任丹麥國王基斯頓九世.費特力之後多一個細佬克努.阿媽亞歷珊德蓮公主,係美倫堡-施威林大公腓特烈·法蘭茲三世同埋安娜斯塔西婭·米哈伊羅芙娜女大公共同嘅大女,兼且係沙皇尼古拉一世嘅孫女.
佢響同年4月9號受洗,而教父有成21個咁多,有:太爺基斯頓九世,沙皇尼古拉二世,希臘國王佐治一世,挪威同瑞典國王奧斯卡二世,阿爺費特力八世,威爾斯親王愛德華(即後嚟嘅愛德華七世)同埋佢舅父腓特烈·法蘭茲四世.
基斯頓九世響1906年走咗,阿爺費特力登基做國王,老豆升為王儲,而費特力自己亦升為第二王位繼承人.但係響六年之後,費特力八世就走咗,老豆基斯頓登基,費特力自己就升做王儲.
早年[編輯]
費特力響丹麥王家海軍學院接受教育,係第一位丹麥王室成員響海軍而唔係陸軍做嘢嘅人.後嚟佢升上哥本哈根大學.響未做國王之前,佢係一位海軍少將.
另外,佢好鍾意出海同旅行,後生嗰陣成日周圍去玩;亦係一位出色嘅鋼琴家同指揮家,仲曾經做過哥本哈根交響樂團(Copenhagen Symphony Orchestra)嘅指揮.
關於佢嘅結婚問題,其實都煩咗佢幾耐.早年,佢阿媽亞歷山德蓮曾經想費特力同瑪麗亞·尼古拉耶芙娜女大公或者安娜斯塔西亞女大公,沙皇尼古拉二世兩個女之中揀一個做佢嘅老婆,但因為尼古拉二世響1918年闔家畀人處決而算數.
費特力響四年後曾經同奧嘉公主訂婚,但響公佈後無耐女方就退婚,主要原因係費特力響公開場合唔單止唔拖住奧嘉隻手,反而走去拖住奧嘉一個姐妹嘅手.最終佢響三十五歲嗰陣,同瑞典公主瑛格烈結婚.
統治時代[編輯]
1942年,由於佢老豆基斯頓十世響騎馬嗰陣墮馬受傷,所以由費特力做攝政王一年咁多.
1947年,基斯頓十世走咗,由王儲費特力繼位做國王,係費特力九世.
1948年,法羅群島宣佈成為自治國家,唔再係丹麥嘅一個縣,而係由有高度自治嘅法羅群島政府管理.
費特力九世響統治下見證住丹麥巨大嘅變化.響佢在位期間,丹麥由農業國家發展成福利國家.特別係響六十年代經濟嘅高速發展,丹麥女性更加有得出嚟打工,成為勞動力人口嘅一分子.
費特力九世以佢嘅親和力同埋和藹可親嘅性格而聞名,對於打破王室同民眾嗰陣隔閡有住好大功勞.呢點亦影響到佢大女,即第日嘅瑪嘉烈二世.
王位繼承法[編輯]
根據1853年定落嘅丹麥王位繼承法,丹麥王室淨係畀男性繼位做國王.但當時費特力同瑛格烈王后淨係得三個女,所以當時王位第一繼承人係佢細佬克努王子,之後係克努個大仔英戈夫王子.
響1953年,國會通過《繼承法》,將繼承方式改為男性優先,但係如果國王冇仔都可以畀個女繼承.咁樣就代表住費特力就算冇仔,都可以將王位傳畀自己個女.
最後,費特力九世個大女瑪嘉烈公主響同年成為王儲.
死同葬禮[編輯]
費特力響發表完1972年嘅新年講話無幾耐,就出現咗類似流感嘅跡象.1月3號,佢因為心臟驟停而畀人送去哥本哈根市政醫院.雖然情況曾經一度好轉,但響八日後病情轉差,最後響1月14號上晝七點五十分由屋企人嘅陪同下走咗,終年七十二歲.
佢走咗之後,條屍曾經短暫畀人放響阿馬林堡宮,響1月18號轉到基斯頓堡宮.響基斯頓堡宮,佢條屍放響悲傷城堡上面,呢一點自1670年費特力三世之後就冇變過.屍體響去到佢嘅葬禮嗰陣都係瞓喺度嘅狀態,響呢段時期市民可以前往瞻仰佢嘅遺容.
同年1月24號,哥本哈根大主教Willy Westergaard Madsen先係搞咗一系列嘅儀式,分別係一個簡單嘅祈禱同埋唱聖詩.之後,屍體由王家內近衛騎兵團放響前車上面,用於送到去哥本哈根火車總站.前車由四十八位水手推動,丹麥陸,空,海三軍儀仗隊護送,另外亦有嚟自法國,瑞典,英國同埋美國嘅儀仗隊.去到哥本哈根火車總站之後,棺材放響一個特別嘅火車車廂入面,無耐架車就將棺材送去羅斯基勒.一到咗羅斯基勒,成班水手就將棺材送到羅斯基勒主教座堂,之後費特力九世就響嗰度下葬.
特別嘅係,費特力九世嘅棺材唔係好似前幾任國王咁放響教堂入面,而係響教堂出面一個陵墓,呢個係國王嘅意願.
響佢死嗰日,大女瑪嘉烈公主登基,係丹麥女王瑪嘉烈二世.而佢老婆瑛格烈王后響佢走後過多咗二十八年,響2000年11月7號走咗,死後亦葬響佢隔離.
屋企[編輯]
1935年5月24號,費特力九世響斯德哥爾摩大教堂同西博藤公爵古斯塔夫·阿道夫親王個妹,時任瑞典王儲古斯塔夫(即後嚟嘅古斯塔夫六世阿道夫)個女瑛格烈公主結婚,出席佢哋婚禮嘅包括費特力九世個阿爸阿媽,比利時國王利奧波德同王后阿斯特里德,挪威王儲奧拉夫同王儲妃瑪塔.佢哋有三個女:
- 瑪嘉烈公主:1940年4月16號出世,1972年成為女王瑪嘉烈二世,嫁咗畀法國平民亨力(佢老豆係一位伯爵,但呢個伯爵銜頭有爭議),有兩個仔
- 本尼迪克公主:1944年4月29號出世,嫁咗畀第六代塞恩ー維根斯坦ー貝拉堡親王理查,生咗三個仔女
- 安妮-瑪麗公主:1946年8月30號出世,嫁咗畀康士坦丁二世,有五個仔女
紀念[編輯]
響佢登基三十五周年夾佢死咗十年嗰陣,費特力九世嘅紀念銅像響哥本哈根港口揭幕.
另外,響Roskilde Fjord連接到腓特烈松嘅費特力王儲大橋,由古爾堡松連接到法爾斯特島同埋洛蘭島嘅費特力九世大橋,都係以佢嚟命名.
仲有,由Sir Martin Lindsay響1934年發現響格陵蘭東邊發現一座山脈,Martin Lindsay將呢座山脈命名叫「費特力王儲山脈」,以費特力九世嚟命名.


text:
成朝到依家都冇收過email
平時weekday大學夾埋其他source都實有十幾廿封email
由朝早到凌晨都有
但今日到依家都冇收過email
反而搞到我依家好唔自然 個心囉囉攣
我仲走去google gmail係咪壞咗server
係咪痴咗線
被遺忘
結果有冇壞
遺忘
旁人話我做人失敗
被忘記 純屬常態
俾你e貓我
仲未有啊
你俾你個email我,我幫你炸爆佢啊
你俾你個email我,我幫你炸爆佢啊
功德無量
功德無量
有email啦
1527終於收到第一封嚟自大學既垃圾email
你俾你個email我,我幫你炸爆佢啊
功德無量
女唔係咗溝㗎 咩年代啊仲呃email
本絲打唔會亂咁俾依貓人㗎
成千幾封email懶得去睇
成千幾封email懶得去睇
千幾咁少
我淨係gmail都三千幾unread啦
中銀無啦啦寄咗張掛號信俾我
入邊有張新信用卡 比舊果張多咗paywave function
張卡extend到我大學畢業後
本身用緊果張因為大學生acct免年費
話就話唔使錢用新卡(然而我都冇申請過任何嘢佢無唔啦俾張卡我)
但會唔會用咗之後我畢業就屈返我俾咩年費
成千幾封email懶得去睇
千幾咁少
我淨係gmail都三千幾unread啦
3060


text:
上次同大家分享過計劃立山黑部行程嘅一啲心得同實用資訊,今日呢篇 Blog 就記錄返我立山黑部之旅嘅見聞~今次行程就選擇咗以黑部水庫為折返點,一日行程後夜晚返到富山,過一晚之後再沿路返名古屋.
立山黑部阿爾卑斯山脈-立山,美女平
由富山出發嘅話,第一樣要搭嘅交通工具就係富山電鐵~喺富山站旁邊就係電鐵富山站,由呢度就能夠搭火車去到立山站,展開大家嘅登山之旅!火車班次一樣有分普通,快速急行同特急,搭到特急當然最方便,不過最重要始終都係唔好上錯車,一定要認住「立山」~
去到立山站之後,上一層就會係立山登山纜車嘅等候區,等搭纜車上美女平~呢程纜車雖然只有短短幾分鐘時間,但係一口氣就會爬升大約500米!據介紹,纜車現時仍然保留貨運車卡,以便提供各類型嘅運送服務~
上星期介紹咗張立山黑部嘅周遊券~如果大家買咗 Pass 嘅話,喺電鐵富山站入閘前要先攞咗整理券再上車,張整理券就會幫你預約好纜車班次㗎啦.如果大家唔係買 Pass 的話,就要睇睇上網預約,因為纜車成日都滿座,人多嘅時候可能要等好耐㗎!
立山黑部阿爾卑斯山脈-室堂
去到美女平之後,就要再轉巴士上山去到路線中最高嘅車站-室堂~巴士有屏幕一路介紹沿路嘅景色,亦都會係去到某啲位嘅時候稍作停留.不過當日天色唔多好,能見度頗低,所以睇到嘅景色都唔多.大家有幸嘅話可以睇到瀑布同山峰等嘅景色㗎~雖然車程裡面有好多彎彎曲曲嘅山路,不過程車都好定,所以大家應該唔使太擔心會暈車浪!
室堂係整個立山黑部其中一個熱點嚟,話晒「大雪牆」雪之大谷就係喺呢度啦!但係大家千祈唔好好似我咁諗住回程返轉頭先去睇,因為呢度三點鐘就停開~想漫步雪之大谷嘅話,大家最好一去到就漫步咗先啦~
錯過咗大雪谷,仲有另一個地方可以親親白雪,就係室堂站三樓外面嘅廣場!即使呢度積雪唔及大雪谷高,都仲係高過人㗎!呢個平台亦都可以眺望附近山峰,景色都唔錯~喺雪融咗嘅時候,呢度就會搖身一變成為登山健行路線嘅起點~所以無論幾時呢度都值得上嚟睇吓!
立山黑部阿爾卑斯山脈-大觀峰,黑部平
喺室堂之後,大家就會開始慢慢降低返高度~要去黑部水庫,首先要搭無軌電車穿越立山!雖然佢叫電車,但就同大家想象嘅樣好唔同,因為佢係巴士嚟~因應返日本嘅分類,無軌電車係當作鐵路管理,所以呢條路線係全日本最高嘅鐵路線嚟,亦係現存唯一一條無軌電車!
到咗大觀峰之後,就要再轉下一款交通工具,今次就輪到架空索道!受地形所限,架空索道近兩公里嘅路線都無設置任何枝柱,所以佢亦都係日本最長嘅無支柱式空中纜車~堪稱為「移動觀景台」嘅佢,喺天氣唔好嘅時候都睇得唔差,相信天氣好嘅時候一定睇到靚靚景色!
立山黑部阿爾卑斯山脈-黑部水庫
要嚟到黑部水庫,仲要再搭多一個登山纜車落山.黑部水庫係今次旅程嘅折返點,由富山站嚟到呢個位已經搭咗足足六種交通工具咁多㗎啦.
黑部水庫係全日本最大嘅拱形結構式水庫,興建時都遇到唔少困難,一共用咗成七年時間先起好!規模大,排水量亦都大,講緊每秒可以排十噸以上嘅水,氣勢澎湃~想睇到呢啲咁精彩嘅畫面,就一定要走上樓梯,去到高位嘅觀景台居高臨下咁欣賞~觀景台除咗啱睇水庫之外,眺望附近嘅山峰亦都好適合~
黑部水庫每年只會喺指定嘅期間放水,一般都唔會同漫步大雪谷嘅日子重疊,所以兩者只能是但遇到一個~正因為咁,您第二年又可以有原因再嚟立山玩多次!不過一日行的確有啲趕,有機會的話喺山上過一晚夜應該會輕鬆唔少~
今次旅程記錄嘅時間都差唔多啦~大家如果你有任何關於立山黑部行程,又或者係任何旅行嘅問題,都歡迎您留言或者Inbox問㗎~
立山黑部阿爾卑斯山脈官網:www.alpen-route.com


text:
喺第一篇專訪裏面,石賈墨將會同大家分享佢去德國嘅原因同遇到嘅困難.
你好啊超杰,終於可以認識到你真人!我就成日喺Facebook睇你寫關於德國嘅Blog.
其實你係幾時去到德國呢?
嚟德國係二零一零年嘅事啦,我仲好清楚記得係二零一零年七月十六日,張回程倒咗落鹹水海嘅e-Ticket仲喺我Mailbox入面,所以我一搵出嚟就睇到呢個日期!
而我嘅德國之旅,係喺德國一個叫奧芬堡嘅城市展開嘅…原來去咗德國都成差不多九年啦!諗返起,其實都真係幾意想不到…
我老婆嚟自位於Offenburg嘅Müllen,一條唔夠六百個居民嘅村落.你諗下,由一個七百萬人嘅大都會,搬去一個『與世隔絕』嘅地方,如果怕寂寞的話,都幾慘下!
點解你會選擇德國?
嚴格啲嚟講,德國唔係我『特登揀』嘅目的地…其實我細細個就已經有一個夢想,就係去外國讀書或者生活,直到二零零九年,我入咗中大,喺宿舍識咗一個德國嚟嘅交流生,一個嚟自Offenburg嘅女仔…咁相信你都估到個故事嘅發展啦!愛情嘅力量真係無法低估…哈哈!呢個女仔,就成為我決定去德國嘅其中一個重要因素,十年過去,佢都做咗我老婆,依家我地仲有一個七個月嘅仔仔添啦!當時識咗佢之後,我先知道,去德國讀書,正啊喂,原來唔駛俾學費咖,連外國學生都唔駛!知道呢個事實之後,去德國讀書嘅念頭就慢慢浮現.
有時候,一個對話,真係可以改變一生.我當時入宿,喺樓梯見到一個女仔,同佢打咗個招呼…十年之後,我就同佢喺地球嘅另一邊,搵到第二個家.
依個係咪好難嘅決定?當初你點樣準備去德國生活?
對於我嚟講,做呢個決定,其實真係唔難.我當時成日諗:我有咩可以輸啫?最多咪無咗中大個學位,最多咪兩三年嘅時間咁大把!但係如果我成功的話,我可以達成我嘅夢想:喺德國做一個工程師!你都知啦,德國聞名世界嘅就係佢嘅工業實力,中小企又多,揀自己鐘意嘅方向嚟做,一定有機會發展.而且我都唔想同女朋友分隔異地!如果你好似我咁,權衡一下去德國嘅利害,我相信你都好快可以做到決定.
覺得呢個決定難嘅唔係我,而係我嘅屋企人,佢地當時真係好擔心,覺得貿貿然去德國實在太冒險——不過有危自有機啦,係咪先?
就咁樣,我就飛咗去德國.不過飛之前最大嘅問題係帶咩去好呢…咁我當時真係唔知德國有咩買到有咩買唔到.結果我臨飛之前,仲特登執咗兩大箱成三十公斤嘅嘢,寄去德國我女朋友屋企度!衫褲鞋襪呀,書呀,仲有其他唔等駛嘅嘢,寄完之後,先知道德國既然係工業大國,自然咩都買到,而且一啲都唔貴,結果真係白執一場.
奧芬堡位於黑森林嘅邊緣,我以前聽黑森林呢個名,就淨係知道黑森林蛋糕…到我嚟咗真-黑森林之後,就即刻愛上咗呢度嘅靚景!
你仲記唔記得當初去到德國開始新生活嘅感受?
同當時最大嘅困難係咩?
一言難盡.感覺呢家嘢要形容,真係好複雜.可以話係興奮得嚟,充滿住希望同決心,同時亦都好緊張,好擔心,未知將來條路會點行.打個比喻啦,雖然我唔識玩雜耍,我覺得當時一開始喺德國生活,就好似拋緊三個波咁:第一個波係『讀書』,第二個波係『德文』,第三個就係『生活費』.三個波拋嚟拋去,真係好怕失手,時時刻刻都膽戰心驚…而且我知道,跌咗一個波落地之後,分分鐘就要返鄉下,所以真係唔衰得!
最難最難頂嘅,係我一開始嚟咗德國之後,同一個淨係識食識屙嘅BB無咩分別.香港人成日話啲鐘意講嘢嘅人『死淨把口』,其實掉返轉先啱:無咗把口,係慘到死咁濟.嗰段時間真係好掛住自己喺香港可以『笑談廣東話』嘅時光!尤其係喺一班德國人面前,有時真係覺得自己好似外星人咁樣…
當時讀書,我同女朋友搵咗間WG(合租公寓)住喺海德堡.搬入新屋,最重要係咩?梗係買返個新廁板嚟坐啦!無同屋企人住,就要自己去買餸,煮飯,搞簽證之類嘅嘢,逼下逼下,學德文就會快好多.
比著你今日會點做?
有趣有趣!我鐘意呢條問題…好多人都知我依家有教德文,而且最鐘意教德文語法…可以用廣東話慢慢,詳細咁同香港人解釋德文嘅語法,俾到我好大嘅成功感.不過我都要坦白:一開始我學德文,好專注學語法,就算學咗好耐德文,都仍然好怕同人傾計.我當時應該捉緊所有機會,一見到人就搵佢搭訕吹水.唔好話因為怕講錯嘢,就錯失咗提升德文嘅機會.
其實每一個人一開始都係初學者,擁抱錯誤吧:萬事起頭難呀嘛!


text:
粉嶺鄉民建墟因被呃秤?
早幾日同大家介紹完上水石湖墟一啲歷史,今次阿史就想介紹下同响北區嘅粉嶺石湖墟.呢兩個墟市昔日係新界北區最興旺嘅墟市,而呢兩個墟市就係一段爭鬥嘅歷史. 上水石湖墟就响1930年成立,係由上水鄉事委員會管理,...
區區有故講 3週前
龍琛路係以呢兩個人命名?
家住上水或北區嘅史友,可能知道上水有條龍琛路,原來呢條路係同兩位鄉紳有關,仲同上水嘅歷史好有關係. 咁呢條路係以邊兩個人個名命名呢?就係張人龍同廖潤琛.之前介紹過張人龍係上水著名商人,廖潤琛就係上水鄉...
區區有故講 3週前
海洋公園點解會起水上樂園?
海洋公園嘅新水上樂園過多一陣就開幕喇!呢排唔少人都諗緊點樣可以第一時間搶飛訂位去呢個地方玩!阿史見唔少人都已經去咗試玩場仲影咗好多相,史友們係咪心郁郁呢? 水上樂園可以話係香港海洋公園一個生招牌,咁點...
區區有故講 4週前
香港第四家清真寺 竟然喺赤柱呢個地方?
繼續同史友介紹香港有故事嘅歷史建築,提起清真寺相信史友們都唔陌生,甚至仲有可能參觀過些利街清真寺,九龍清真寺等等.目前為止香港一共就有六間清真寺,之不過第四間落成,位於赤柱嘅清真寺,可能史友們就冇乜機...
區區有故講 1月前
跑馬場墳場對聯係翻譯版本?
「今朝吾軀歸故土,他朝君體也相同」,呢兩句話應該唔少史友都聽過.無錯喇!唔少香港人認識呢兩句話係因為見過跑馬地天主教墳場入口大門一對對聯,阿史本人由細到大都好欣賞呢兩句話,因為相當工整又有意思,值一百...
區區有故講 1月前
體壇新星搖籃 - 銀禧體育中心
今屆東京奧運會港隊取得佳績,全城即時出現運動狂熱,特首就話政府對體育發展肯定唔係三分鐘熱度喎,仲即時公布五項支援體育措施,包括咗2024年建成香港體育學院新大樓. 講到訓練香港運動員,唔知史友們仲記唔記得...
區區有故講 2月前
詩歌舞街同唱歌跳舞無關?
早兩日阿史去咗大角咀個頭搵朋友食飯,行過一條街見叫街牌係詩歌舞街.又詩又歌又舞,第一個念頭就諗係咪同唱歌跳舞有關呢? 答案就係梗係唔係啦!呢條响大角咀嘅街,係上世紀二十年代出現嘅街道.當時政府响當地做...
區區有故講 2月前


text:
Hong Kong AID
港援 (Hong Kong Aid) 係一個設於英國嘅團體,旨在支援被中共極權所逼害,以致離開香港並須尋求政治庇護嘅戰友.我哋正籌備向尋求庇護者提供準確,具政府認可嘅意見以及適切嘅轉介;亦會組織不同嘅行動,以捍衛受中共極權所打壓嘅香港人權狀況.
我們主要由尋求政治庇護者同獲授予庇護嘅香港難民所組成,堅持以香港民族作為共同嘅身份認同,與香港人同行,令香港族群能夠有尊嚴噉重建新生活,並建立在外支援香港本土之離岸勢力.
(我哋呢班港援仔)
(我哋呢班港援仔) 港援,係由一班被中共極權所逼害,導致要離開家園嘅戰友所組成. 我哋每一個,都係匆匆忙忙噉離開.莫講話臨走前見親朋戚友最後一面,就連開口同佢地講聲再見嘅勇氣都冇.因為喺港共極權嘅清算下,我哋會擔心走漏風聲,牽連依然堅守家園嘅人,徒增香港冤獄冊嘅數字. 我哋每一個,要面對嘅都十分之沉重.隻身嚟到陌生嘅國度,「孤單」同「無助」已經唔足夠去形容我哋境況.因為我哋要面對嘅唔單止係情緒,經濟,社會等嘅壓力,迎面而嚟嘅仲有既繁複而又漫長嘅政治庇護審批過程. 但係,我哋每一個,依然記得有人曾經講過:「黎明之前嘅黑暗係至撚黑暗嘅,但係黎明即將會來臨.」所以我哋我哋成立嘅初衷係希望可以喺呢段黑暗嘅時期,為在英流散嘅戰友點點燈,共渡政治庇護呢個難關. 我哋作為離散海外嘅香港人,可以做到嘅嘢仲有好多.一齊團結起嚟撕破中共呢塊腐敗體制嘅遮醜布,將香港獨立嘅理念推上國際政治舞臺同中共全面攬炒,再次用香港人嘅智慧與勇氣震撼整個自由世界,令國際社會對中共嘅極權擴張加以防範. 我哋亦都希望能夠匯聚各路英雄力量,一同抗擊暴政,捍衛民族尊嚴.喺重光之前,呢場時代革命都唔會有完結嘅一日.香港人仲未奪回呢塊失去咗嘅土地;我哋仲有一班顛沛流離嘅戰友,仍然需要大家申岀援手. 所以,我哋港援 (H o...Read More


text:
老老實實,老婆開到口叫你不如食軟飯,邊個男人會唔感動?(或者羞愧:你真係廢成咁不如唔做等我養你好過啦...LOL)雖然佢都應該只係見我辛苦隨便講下,到我話好哇果陣佢99.99%會秒回一句你就想衰佬,發少陣夢啦.但係不論點睇,呢個都係一種另類既鼓勵,令人一下子充滿OT力量(!?)
唔駛做,食軟飯,諗下都覺得香噴噴咁一定好開心.尤其是依家世代鼓吹男女平等,我自己都覺得係屋企做印傭(印印腳個隻)都會勝任有餘,係一D問題都無架啵,到時24小時轟炸FB,不出三個月個個都要禁See Less Ellan Ou.之但係,社會既野,又會突然調轉槍頭話男人無出息之類.其實話我都無咩所謂,但到時又自然有老婆D人同佢講:嘩咩你老公咁架,要你係度捱生捱死自己係度歎世界.到頭來又煩到唔止我一個(同搞結婚一樣).所以雖然計劃聽起黎好好,但做就會發現做唔到.你會幾個月後就被定義做窩囊廢,然後永世不得超生,係慘過係議事堂講齊拿.
而且調番轉頭講,真係愛老婆,又點捨得佢自己一個出面搏殺?女朋友同老婆真係唔同.老婆對成世,真係要拎黎錫,唔係講笑.結婚好多儀式雖然都好超級無聊,而且無大意義,但係愛的宣言既然講左,都唔係真係下巴輕輕,講下就算.話長期飯票就長期飯票,話養你一世就係一世.總之軟飯既野,暫時棚牙未甩晒,就未洗食住,正如有網友話:夫復何求?又俾我盲目崇拜阿邊個,得此嬌妻,OT多廿幾個鐘,濕濕碎啦.膝頭既大門隨時為玻璃而開~~
正,又就快月尾出糧.係未搵到寫文發達之路(我寫左十幾年唔見有LOL)之前,都係係OFFICE捱住騾仔先算罷啦.唔係咩男神,有時做人都無咩要求,對得住自己對得住人就夠,愛老婆等同愛國,永在心~~


text:
位於金門嘅農林試驗所喺1951年成立,主要任務做係蔬菜,瓜果,觀賞植物,良種繁殖等等試驗研究,1997年後,轉型向自然生態同教育園區規劃,目的主要係想創造農業多角經營,導入觀光遊憩等等活動,提供教學同生態環境改善等等,呢到栽培咗好多農業產品,佔地面積大,仲可以賞花,賞鳥,係好多親子同樂嘅好去處.
金門農試所今次為咗研討會,體驗活動同集比合作推出禮品訂造,idea係想將農試所嘅蔬菜形象特色結合上去,所以揀咗做杯蓋.
農產品郁一郁!
本次設計特登將普通常見嘅農業產品化身為公仔嘅形象,得意嘅造型,可愛嘅表情,花生,芋頭,栗米,紅蘿蔔造型杯蓋就好似係套上玩偶裝嘅吉祥物一樣活靈活現咁喺矽膠杯蓋上面開屬於佢哋自己嘅田園party.
圖型原先嘅構想嚟自內部員工嘅自行創作,根據平面圖再畫成3D立體圖,除咗修改芋頭頭頂嘅顏色同增加花紋之外,再用集比專業嘅軟膠開模技術,兩個月就交到貨,四個款每個製作250個,一共1000個,半年內又加單500個.
支持在地農產品 杯蓋都可以講故仔
呢款”有故事嘅杯蓋”,除咗希望可以推廣在地嘅農產品之外,亦都希望可以令收到訂造杯蓋嘅人更加瞭解農產品嘅文化內涵.我哋除咗不負眾望咁完成任務之外,面對每位顧客嘅要求,集比都會盡全力達成每個企業心目中嘅禮品形象,提升品牌知名度!


text:
網上特別多「Thermatrix膠原槍優惠」「PICO 單次優惠」「無針埋線單次優惠」,通過美容中介招攬客人.
通常呢類型嘅美容中介網站,非常之簡陋,而且背景絕對不透明.亦都唔會預先提供網絡美容院嘅名字.
所謂嘅單次美容優惠中介網站,只係得一個Facebook Page,唔知乜嘢嘅gmail,yahoo!免費電郵,就叫你畀晒所有個人資料佢.然之後佢就會推介一啲MK黑店.在直接從呢啲MK黑店裏面收取回傭.個價錢都幾可觀.
兩個朋友,都係因為貪平,希望用一個平到得人驚嘅價錢,去試做人氣嘅Thermatrix膠原槍療程.但係不幸兩個人都中招.
今日就同大家拆解一下,呢啲美容黑店「平價Thermatrix」呃錢新伎倆.
Thermatrix原理
Thermatrix膠原槍犀利在於,一次過將6,000,000能量射頻,打入肌底,令到衰老嘅真皮層,通過刺激即時激活收緊.
Thermatrix膠原槍係屬於分段式射頻,利用射頻頻率令到水分子產生強烈咁震,瞬間提高溫度.
短期已經即刻見到效果,長期持續進行,交完更會與回復年輕狀態,從而減退細紋,皺紋,鬆弛等等嘅不良狀態.
由於佢嘅功效卓越,亦都令到好多不良經營嘅鋪頭用佢作為一種搵錢嘅伎倆.
Thermatrix膠原槍人價錢網上優惠?大話怕計數
平價美容一定係陷阱?唔一定,不過你嗰間多數係!
市面上有一啲美容黑店用消費者貪平嘅心態.你用一啲非常之吸引嘅價錢,例如$250 ,甚至$180 ,就可以做Thermatrix 膠原槍全面!有市民都會被吸引,衝埋去登記.
呢一啲美容黑店嘅方法,其實就係用一啲完全不合理地便宜嘅價錢,講緊$200 ,就有得做Thermatrix,網站仲話可以送埋頸,送埋眼.
去到現場之後,就會有幾個人入嚟房間,不停落嘴頭,批評你呢樣果樣,又話你皮膚有幾咁差,身材有幾咁肥,要你即時加幾萬蚊加購其他療程.唔買,或者買得唔夠多,即時黑面.
我兩個朋友,都係因為受唔起hard sell遊説,就發現俾人碌咗幾萬蚊.
如果唔買,黑店就會故意將儀器嘅能量倒數校到最低,求其做兩下就算.有啲,根本就係打空槍.(Thermatrix可以自行調校能量大小)
某啲最差劣MK美容黑店,對於啲不肯就範,唔肯碌卡嘅顧客,會故意利用好高嘅能量打落一兩槍某個位度,令到你好痛.(會灼傷皮膚)
點解呢啲陳年橋段,都仍然有咁多人會中招呢?最主要嘅原因,係因為誤信互聯網.以為多人like嘅,就係好.
佢哋唔知嗰啲Like都係假嘅.
係美容優惠中介平台買like扮粉絲,用僵屍戶口去吸引真正嘅消費者上門俾錢.
逐點擊破所謂$200 Thermatrix膠原槍網上優惠
所謂嘅Thermatrix網上單次優惠,其實可以分為兩類.
第一類,價錢平但質素低劣,將貨就價:用料普通,環境一般,地點偏遠,主要位於工業大廈,又或者水貨化妝品店裏面一角.有部份根本冇商業登記,屬於非法經營.其實一向都唔太建議消費者去呢類型嘅地方,因為佢哋根本上唔係正式渠道購買嘅儀器,多數唔係原廠,邊度買都唔知.而且,講真傳統舊式工業大廈嘅環境唔係太理想,無論係衛生定治安都有疑問.
第二類,強迫消費傳統黑店:平價吸引顧客上門,用騷擾,強迫等等嘅不良營銷方法獲取信用卡資料,然後製造米已成炊的格局.典型傳統MK黑店手法.
久不久網上討論區就有人發帖,話俾人呃咗,或者中咗黑店陷阱,唔見咗幾萬蚊,又或者俾人強迫消費.
對於以上嘅騙案,相信大家稍為有少少常識,睇過少少新聞,都會見過以上不能經營嘅例子.以前就多數係傳統嘅美容店,健身中心,旅遊,會籍等等.而家就利用「Thermatrix」膠原槍等等嘅方法去巧立名目.
呢類型嘅不良經營黑店,已經無數次比消委會投訴,網上討論區俾人揭露過,但係永遠都有人中招!點解?就係因為貪價錢平!
有一句說話,叫做大話怕計數.點解呢?因為只要我哋用邏輯思辨嘅方法,就可以了解問題所在.
$200 Thermatrix膠原槍,根本係一個商業上冇可能做到嘅價錢.所有做開醫學美容嘅老闆都話到俾你知,成本都做唔到.
而家分析俾大家聽.
香港嘅租金昂貴,呢樣野大家都好應該同意.就算只係一間位於旺角,油麻地,佐敦嘅中下質素黑店,一個月兩三萬蚊租係最低最低嘅消費.即係每日最少約$1000嘅租金成本.
但係冇計到供機,廣告,會計,人工等等嘅開支.正常一間小型三人美容院,開支最少10-15萬一個月.呢個係最保守嘅估計.
假設每人比$200,每日做足五個客,先有$1000收入.一個月全個月唔放假,亦都只係得3萬蚊.
每個月就會蝕7萬到12萬.
邊個老闆會做?
Thermatrix 最新價錢係點樣?
Thermatrix膠原槍最新嘅市價係點樣,其實trial price係冇乜意義.第一次好平,或免費,但之後好貴,條數根本就冇分別.
Thermatrix膠原槍唔係一個淨係做一次嘅項目,一般來講會建議一年做10次左右.
其實價錢大概$1000到$2000左右一次全面係合理嘅價錢.消費者可以先行比較唔同地方嘅環境,地點,優惠等等,先再做決定.
因為正廠機會使用特別探頭,嗰個係需要定時更換,係有特別嘅成本.所以嗰啲乜嘢$150,$200價錢低到可怕嘅Thermatrix,一係佢就係黑店諗住搶錢搶你幾萬蚊,一係根本就是用大陸嘅假探頭.
Thermatrix 最新價錢
大型上市連鎖店package價
普通醫學美容中心
MK黑店
$200試做,最後碌卡大概$20,000到50,000左右


text:
「拍片」
而家各各攞住部手機,任何時間都可以影相拍片,重要啲質素唔差,拍得住啲專業拍攝器材.有啲片其實用手機拍完,係手機剪埋,仲可以即刻上載到唔同平台分享,你都咪話唔勁!現今科技個個都可以變成攝影師,有啲仲自編自導自演!所以話,拍片只會越嚟越多人玩,影相已經唔足夠.所以好多社交網絡已經開始加強影片方面嘅融合同提高對影片嘅支援.你今日拍咗未?
「潮流」
今時今日相機食先似乎有啲過時,因為而家個個玩實時拍攝,而最近多咗好多人玩嚟類型嘅電話程式.但係要做實事攝影網絡需求會比較高,同用嘅數據流量亦唔少.而家冇咗無限手機上網,究竟會唔會影響佢嘅發展呢?不過而家個個好似新聞記者上身做報導咁,就不是做現場報導,而有的講真幾特別同幾有趣.如果發展成熟,我相信會有好多媒體會利用嚟種新模式去創造另一種媒體潮流!
「程式」
而家有兩個手機程式可以做實時拍片,係外國好多人用「Periscope」!香港就突然爆紅咗「17」!當然兩者都好唔同,但係都有實時拍片嘅功能.前者可以保全同上載到社交網站,之後其他用戶可以再播放該片.不過後者好似「Instagram」可以上載圖片而影片就無得保全!無論你選擇用邊個程式,拍片係新趨勢,大家可以一齊試下.不過拍還拍,要記著安全.唔好淨係掛著拍片而唔顧及別人嘅感受!


text:
飯要日日食,但當被迫食屋企飯食得太多,正常既人都會想食下好西,搵個藉口出去食飯,而諗藉口呢家野有時都幾頭痕,遇著唔係你我他她既生日月份,又唔近個堆乜節物節既話,真係冇乜藉口可以擺上檯,既然係咁小弟今次就決定早左半年,用左慶祝9周年呢個似係唔係既藉口,同另一半衝出九龍去元朗食好西.
未食頭盤先食麵包,包夠熱辣辣其實已經贏左一半,重要包皮香脆入面軟熟,加埋parma ham既咸香襯托,結果係驚住食包食飽左既陰影下,都係要食晒個包.
頭盤係蕃茄同蕃茄加蕃茄既沙律,幾隻唔同色既蕃茄原來黎自荷蘭同日本,食落堅清甜又冇草青味.
蘑菇湯出黎只係見到一碗黑色既水,原來係因為湯如其名只用蘑菇去整湯,冇加任何忌廉之類去煮,但你唔好理佢有加乜冇加乜,總之飲落去就好似幾碗水煲埋一碗水既feel,蘑菇味真係濃到爆燈.
呢碟主菜最初睇以為係意大利飯,原來係北海道帶子同西班牙紅蝦既切粒,加埋蝦膏同紅糖自製既醬汁整成,海鮮同膏香係口中打交既感覺真係唔講得笑.
重未計上面個隻刺身級既鮮甜大scampi,成碟野真係超重料.
威靈頓牛柳應該係呢度既主打,因為網上好多相都係呢味,咁即係冇理由黎到唔食.
主菜威靈頓牛柳上檯,一睇就知火喉岩岩好.
牛肉已經過dry-aged 除左肉味濃左,自己覺得另一好處係當你點既火喉如mediun rare既話,正常切開舊肉點都會流出肉汁,咁既話個酥皮就好易會化開同濕左影響口感,而家呢舊dry-age雖然都係medium rare但就冇乜肉汁流出,所以塊酥皮仍然係酥皮而唔係淋皮或謝皮,亦因為咁小弟將半邊再切一半後,兩邊都冇散開,舊肉就可以企係度靚靚仔仔咁影番呢張相.
另外要講用左兩個鐘煮既蒜頭好鬼正入口即化,重有細細個既法國薯仔層外皮夠薄又整到好似酥皮既口感.
最後甜品上場,當然要連埋食呢餐飯既藉口一齊影下相.


text:
文: 陸師弟
近日高登討論區的網絡潮文《做過婚姻介紹中心,先明白有d女係傻架》廣受歡迎,自稱在婚姻介紹中心任職三年的作者「張子石」分享工作中遇到奇怪客人的經歷,故事首個 Case 裡是潑辣的中女Jolly姐,雖然幾經困難,最後作者也替她找到老公,大團圓結局(詳看另文:《做過婚姻介紹中心,先明白有d女係傻架》第一集》!兩天後,續集出來了,第二個 case 的主角是MK妹少女Kelly.今次故事的粗口比上集少了,但都是保留文章神髓,內文粗口不作刪改,第二集原文如下:
第二個case呢,主角係一位少女黎,少到一個地步係我諗佢有機會係我公司由八十年代開業以黎最後生既一位
第一次係office見其實無乜特別,都係吹下水睇吓佢啲背景呀,要求呀,個人經歷咁上下,咁但係呢,有一樣好向左走向右走特別,唔係,我應該講,係好向左走向右走與眾不同既呢,就係呢位小姐係真係好向左走向右走MK
咁佢就踢住對cons,咁佢條短褲我諗就應該同我條底褲差唔多cutting然後之左半kai蘿柚出黎,跟住件背心又跌膊又穿窿又剩,咁其實我對 其他人既個人品味就無乜意見既,我個人係好free架,基本上佢唔著衫我都唔反對,但係問題係,我幫佢做得登記,約得佢去event,佢咁樣著呢就有小小 比較太過狂野,即係呢,即係有種虎入羊群既感覺,Auntie,你知唔知我load左幾耐先諗到用啲咁婉轉既說話黎勸佢下次著好啲呀,但佢又頭岳岳咁都唔 知明唔明我講乜勁
即係啲男仔呢,就會好似啲羊咁呀,見到你就會有種
死啦,有種咩呢,我一時間load唔到個term,哎但係呢位小姐接到口喎
我知,勁縮!
係啦,勁縮,見到你咁強呀,即係個氣勢,咁就會勁縮啦,咁所以你不妨呢,放低一下個氣場先
我真係覺得呢,做呢行其中一樣最向左走向右走難既野,係你要將一啲好簡單既野講向左走向右走到好勁複雜又好向左走向右走婉轉講向左走向右走到我最尾都唔知我講乜
得啦得啦,知架啦
佢話就係咁話,但係我依家諗返,真係唔應該信佢,因為當我第一次約左佢去event見到佢個look之後,我果下第一個反應唉呀lai撻啦今次
咁因為Kelly比較後生呀,所以我其實係安排左佢去啲young啲既event,咁果晚係book左間樓上既cafe,佢有個天台仔可以比你係好向左走向右走多高樓大廈既包圍之下比樓上啲師奶睥住既情況下係燒下烤
咁果晚大家係比較casual,咁但係呀Kelly個氣勢呢,你明唔明,係好似周秀娜個波咁係強勁到逼到你透唔到氣
咁果晚呀Kelly化左個好行既妝,而我相信啦,佢係唔識化妝架,啲眼影打到好深好深深向左走向右走到好似比人鍾左兩槌咁,然後佢條裙係果隻希臘式果種一條布咁綁黎綁去然後打幾個結好向左走向右走sexy好向左走向右走mk果種呢
一打開lift門見到佢個look就知今次lai撻,跟手我公司另一個同事死八婆贊拿斯佢老母臭系佢笑喎,最重要係咩呀,佢唔係笑勁Kelly呀,佢係笑勁我呀Auntie臭系!
嘩你啲囡好掂喎
嘩我果吓真係唔好話塊面,我直程連龜頭都紅向左走向右走埋,即係如果你約左條女出街,食譚仔姐,佢著到咁行,我真係會野都唔想同佢講whatsapp佢不如我地分開坐
喂,子石,又話黎接我
嘩Auntie,比佢咁樣叫一叫,真係唔好話狗窿,有既話屎坑我都想捐落去,個場面真係好向左走向右走尷尬個勁個望住曬陰陰嘴咁
Normal
之後果晚我情緒好低落,已經唔想應人,但係好唔好彩既係,由於呢啲young啲既event同時又係cheap啲既event,嗱我指價錢咋吓,咁我被迫兼任呢個MC同呀贊拿斯拍擋
咁講吓贊拿斯啦,年近三十既今天一個,本身就叫Janice既,但係佢就成日號稱話自己ABC所以有啲唔係乜勁accent,然後Janice會讀向左走向右走左做贊nice咁是向左走向右走但啦咪叫贊拿斯囉
講返呀Kelly啦,我相信佢係蒲開既,因為果晚icebreaking完佢就開始係咁劈係咁劈,咁其實間cafe係有酒水既,咁但係你知黎到呢啲speed dating event,大家都會收歛吓,咁但係如果佢要劈,咁我地又真係吹佢唔脹
但係我係好後悔,依家諗返我果陣真係應該當機立斷見佢開始黎料就攞起技青島兜頭打Seven佢老母個臭系
話說呀Kelly幾杯落肚之後就黎料啦,佢點呢,佢就開始搵人之渣pump巴啦,Hi Auntie真係當自己去左劈場咁,我唔知點解會有人同佢玩,我淨係知佢之渣pump巴左幾輪之後成場啲氣氛就被佢搞歪
好多人唔明,覺得熱鬧啲唔好咩,Hi 你咩,熱鬧?家陣過年呀?呢度婚姻介紹中心黎架,我唔要過年呀,我要情人節呀,你咁中意熱鬧你情人節唔好去酒樓擺酒?咁你話識多啲朋友唔好咩,好,實好架,但係呢度係婚姻介紹中心呀,婚姻呀,我地係要一個暖場,唔係熱場唔係冷場,係warm呀,即係唔會太陌生但又唔會太熱鬧呀
呀Kelly自己係玩得好happy,又叫又跳,仲唱向左走向右走埋K好似gem gem咁姨野以夜儀野咁好投入技咪幾乎要插埋落喉嚨,但係人地點傾計呢?咁咪食曬屎囉
其實呢一切都算啦,但最大既問題係咩呢,就係散場既時候,Kelly已經醉到不醒人士,人地要收鋪,而無人知佢住邊
fine,你話咁登記果陣有架嘛,係,但係無人會帶住係身架嘛,更加無人估到去speed dating都會有人冧架嘛
贊拿斯叫我送佢返屋企,咁其實唔洗條八婆叫我諗我都會扮下野咁做,但係抬左佢上車之後,咁我又唔知佢住邊,佢條希臘裙又開始鬆鬆地打曬底褲胸圍出 黎我仲睇到係厘士邊咁姣添,而咁啱得咁橋,我又有啲眼訓,咁我又相信Kelly依家好需要休息,咁我果刻就諗啦,呀,唔知洗唔洗book間房黎訓呢? ......
未完!格式所限,按此繼續收看《做過婚姻介紹中心,先明白有d女係傻架》(第二集.中)
相關連結:
下一頁


text:
呢單嘢18年前喇,點解咁記得呢,因為當日我哋成班同事得悉哥哥張國榮逝世嘅新聞,有人仲話太震撼唔敢相信,適逢係4月1號愚人節,所以印象非常深刻.
嗰間係我之前再之前再之前嘅舊公司,有個同事叫阿益(都費事幫佢改名),佢無啦啦將自己枱面成疉雜誌執落一個紙皮箱,所以枱面一下子乾乾淨淨,大家梗係奇怪啦,阿益就對住我哋講:「畀人炒咗喇,今日last day!」
我哋幾個同事都覺得好突然,係咁追問阿益咩事,佢仲好認真咁話同經理吵咗鑊,所以冇得返轉頭.
當時距離放工得返半個鐘,大家都好唔開心,結果有人提議即晚去食散水飯,除咗一位同事要同老豆睇跌打推唔到之外,我哋部門另外5個同事都一齊出席,我直情係推咗當年個女朋友睇戲,寧願嘥咗兩張戲飛都要同阿益farewell.
咁都未算,當晚餐farewell飯仲call返兩個已離職同事出嚟,其中一個仲特登飛的嚟銅鑼灣食飯,所以我記得好清楚㗎.
當晚餐飯傾咗啲咩已經好模糊喇,始終係十幾年前嘅事,不外乎係問下阿益同經理嘈咩,之後有咩打算,再一齊講下經理壞話咁啦,諗返最嘔心係幾個同事食完飯都攬一攬阿益,因為事出突然,正常都真係唔捨得.
呢個大話當晚已經被揭穿,因為其中一個同事太有正義感,佢返到屋企之後直接打電話質問經理,質問對方點解無啦啦炒咗阿益,然後經理梗係發晒癲啦,根本就冇件咁嘅事,我哋同經理嘅關係本身唔算好close,所以搞到好面懵.
你知唔知最嬲係咩?係我哋之後打返畀阿益,佢竟然話係愚人節開玩笑,佢執走啲雜誌純粹係想拎返屋企,見我哋會錯意就順勢玩下,最乞人憎係佢呢句:「唔係唔玩得呀?」
第二日大家都躁咗,愚唔愚人節都好啦,開玩笑始終要有個底線,唔係肉赤餐farewell飯,咁多個人請你,一人都係夾多少少,其實同事一場,你無緣無故想我哋請食飯都冇問題啦,最嬲係阿益利用咗大家嘅同情心,連已離職嗰位舊同事都撲出嚟同你食飯,好唔好意思呀?
經理第二朝叫咗阿益入房,屌足佢成粒鐘,雖然大快人心,但我覺得最難為係代佢出頭鬧經理嗰個同事,尷尬到暈,雖然已經知道係阿益搞鬼,但係鬧咗就係鬧咗,點都有啲芥蒂.
自從嗰次之後,我好憎聽到人哋講:「唔係唔玩得呀?」或者「唔係咁都嬲呀?」好多時本身件事冇嬲,但聽到呢兩句之後就真係火都嚟,好心咁大個人就有啲分寸啦!
投稿讀者:哥哥fans


text:
Please scroll down for the English translation!
《蛙文: 蝸牛》
郭少鳳著
蝸牛呀!蝸牛呀!點解你咁慢嘅?!蝸牛俾人嘅感覺就係慢,可能係揹著一個同自己身體差唔多大細嘅背殼.不過正正因為佢走路慢吞吞,好多細路仔都好容易捉到佢.
喺香港呢個城市中心長大嘅我,細細個都冇咩機會走入大自然,慶幸喺舊時屋企附近,有一個大大哋嘅公園叫海心公園,裏面都有唔少嘅園圃同植物.去公園除咗玩千鞦,滑梯同搖搖板之外,最鐘意就係捉蝸牛玩.
記得有一段時間,成日捉蝸牛玩,一見到蝸牛,即刻捉住佢哋,但說時遲,那時快,佢哋次次都好快咁匿埋喺個殼裏面,想睇清楚佢哋嘅身體都唔得,好奇心重嘅我成日想掂吓佢哋傳說中軟淋淋嘅身體.仲記得試過放低蝸牛喺地下,等咗一陣,佢喐都唔喐,細路仔邊會咁好耐性咁慢慢等,於是我去咗其他地方玩,諗住佢轉頭會伸返個身體出嚟.玩咗一陣,諗住返去摸蝸牛,點知佢已經唔見咗,心諗:又話蝸牛行得慢嘅…
又有一次,將捉到嘅蝸牛放喺掌心,諗住等佢伸返個身體出嚟時可以摸下.終於等到啦,一見到佢嗰身體,就急不及待咁掂落去,一掂,佢就即刻縮返入個殼裏面,根本感覺唔到佢個身體係咪真係軟淋淋,自此知道蝸牛殼係幾咁重要,俾到非常怕羞嘅蝸牛好多安全感!
曾經聽講過,只要喺蝸牛身上灑鹽,蝸牛就會從殼中爬出嚟,不過聽到都覺得蝸牛會好痛,所以唔想做呢個實驗!從此之後,我一直認定蝸牛係又慢又軟弱無能嘅動物.
直到喺最近嘅工作上,認識咗一個識講流利廣東話嘅澳洲文學家,佢曾經形容自己似蝸牛,當時覺得好奇怪:點解一個咁叻,咁值得尊重嘅人會話自己似微不足道嘅蝸牛嘅呢?!係時候要再新認識呢種不被重視嘅蝸牛.
蝸牛通常係伴隨著雨水出現,我呢個朋友,啱啱識佢時,佢真係為香港帶嚟超多雨水,陪伴佢而嚟嘅係黑色暴雨警告同埋八號風球,你都咪話唔厲害.蝸牛喜愛潮濕嘅天氣,其實蝸牛係好好嘅指標:見到蝸牛代表天氣潮濕,好大機會會落雨,當然雨後更差唔多可以肯定遇見蝸牛.咁啱得咁橋,呢個朋友細細個時都鐘意捉蝸牛玩,通常捉一大堆,同佢哋舉辦蝸牛爬行大賽,據聞從來冇一隻蝸牛能爬到終點.


text:
本來都諗住唔去,叫Cathy幫我買算,但同老公講起,又好想去囉!因為我想買Covermark 粉底同Clinique eye gel,仲想睇褸同睇0下老公d返工衫,鞋呀咁.
終於,老公今日就陪左我去喇!不過真係勁忍手,勁多睇中都無買,因為覺得唔算好低,特別係衣物,因為我都太多,買少件都無所謂啦!
Covermark 就買左呢套粉底套裝,都算抵啦!
上面兩條9份褲45蚊咋,抵到呢!!Tuche 8折呀,忍唔住買左兩對格仔款!另外買左對紫藍色閃閃絲襪,都係8折!
最開心就係畀我見到呢對Jelly Beans 格仔high heels 喇,我想買紅色格仔鞋好耐,之前0向city super 睇中左對平底又係勁靚但無買到,今次呢對無輪款同質料都靚d,仲要係high heels,都係貴一百蚊多d,正!!好彩得返最後呢對係我個碼,老公見我咁愛都話由我買返去呢!
我另外仲買對格仔連身裙同一條短褲,都係勁平呢!!!
今次真係超級勁忍手,無謂野全部無買呢!!Clinique eye gel 因為未諗0岩買邊set 所以無買到,仲諗緊呀!!
呢晚好開心,買到想買0既野又無買多野呢!大家會問:你又話唔買0野既?又話有限額0既?
係呀,有架,但今次Sogo 之戰老公話只係扣我5蚊咋!哈!!不過就無左聖誕禮物喇!!呢次0既收穫咪當禮物囉!!


text:
Angel Chan
之前因為生BB個人好腫好肥,喺OASIS mom除咗做古法紮肚,OASIS mom既專業古法紮肚師仲會幫我按摩同通淋巴,舒緩下懷孕期積落嘅水腫同腰酸背痛,消晒D水腫之後個人輕鬆左好多,腰又明顯瘦了.
Sophie Ko
每次黎OASIS mom古法紮肚啲時間都好易過,係紮肚前唔可以食咁飽,但我覺得好值! 成個紮肚療程紮左唔夠15次已經好見效!個肚真係平左,而且你地真係好細心! 多謝你地!
Tiffany Yeung
OASIS mom古法紮肚師既手勢幾好,超級like佢個按摩手法,好中point!而且仲好細心, D薑油精華都幾幫到我恢復元氣!
Edith Wong
多謝古法紮肚師Coco每次都落足心機幫我紮靚個肚!紮得好細心!腹直肌由2個半手指位紮到收復咗一半有多,盤骨同腰線都收左好多!好開心!好期待完成曬成個古法紮肚療程後嘅效果!
Emily So
做古法紮肚真係有心唔怕遲,初初我都以為生完要即刻紮肚先至有效,後來經朋友介紹OASIS mom個獨家古法紮肚手法,可以修復產後多年嘅腹直肌分離同埋盤骨擴開問題,試咗幾次啦,度出黎係真係收窄左個盤骨,改善到骨骼支撐,令我既body gesture靚左好多!
Kelly Yuen
OASIS mom古法紮肚真係堅!紮完著得返生BB前個條中碼牛仔褲!!!!真係有好明顯好明顯既明別,腰線出返黎,盤骨又收細左,唔使再買過晒D大碼衫褲.
Rebecca Chiu
之前成日覺得產後修身會好難好辛苦,而家做完OASIS mom古法紮肚後紮完肚肚腩無左,腰線又出返黎,令我見到修身成功既希望,非常鼓舞~
Chloe Lee
明顯slim左同見到條腰,多謝OASIS mom古法紮肚師既細心照顧!
Cindy Chan
以前都唔興古法紮肚嘅~所以早幾年生完BB都無做過咩古法紮肚,搞到個肚腩好大.呢排陪朋友嚟OASIS mom做古法紮肚聽到古法紮肚師既介紹,先知我呢D叫假肚腩,生完幾年都可以做古法紮肚療程!同朋友一齊紮完2個禮拜,就好似岩岩一齊生完BB一齊瘦身咁,令我諗起以前中學減肥,青春回憶返晒黎!
ammy Wong
雖然無生過BB,但本身自己天生盤骨偏大,又長期姿勢唔啱令到盤骨有少少前傾現象,聽朋友介紹OASIS mom古法紮肚可以修正盤骨問題,所以join左個古法紮肚療程,想收細下個pat位! 做完成個古法紮肚療程覺得都幾有效,足足收左1寸半!
Jeana Wong
朋友生完第二胎喺OASIS mom做過古法紮肚覺得修身效果幾好所以推介我黎做,估唔到OASISmom個紮肚手法真係堅work,修身好快!
Daphne Yu
邊個話古法紮肚係產後媽媽先做得架?影prewedding前1個月特登book咗OASIS mom古法紮肚,做足準備功夫,修返靚個腰線,效果我好满意呀~
Rita Yip
產後明明體重唔係增長好多,但個肚腩做極運動都仲喺度,好睬有OASIS mom古法紮肚幫我搞掂個“假肚腩”,宜家出去見客,啲客都話唔講唔知我已經生咗2個小朋友,好開心啊!
Pricilla Wong
嚟OASIS mom紮肚係我放風時間,真係好relaxing!
Lynn Chin
係趁lunchtime時間過黎紮肚,紮完照返工,除咗唔可以食太飽之外,我覺得OASIS mom古法紮肚都幾啱我哋啲在職媽媽做.
Uki Choi
本來都擔心產後瘦唔返,喺OASIS mom做咗4次古法紮肚後,我睇到我嘅瘦身希望喇!
Yoyo Yim
本身唔係肥,生完係瘦唔到個肚,OASIS mom嘅古法紮肚唔止修形塑身,佢仲有儀器幫助減脂排水,真係一站式修身服務,唔錯!
Yuen Sum
腹直肌分離狀況唔算太嚴重,但做咗OASIS mom古法紮肚6次後再度,真係改善咗,好期待做完成個療程效果!
Jacqueline Szeto
公司樓下就係OASIS mom分店,收工黎做古法紮肚順便relax下,覺得佢哋服務幾周到!
Yellow Yung
懷孕期間足足肥咗3個碼,做運動都勉強減到啲脂肪,但個肚腩就減唔到,期待OASIS mom可以幫我KO個肚腩!


text:
以前地產商發大財嘅年代,廣告公司接一個地產公司嘅合約,可能已足夠養起一team全年.不過相對地產客嘅要求亦都好高,一本樓書設計要精美不在講,相片要指定名模由某某名攝影師操刀,就連印刷嘅用料都極之講究.Art team 做好mockup去見客,第二日打電話嚟要求「試試有無其他options」,當時公司剛剛換咗部多功能 打印機,好快就變成地產team嘅私家機!無時無刻接收最高像素嘅TIFF檔,而且要去唔同嘅美紙品鋪,只要部機承受得起,就咩紙都放入去試印:牛皮紙,畫咭甚至藤席都試過!幾乎將部多功能打印機嘅全部功能都用盡晒為止.
亦因為咁樣長期消耗,jam紙閒過食飯,有時個超巨型print file卡死咗個queue兼jam機,剷唔走又郁唔到真係欲哭無淚!當年唔似今日有專門IT 外判服務咁方便,維修熱線最多都係叫你熄機然後開機,唔似今日嘅IT外判服務可以remote diagnosis 或者雲端recovery救急扶危.跟住就會見到art director 哥哥四處向鄰team雪地跪求借printer應付三小時後嘅presentation.今日科技進步,做mockup已經無以前咁痛苦,但係同樣已經無咁多需要太複雜手工嘅印刷job,一擲千金嘅大豪客,更加已變成傳說…


text:
臨走前點都要去一去海雲台海水浴場,唔係又點算到過釜山!
見旅遊書編者推介”松亭3代湯飯”既豬肉湯飯好好食,就黎試試佢~
每位阿珠媽都好用心製作~
四個豬肉湯飯,早餐成為24,000WON(約港幣165蚊)~今個旅程試左三間豬肉湯飯,感覺上食落間間都差唔多,所以又唔一定要跟住旅遊書覓食,其實去到邊食到邊都係旅遊既其中一種樂趣!
坐2號線到海雲台站,本想直接到海水浴場,但朋友見到商場又忍唔住要去逛逛~
途經見到甜品店,好想試下個creamcheese bagel,所以唔餓都要再食食食!
Bagel同creamcheese都可根據個人喜好配搭,點左Blueberry Cheesecake+Chocolate Bagel,再點多個Melon Yogurt Bingsu,好鍾意食哩個Bagel,中間既creamcheese真係好好食,如果香港有得食就好了~~
再向前行十分鐘左右,就見到海雲台市場,哩度主要售賣唔同種類既地道美食,釡山好出名既盲鰻,都可以係度揾到~
朋友想試下燒盲鰻,四個人就買左份外賣過下口癮~活生生即切即燒~
行到海水浴場揾個靚位坐低慢慢嘆,食落有點辣,但醬料加埋生蒜一齊食出奇地好好食!
可惜天氣不是太好,遊人同泳客都唔多,海鷗踪影都唔見呢~
沿住海邊往冬柏站行,就會走到THE BAY 101,碼頭對面係高級住宅,隔離就係美食商場,隨便行左陣就離開了~
回到西面站到樂天百貨作最後衝刺,之後到"海東海鮮鍋"食晚餐,哩間餐廳真係好抵食!食物又好新鮮!大家真係唔可以錯過!大力推介!
點了大份量既招牌海鮮鍋,裏面有蟹,八爪魚,扇貝,蜆和蝦,食到最後加埋個面底,超好食呀!!足夠4人份量都只係35,000WON(約港幣240蚊),再點多個海鮮燒餅20,000WON(約港幣140蚊),已經可以食到好飽~
到機場前,仲可以食到個咁豐富既晚餐作總結,真係好滿足~
經過5天行程,釜山真係有野睇有野食同有野買架! 同首爾比較,個人都係喜愛釜山多啲,雖然景點同購物點冇首爾咁多,但勝在遊人較少,唔會到處都係香港人,鐵路又簡單易搭,無論食,住,行都比首爾平,總之就係可以食得好,住得好! 期待下次到訪釜山,因為仲有好多景點未踏足過,如鄰近既慶州,大邱都想去睇下發掘下美食!


text:
呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.
…(咦?w
.
努力解說!
かみこ… 唔睇嘅安定.アンジュ真係少睇到過份… アンジュ嘅現場真係連想去嘅念頭都冇… 不過我唔主動睇佢唔代表我唔想見到佢.我見到佢嘅時候依然係會好開心,依然都係咁愛佢.どぅーさん離開排名之後一直幫我守得個no.1好實.感激!
こぶし呢三個經過上個月差啲郁到但最後都係原貌咁出嘅事件之後,我可以好肯定咁話佢哋最少今年之內都係呢個樣.排位唔會郁,佢哋三個之間嘅順序都唔會郁.2019年都係咁架啦.
こぶ後嘅三位汁汁情況都係差唔多.順序唔係有災難性事件嘅話都唔會郁得到.但至於會唔會三個一齊向下冧,就要睇身後嗰兩個こぶし.汁汁呢三個位置可能比較被動.
こぶし後篇(w) 兩個換咗位… 因為最近唔知點解見到のむちゃん會發癲地大叫可愛… 甚至比前篇嗰3個更多.今個月有考慮過推のむ過埋3個汁汁,但自己對るる今個月都好心心,所以hold住先.所以我係想講のむちゃん係有機會join前面嗰3個㗎!
10幾前半嗰block都冇乜變.はちむろ幫我頂住一下アンジュ嘅中堅,雖然我冇睇アンジュ,但成員係鍾意㗎!
ちぃさん個頭… 俾啲時間我,我得㗎!我接受到架!等多我一陣!’20前我會有成果㗎!然後兩個月前?突然對まーちゃん感覺好返好多,所以趁佢可以上移我一定俾佢上!成個top20入面除咗かりん之外識得最耐就係まー啦!冇可能一啲偏心都冇.小小妹頂住先呀!我接受完ちぃ就到你㗎啦!你兩個一齊染咗個頭我衝擊太大心靈承受唔到ww 等我!’20啦!’19我放棄咗啦w
後面啲上落都係推推撞撞返嚟,唯二係意識地郁嘅係うえむ同小野瑞歩.うえむ最近多咗汁汁… 佢性格係好可愛囉♡ 小野瑞歩我都唔知做乜但見到佢會覺得佢可愛,同埋佢唱歌得係會吸到我注意力.只不過蝠住未係會睇つばき嘅人… 所以要升就由佢升,但一般情況都係先放著.
30台前半有一block新成員.我上個月都話咗りんちゃん已經ready可以上榜,今個月狀態冇乜大改變就放咗佢上嚟.今年嘅新成員除咗MM嗰3個之外全部都秒上榜XDDD 掂呀真係!但問題反而係蝠對MM嗰三個完全冇興趣orz 見到都唔覺得可愛點解?點算?點做好?!放棄等下年?w
以上!


text:
近排好多公司喺製作訂製禮物時會揀做袋,無論係衣物收納袋定係出街方便用嘅環保收納袋都受到公司追捧,從輕物嘅尼龍質料到顏色多嘅不織布都有,而布料比較硬身嘅帆布袋最近詢問度提高,你知唔知文青帆布袋究竟點解會咁受歡迎嗎?
帆布袋可以話係每個人都會有嘅袋,特別近排來掀起一股文青風,簡約嘅衣著加上單調嘅帆布袋亦都可以令你睇落好有型,帆布本身自然嘅米色加上比較硬身嘅觸感,就算裝重野亦唔洗擔心袋會容易爛,你可以發現喺網路平台或者賣文青野嘅店家都會有帆布製嘅訂製收納袋呢個產品,成本唔高之餘,實用性高亦都係大家願意買單嘅原因.
品牌LOGO印製款
好似日本雜誌嘅贈品,印有品牌LOGO嘅帆布袋就係好常見嘅訂製禮物,好多消費者都係因為贈品內容而買單.淨色嘅帆布袋配上顏色對比嘅LOGO,方便拎而且又靚!
卡通crossover印刷款
百貨公司嘅滿額贈品經常出現嘅就係卡通crossover帆布袋,由於插畫人物同卡通人物嘅人氣高,選啱滿額贈品先可以增加買氣,只要有卡通人物助陣通常都可以喺短時間之內銷售一空,不過卡通crossover最重要就係授權問題,自己同廠商聯絡印製係違反著作權嘅行為,所以喺呢方面要特別注意.
結合種種原因,造就咗訂製帆布袋嘅高人氣,下次喺考慮製作訂製禮物時,可以試下揀帆布袋,畢竟送禮要送到入心,同時記得觀察下生活中受到關注嘅野啦.


text:
「自信」
出嚟做嘢自信心係好緊要,有時就好似一個氣場咁,你會感覺到嗰個人有無自信.而自信心係會影響工作嘅心態,與此同時決定你嘅成功與否.舉例,如果你面前有一個機會,而身邊嘅人都對你有信心嘅時候,咁其實會增加你嘅自信,所以無必要去質疑自己嘅能力.相反你被質疑嘅話,咁自己就更加要對自己有信心,唔好比人睇死,做到成績自然會改變其他人嘅睇法.
「自大」
做任何嘢都要有自信,當然有自信唔代表自大.兩者係有好大嘅差距同分別,亦都只係一線之差.真正有自信嘅人係可以感染其他人,相反自大嘅人會令人有討厭嘅感覺.通常自大嘅人都係無自信嘅人,做嘅所有嘢只係希望其他人會關注到自己,因而提升自己嘅存在感.有自信嘅人會迎難而上,亦都會把握機會去展示自己嘅能力,而唔係得個吹字!
「提升」
現實係好殘酷,因為好多時都未必樣樣嘢都會成功.雖然係會令人失望,只不過失敗係成功嘅必經階段.失敗俾我哋睇到自己不足嘅地方,等我哋知道點樣去改變.係逆境中能夠鍛練自己,等自己有更強嘅進取心而唔係阻擋自己嘅障礙.記得失意嘅時候要為自己打打氣,因為要相信自己唔好氣餒,學習逆來順受,吸取失敗嘅經驗同教訓,咁樣你嘅自信心就可以會慢慢提升.
Also published on Medium.


text:
辭職係人生必經階段,但當你要離開一個做左都一段日子嘅地方,咁就要三思.要諗下公司除左攞左你寶貴嘅青春之外,仲為你增值左幾多?如果你對以下三點抱有懷疑嘅態度,咁就奉勸你唔好走住.
- “你有幾多貨”?
職場除左係講是非嘅地方, 仲係一個袋錢入你袋嘅地方,學到嘅野多不勝數.要學識職場政治之外,臨遞信之前都要諗下究竟間公司俾左啲咩有value嘅野你,未有實際野攞到千祈唔好走住!
你嘅實戰經驗係你同你下一任老細角力嘅最佳武器.如果你喺舊公司學到依家最炙手可熱嘅Data Science技能,覺得自己已經預備好迎接類似嘅工種,恭喜你!換下工作環境都未嘗唔係一件壞事.
但係如果你每一日都重複做同樣嘅野,咁你就要三思!因為基本上你依幾年喺個人層面上係無增長過, 所以建議你大膽啲問你嘅現任老細,有無嘅新task俾你做,新野俾你學,咁你就可以臨走前攞啲紀念品走!
- 你嘅人生目標係咩,未來規劃係咩?
“見悶就辭"係打工仔對事業最差嘅態度!如果真係要辭職,請你的起心肝問下自己嘅人生目標係咩.依個世界係無完全無夢想嘅人,只有未揾到或者未激發到.
無論你嘅目標係想賺大錢,組織個美滿家庭,定係有輝煌嘅事業,遞信前請先規劃一下你辭職後嘅大計.遊山玩水唔係唔得 ,但不坊喺空檔期為自己報下短期課程,例如學下R 或者Python,為叉夠電後嘅你作好準備!
其實出面有好多實用嘅短course, 上Venturenix Lab 依啲有質素嘅辦學機構睇下,可能會重燃你心入面團火,激發你內在嘅潛能!
- 你捱到經濟過渡期嗎?
要轉工其實都好睇你嘅經濟情況.空檔期間,應該將心靈同意念都自我掏空繼而思考,蓄整待發.如果要為財政憂慮,咁就會弄巧反拙.
當然,有saving 或者在屋企人暫時性嘅支持當然最好,但如果無都唔駛怯!
Freelance彈性工作其實係一個好好嘅機會,有工開有糧出之餘,仲可以令你嘅腦袋繼續轉,繼續有新ideas.
辭職前規劃好一切,走都走得安心啲!


text:
每次睇韓劇或者內地嘅BL耽美網絡劇,就會激發起爭妍鬥麗嘅心!因為裏面嘅主角,身形都fit爆,面尖尖,下巴兜兜,又夠高,着乜嘢衫都好好睇!
有啲朋友話,韓劇嘅主角唔可以作準,因為當地韓國人嘅飲食習慣,同香港人嘅飲食習慣始終唔同.佢哋食好多泡菜,蘿蔔,芽菜等等,係多蔬菜少肉嘅理想飲食.始終香港人飲食習慣始終偏向廣東粵式,出街食飯都會食多啲碳水化合物,肉類,所以好難完全變成韓國仔韓國妹slim爆咁樣.
如果香港人因為基因同飲食習慣,注定冇得做kpop男神女神,咁即係一世注定只可以做半桶水MK Pop?又未必!即使活在香港,平時食嘅係中菜,都可以靚到爆!點解咁肯定?因為我見過好多唔同國家嘅人都做到,強國人都得.
(圖中呢位面尖尖下巴兜兜嘅韓風靚仔,原來並唔係韓國人,其實係強國嘅明星高泰宇,主演人氣BL網絡電影「雙程」)
(高泰宇唔單止顏值高,似足韓國明星,身型更加一啲都唔會輸蝕,證明中國人通過健身同飲食,都可以去到韓國秒殺級美男嗰種咁靚嘅境界)
減肥,係長期鬥爭.一啲又靚又瘦嘅人,同普通人,分別在於平日飲食嘅習慣!今日就要特別講下,傳說中超有效減肥嘅5:2輕斷食減肥法.(5 2 Diet / The Fast Diet)
5:2輕斷食減肥法同一般減肥方法唔同,佢唔需要大量嘅卡路里計算,一個星期有五日,都可以隨意鍾意食乜就食,有兩日,就屬於低卡日,都可以進食,每日就食大概500卡路里左右.
5:2輕斷食減肥法嘅操作方法唔算太複雜,基本上五日就做你平時會做嘅野,當係要所謂嘅「斷食」個兩日,(其實都可以照食,大概600卡路里)就自然食少啲.5:2輕斷食減肥法個好處係,唔需要太過介懷平時嘅卡路里計算,每個禮拜只有兩日需要計算卡路里,而且都唔係完全唔食,係食少啲咁解.如果計劃得好啲,每日都可以食足三餐.
5:2輕斷食減肥法另外一個好處,就係一個禮拜有五日係飽.對一啲初初減肥嘅人,都係一個比較簡單又唔需要太用腦嘅減肥方法.
5:2輕斷食減肥法嘅好處,係通過折讓對卡路里嘅吸收,從而減少身體嘅負擔,亦減少糖尿病,大腸癌等等危疾嘅風險.根據醫學研究發現,動物食少啲,生命都可以延長!太多食物,反而可能會造成身體提早老化,令生命健康受損.
5:2輕斷食減肥法嘅好處,就係平衡左食嘢同節食之間嘅關係.以前嘅節食,就係無止境咁絕食,但明白到人類其實真係需要進食,冇理由長期飢餓,好快啲人就會放棄.
如果每一日都係諗住點樣瘋狂節食同絕食,食少少野就會充滿罪惡感,為咗減肥,你新陳代謝,睡眠都搞到亂晒,最後身體虛弱,成日病,先瘦得個幾磅……食少少野又反彈,然後又好後悔好憎恨自己,咁樣嘅方法,有乜可能可以持之以恆?
地獄式減肥無用,天堂式減肥先有用!我認為5:2輕斷食減肥法都可以算係天堂食減肥.
地獄式減肥只會令你crash and burn,無論有無效,半年後你只會更肥.反而5:2輕斷食減肥法天堂式減肥,結合營養學,醫學,時尚流行文化,美學,你會喺華麗中轉身,變得更索更健康!
要更索更健康,就要從飲食習慣開始.減肥,重點在於進食,唔係節食!要食得好,食得飽,食得有營養.5:2輕斷食減肥法嘅理論亦都係一樣.五日任食,兩日節制.
作為一個美容達人,除咗做足5:2輕斷食減肥法要求之外,我甚至會建議你將飲食,睇成一種浪漫,充滿幸福感,自我提升,時尚嘅活動,減肥就會變得好容易. 改善食物,刪減一啲對減肥吃力唔討好嘅碳水化合物,變成高質素嘅蛋白質同埋新鮮蔬果菜水果,你成個人都升呢!
近期最流行嘅減肥方法5:2輕斷食減肥法,配合以下幾個生活習慣,我保證你會瘦!
有幾個小貼士可以同大家分享下.
減肥貼士1:用高級餐具,喺可愛地方,浪漫地進食
減肥過程中,好多人同食物嘅關係好唔健康.一係就係完全拒絕進食,一係就係暴飲暴食.對於食物,你要有一種尊重,享受,重視嘅態度.所以我建議你,食飯嘅時候嘅氣氛都要好好營造!無論你係5:2輕斷食減肥法進食或非進食嗰日,都要注意食飯嘅環境.
如果你真係真心想減肥,真係想成功,首先,你要買過晒一啲高質素嘅食具.最好,無論碗筷都係一啲你自己鍾意嘅顏色,材料.最好都係一啲高質素嘅瓷器,設計師品牌,或者普通家具店選購都冇問題,最緊要係佢能夠代表到你嘅性格.一啲高質素嘅食具,令你知道飲食,其實是係生活享受之一,你應該重視呢個過程,而唔係無意識咁隨便將一啲無營養嘅嘢亂放入口!
好多香港人忘記咗進食應有嘅氣氛.其實通常食晏晝,我會去一啲有微風陽光嘅地方進食,無論係出邊街嘅餐廳我會要求坐窗口位,抑或屋企我都會盡量選擇係一個通風,陽光普照,舒服嘅環境之下,慢慢進食.夜晚,我就會選擇燭光之下,點着香薰進食.如果你屋企有露台,花園或天台,可以一個星期一晚同bf在星光下用餐,享受拍拖嘅氣氛,令人感到甜蜜,二人世界,自然唔會暴飲暴食.
如果你想減肥,你就一定要戒除喺膠兜膠盒,外賣盒直接進食嘅壞習慣.
用咗一啲優雅嘅正統餐具,例如日本筷子或韓國筷子,又或者係英國出產嘅刀叉,會令你食得慢啲,而唔係攞住膠叉紙盒亂咁食.
食物,應該好好咀嚼,從而體驗食物中嘅口感同埋味道.即使係買外賣都好,我都會要求你先將食物倒出嚟食.咁樣,你就可以更加正視飲食呢回事,好似一個貴族,優雅地慢慢食,而唔係好似隻豬咁狼吞虎嚥.
減肥貼士2:學懂自己烹飪
如果食得好,又食得飽,仲要同時瘦身,最好嘅方法,就係自己識得煮.
無錯,而家有好多方法可以幫到你健康飲食,例如專門售賣營養均衡減肥餐單嘅高級外賣店Nutrition Kitchen,但係呢啲都係短期內幫助你極速減肥嘅方法,唔通你一世人都係咁食Nutrition Kitchen,到你死嗰日咩?
而且,即是喺低卡日,仍然冇限制你用乜嘢烹調方法,只要夠低卡,都可以接受.屋企煮,就可以確保低卡,同時又美味,啱自己口味.
依家香港購物咁方便,其實要煮一餐有營養又好味嘅餸,真係唔係想像中咁難.Marketplace by Jasons,Taste,Marks and Spencer Food,C!tysuper同Aeon都有出售好多半製成品嘅食物,包括左預先醃制嘅海鮮,肉類,預先包裝嘅蔬菜,可以少量購買嘅生果,香草,外國調味,低卡飲品等等……對一啲早上要返工嘅靚仔靚女,如果想減肥,其實最好嘅方法,就係購買一啲半製成品,再用健康嘅方法烹調,喺屋企都可以達到食超優質食物嘅效果.無論係5:2輕斷食減肥法邊日,食多或少,質素都係高.
減肥貼士3:以選擇護膚產品嚴謹態度選擇食物
我問你,你選擇護膚品嘅時候,會唔會考慮用一啲劣質,引致敏感,發炎嘅產品?定係會嚴選一啲天然,有機,有科學根據,甚至達到醫學美容效果嘅高質素產品?
一啲貴價嘅spa,會有好多天然嘅療程,例如例如綠茶面膜,杏仁磨砂,蜜糖hair conditioning等等,呢啲已經係食療級嘅享受,因為療程知道你食落肚都唔驚.敷上面,同食落肚一樣都要高要求!
如果你唔會直接將一啲乾炒牛河,茶餐廳垃圾食物,快餐店薯條敷上面,我就勸你都唔好食落肚.因為兩者其實冇乜分別,你用薯條敷上面,都唔夠你將薯條擺喺你體內吸收消化嘅時間長久!如果你唔會將一啲過分加工嘅中下價劣質食物敷上面,我勸你最好都唔好食.
5:2輕斷食減肥法認為,即使有時飢餓,佢都唔會令身體進行瘋狂儲存脂肪呢種咁恐怖嘅生理反應.因為每次都只係24個鐘左右.
瘦身美體
更多免費減肥瘦身美體教學


text:
金手指:一注獨贏梁振英連任
蘋果日報 (財經要聞B11, 2012.3.29)
今日孫柏文同大家講,梁振英將會喺2017年成功連任做特首.
講未來,先講歷史.咁如果同啲玩開大國政治嘅人,例如彭定康(肥彭)傾大趨勢同地緣政治,往往都會由冇雷公咁遠開始,例如由1648年嘅Peace of Westphalia講起.咁大家都話呢次梁振英當選,係香港遊戲規則嘅大改變.大家一定同我一樣咁問,改就改,不過會點改先?中央話事人睇香港,究竟我哋一路以來為國家帶來乜嘢影響.所以我哋就要睇番19世紀香港被英帝強搶之後嘅事(「開埠」一詞係英帝嘅spin).
香港往績案底累累
我哋香港曾出過孫中山,最後推翻清朝,根據陸恭惠所講,喺1949年前,曾經係中國共產黨喺華南地區最大基地.睇往績,香港案底累累,多年來一次又一次顛覆當時嘅中國政權.如果係玩真正嘅大國政治,香港一定要被收復,仲要收復嘅係人心,解放軍坦克唔可以硬來.要做到坦克來時行彌敦道,兩旁港人自發性咁搖旗歡迎.
大家可能話,我哋已經好靠大陸,冇佢哋已死.咁我要解釋,你哋講緊嘅就係我哋香港有如一個好勁嘅外科醫生,依家絕大部份都係睇大陸病人,冇咗佢哋搵少好多嘅嗰隻「背靠祖國」.我講緊係要做到呢個外科醫生,借到盡揸咗四層豪宅,一個浪冚埋嚟,負資產兼被人Call loan,問老竇老母撲錢簽賣身契嘅嗰隻「依賴祖國」.
一路以來香港可以選擇性被收復,要搞啲乜嘢一國兩制畀我哋,就係因為唔使其他人接濟.自己搵自己食,當然唔使聽你支笛.即係我哋香港嘅財政儲備,亦成為保障我哋選擇性被收復嘅金盾.如果冇計算錯,有關人士出到咁盡嘅招去控制特區政府,就係要拆散呢隻金盾.有如希臘般,德國毋須一兵一卒,連總理都幫你揀埋,財政點使亦寫晒.所以梁振英將會用盡全力去燒走儲備.
大家會話,即係勁使啦!啱緊部份,我敢預測,如果世界各央行繼續係又印唔係又印,梁特首勁使,佢第一屆任期都可以年年有財政盈餘,方法就係收入更多就得.大家聽到必問,年年有餘又如何燒走儲備呢?
本地零售大升特升
我相信,梁特首將會大規模增加政府做貸款擔保,斷萬億計嗰隻,又會入股(經特區主權基金?)公司,甚至學董特首整隻盈動(當年嘅1186)畀你炒.買樓?學生?生意佬?通通借錢都有政府擔保,銀行每放貸有如買咗香港政府出嘅債券.當債仔們嘅利息開始狂跌,個個就會勁借,谷行經濟,稅收狂升.甚至現有居屋唔使補地價下「正常化」,業權同私樓睇齊,可以按上按.
就同房利美,愛爾蘭政府一樣,信貸泡沫未爆前,話事人萬人愛戴,香港人要乜有乜,最驚你冇「強烈要求」.守財奴?冇o架啦,連度橋嘅政務官(AO)都因冇財政束縛愛振英.仲要年年盈餘,梁振英嘅第一屆任期將會比彭定康更輝煌.儲備,用有利嘅會計制度,更可越來越多.仲因政府畀錢你,唔同市場制嘅顧客,唔係因為你做得好,而係政治力量多,所以示威會有回報.大家未來呢五年,就係要position自己去攞呢筆錢.唔易,不過將會搵一轉,就可以個孫打跛腳都無憂.做本地客嘅本地銀行,將大受惠,本地客零售例如領匯(823)將會大升特升.
咁2017連任後香港會點?問榮智健啦.
孫柏文
作者為獨立股評人
本欄逢周二,四刊出


text:
EPROM
可擦除可規劃式唯讀記憶體(英文:Erasable Programmable Read Only Memory,縮寫EPROM),由以色列工程師Dov Frohman發明,係一種斷電後都仲可以保留數據嘅電腦儲存芯片——即係非易失性(非揮發性).佢係一組浮柵晶體管,俾一個提供畀電子電路中常用電壓更高電壓嘅電子器件分別編程.一旦編程完成之後,EPROM只可以用強紫外線照射嚟擦除.通過封裝頂可以見到硅片嘅透明窗口,好容易識別到EPROM,呢個窗口同時用嚟進行紫外線擦除.
一個編程後嘅EPROM,可以保持數據大約10至20年,可以無限次讀取.擦除窗口一定要有嘢冚住,以防俾陽光擦除.舊電腦嘅BIOS芯片,一般係EPROM,擦除窗口會俾印上BIOS發行商嘅名,版本同版權聲明嘅標籤冚住.
一啲喺快閃記憶體出現前生產嘅微控制器,有用EPROM來儲存程序嘅版本,以利於程式開發;因為,如果用一次性可編程器件,喺調試時會造成嚴重浪費.
EPROM嘅型號同容量改
除咗 1702 之外,EPROM 係 27 系列型號,各種容量同型號請睇附表,編號之前可能加有廠商嘅英文字頭,同一型號可能有唔同嘅速度同封裝方式,並附加喺編號後面.每個廠牌同型號嘅 EPROM 讀取上相容,但燒錄規範可能會有啲唔同. (此外,用 EPROM 嘅 MCS48/51 家族 MCU 就係 87 系列)
部分比較新嘅 EPROM 可以由簽名模式(signature mode)進行型號自動識別,方法係將 A9 提升到 12V,晶片就會送出2 byte 嘅識別數據.由於唔係所有型號都有呢個功能(尤其係早期嘅型號),因此燒錄嘅時候有可能要人工指定型號.
註: 1702 EPROM 係用PMOS邏輯製程,27 系列嘅其他型號中冇 C 嘅係用NMOS邏輯製程,含有 C 嘅就係比較新嘅CMOS邏輯製程.
EPROM圖像改
OTP EPROM改
因為玻璃窗口造價貴,於是引入咗一次性可編程芯片(One-time programmable,OTP chip,或一種PROM),用喺唔需要重複燒寫嘅量產產品中可以降低ROM成本而廣泛使用;唯一唔同嘅係,EPROM芯片封喺唔透明嘅封裝中,因此呢種芯片喺寫入程序後冇得擦除.呢種一次性可編程技術,用喺生產EPROM同基於EPROM嘅微控制器.然而,一次性可編程EPROM慢慢俾快閃記憶體(flash memory)芯片所取代,後者有相近嘅硅片價格,並且喺一個無窗口封裝中可以重複編程.


text:
安史之亂
安史之亂係唐朝中期發生嘅一場亂事,由胡族人安祿山(營州雜胡)同史思明喺天寶十四年(755年)所發動.話說當時唐朝皇帝唐玄宗因為越嚟越無能,安祿山同埋朝中一班大臣不和,安祿山決定兵變.安祿山本身擁有軍權,唔使花好耐時間就攻入首都長安.
呢次事件使到唐玄宗退位做太上皇.而之後唐朝花咗七年時間打,最後要等到史思明個仔史朝義自殺,事件先至得以平息.
背景改
安史之亂個背景係可以追溯到唐朝個地方制度.唐朝個地方制度,係容許地方掌握軍事權力,當中尤其係北方邊境.早喺唐太宗嗰陣,就多次派兵打突厥.打完之後為咗方便管治,就喺邊境設置十個兵鎮,長官係節度使.節度史權力好大,任何地方官都冇能力凌駕.於是乎一旦節度使作反,就變成咗唐朝內部個隱患.
喺唐玄宗嗰陣因為太平盛世,開始怠政,唔但只大權都落喺楊國忠手度,甚至重用啲外族人管治北方邊境,好似安祿山就係.安祿山因為同當時個宰相楊國忠不和,結果就喺河北,以聲討楊國忠做理由起兵.
經過改
公元755年安祿山動員咗大批胡族人做士兵,一共有十八萬,喺河北以聲討楊國忠做理由起兵.
當時因為太平盛世,國家冇人識打仗,安祿山由河北一路起兵到河南,地方官都投晒降,重喺一個月內攻入咗洛陽.安祿山就喺洛陽登基做皇帝,國號叫「大燕」.
安祿山跟住重繼續打長安,去聲討楊國忠.唐玄宗同楊國忠派咗二十萬大軍去抵抗,最後失敗收場.安祿山長驅直入,重攻陷埋長安.唐玄宗就好倉卒咁逃離長安入四川.行到半路唐玄宗軍隊發生咗兵變,士兵要求處死楊國忠.結果楊國忠處死咗.無耐唐玄宗入咗四川,讓位畀太子李亨做皇帝,自己做太上皇.
李亨登咗基之後,派咗郭子儀反抗安祿山;後來又加埋李光弼.經過努力,最後反敗為勝,收復咗長安同河北.
而正喺呢國時候安祿山陣營內亂,先有安慶緒殺咗安祿山;安慶緒又畀部下史思明所殺;最後史思明畀佢個養仔史朝義殺害.跟住唐玄宗同李亨都相繼過身,唐代宗登基.唐代宗搵咗外族回紇派兵打史朝義,最後收復埋洛陽,史朝義兵敗自殺.安史之亂自此就結束.
影響改
唐朝因為安史之亂由盛轉衰.尤其係雖然唐朝平定咗,之但係安祿山手下重有大批將領,係唐朝個威脅.唐朝無辦法消滅,就封佢哋做節度使.咁就造成咗藩鎮割據,一直到唐朝亡國.
安史之亂因為主要戰場喺北方,所以北方大受破壞,唔少北方人落到南方,經濟重心開始南移.而長安,洛陽本來係漢朝,唐朝個首都,但因為安史之亂,唔再適合做首都,最後關中一帶喺全國都開始冇晒地位.


text:
• 「黐線亦都係一門藝術」
又係一個禮拜日嘅早上.陳之一對住浴室裏面嘅全身鏡,喺度罵緊自己赤裸裸嘅身影:
「馬騮乾!邊個生得你咁肉酸呀?!你睇,瘦子嘅兩條手臂,兩條腿!排骨仔嘅胸部,完全冇哩氣力,冚唪唥都係肋骨,連一啲肌肉都冇,你覺唔覺得羞愧!你睇你個噼噼真係好肉酸!邊個會鐘意你個瘦蜢蜢嘅籮柚?唔使問阿貴:冇人會鐘意㗎啦.至於你嗰隻賓舟仔!哇,肯定係全世界上最冇用嘅𨳊!真係太攪笑啦!荒唐嘅膝頭哥!悖謬嘅外小腿!離譜嘅髖骨!奀挑鬼命相!你乞人憎!乞人憎!乞人憎!」
其實,旁聽者(如果有旁聽者嘅話)好難判斷陳之一係唾罵自己欠佳嘅體格定係練習佢早已學識有關人體部位嘅廣東話詞彙.
咒飽罵醉之後,陳之一著返嗮啲衫褲,佢嘅情緒先至好翻少少.今日佢已經揸定主意去西貢,去出名嘅「西貢咖啡餅店」食早餐.不過出門嗰陣時,佢企住腳步,回頭望一望自己已經住咗好多年嘅住所.因為好快就過年,陳之一呢排好認真咁收納屋企,將佢所有物品都整理得有條有理.有一位英國學者,中文名叫莫華德,喺五十年代嚟到香港,特登研究疍家人嘅生活習俗.佢寫過一篇文章專門討論過年對於香港人精神層面上嘅意義,留咗好深刻嘅印象俾外國男人,莫華德篇文提出:過年嘅基調係復興.舊年一過,所有衰氣同埋惡運會隨而散去.新年嘅降臨使人有機會由零開始,重新出發.在社會層面上,新年意味著同家人團聚,消解糾紛,恢復和諧等等;於個人和生意上,過年時會消災去病,付清債款,處理好仲未攪掂嘅事等等.正因如此,陳之一近排好勤力咁進行大掃除,盡量將唔需要嘅嘢全部抌出去.結果,屋內顯得特別空蕩蕩,除咗最為基本嘅傢俬,日用品,同埋有關香港,廣東話等書藉之外,幾乎都冇其他物品.其實,陳之一為此心裏感到格外自豪.
陳之一沿著城門河,行向沙田巴士站時,抬頭見到一隻黑色嘅麻鷹,喺烏雲密佈嘅上空中,一圈又一圈咁悠閑地盤旋.佢想起上次喺索罟灣,見到在高空中飛翔嘅海鷹,令佢聯想到無論哪一種生物,總會對某人某物進行永久嘅追尋.到咗車站,因為時間實在太早,排隊去西貢嘅乘客都唔算特別多,預計巴士再過十分鐘會到站.陳之一因為喺呢個巴士站等過好多次巴士去唔同嘅地方,而每次等車都會帶嚟各種印象,回憶俾佢.用咁多石屎興建嘅建築物雖然係大自然嘅天敵(呢度真係寸草不生),週圍亦充滿濃烈嘅電油味,甚至令人想像到地下監獄嘅模樣,但係佢一啲都唔太介意:認為車站係探索新界嘅旅遊中樞.
陳之一細細個時好容易暈車浪,但自從搬到香港安頓之後就冇呢個問題,佢甚至可以坐雙層巴士嘅上層座位,盡情飽覽週圍嘅景色.經過馬鞍山之後,佢會陶醉於往西貢方向嘅一系列地方名,例如泥涌,輋下,馬牯纜,大洞,瓦窰頭,西俓,企嶺下新圍,企嶺下老圍,水浪窩,澳頭,黃竹灣,麥邊,大環.而每逢到站,佢都會細細聲唸出嚟,就好似唸咒語般,親自體驗一下每個地名嘅特點.好彩,四圍嘅乘客因為專心玩手機,睇報紙,同朋友傾計,好少會注意到呢個外國「摺友」嘅古怪行為.對於陳之一嚟講,呢個就係佢搭車去西貢時消磨時間嘅心得!
到達嘅時候,陳之一感到肚餓,即刻由巴士總站快步行到位於海傍廣場嘅西貢咖啡餅店,略為心急咁叫咗一壺英式紅茶及鮮奶,一個菠蘿包,同兩個葡撻.跟住佢喺出面揾到一張金屬製嘅櫈坐低,一面呷茶,一面食茶點.首先,陳之一專登聞聞菠蘿包散發出嘅誘人香氣,跟住欣賞菠蘿皮特有嘅鬆脆,最後先至慢慢品嘗嗰種又煙韌又軟糯嘅麵包.至於蛋撻,其香脆嘅撻皮帶有一股濃郁嘅牛油香氣,而且冇被蛋漿浸腍,所以食起嚟零舍脆卜卜,真係好好味.唔使十分鐘,菠蘿包同埋葡撻食到連碎屑都冇,令到四圍紮紮跳嘅麻雀甚感不滿.
因為時間仲係好早,麻雀嘅數量仲多過俾錢嘅顧客,令到成間餅店嘅氣氛尤爲舒服.食完甜點,陳之一頗滿意咁嘆茶,又隨便睇睇四圍環境:見到沙嘴街公園仔嘅狗仔;天上見到被帶有濃烈鹹水味嘅海風吹住嘅雲朵;附近一樖被風搖動得十分優美嘅榕樹.禮拜日特有嘅安寧開始滲入佢心情嘅時候,手機突然發出嘟嘟聲:係阿綠發出嘅一件電郵.阿綠離開香港以來,陳之一一直未有收到佢嘅任何消息,於是即刻打開信箱,充滿好奇心咁慢慢讀讀呢封信嘅內容:
阿一:
尋日我終於離開咗墨爾本啦,搭火車去睇吓你熱情推介嘅加士呡鄉下小鎮.其實,墨市嘅夏天真係好難受,難得可以用個半鐘坐吓有冷氣嘅火車,真係好舒服,另外作為香港人嘅我,好珍惜冇電視廣告嘅長途旅程!
你呢個故鄉實在太過枯乾啦.離開墨爾本郊區之後,窗外嘅風景變得越嚟越乾,冇乜水份.大自然界嘅顏色,逐啲逐啲咁縮小成乾噌噌又單調嘅淡啡色,冇乜水潤綠色——即阿綠嘅髪色!令我諗到香港啲寺廟成日掛住「風調雨順」四個字,暗示香港人祈求合適嘅風雨.但澳洲如此欠缺降雨,澳洲人唔係應該更瘋狂咁祈求更多嘅雨水!將來全球嘅氣候如果真係變得過熱,墨爾本想必最快面臨毀滅.
另外,我又好難想像墨爾本市同廣東之間原來如此親密過!喺加士呡嗰間小型博物館裏面,我見到資料介紹話喺淘金時代,呢度居然曾經有五間廣東式嘅廟宇.而加士呡中又有一個類似唐人街嘅地方,被當時白種人叫做“小廣東”.展覽品之中,有一塊相當優秀嘅木製牌匾,版匾油成金色,寫上「恩覃海外」四個黑色大字,右邊刻上紅色日期(“同治癸酉歲孟夏吉旦立”),即係一八七四年!諗到一百多年前,如果我喺呢度經過,係可以遇到自己嘅同胞,令到感到歷史可以幾咁微妙,幾咁巧合!不過,真係好難過,除咗博物館裏面寥寥無幾嘅展覽品之外,嗰陣時嘅文物遺產,已經蕩然無存,呢種無情嘅破壞真係令我好心痛.
不過,開心嘅係,你推薦嗰間小型意大利咖啡室到而家都仲喺度,其實我好難想像,喺澳洲鄉下嘅小鎮裏面,可以揾到咁有歐洲風味嘅地方,好難得呀!我喺意大利留學嗰陣時,遇到唔少呢類細細哋嘅食肆,特別鐘意喺呢啲地方觀察當地嘅日常生活同習慣.我同嗰間咖啡室嘅老細提到你,佢起初好似唔知我講邊個,好彩最後都記得你呢位高高瘦瘦,識中文嘅舊熟客仔.我估,佢生意做得唔錯,你日後有機會返嚟,應該仲有機會喺度嘆返杯咖啡.
其實,我真係頂唔順你故鄉呢種熱辣辣又乾燥到死嘅天氣,攪到我好掛住香港而家嘅冬天,尤其係過年前後嘅寒冷氣溫.好彩,再過多兩日就返嚟.如果你得閒,我想安排一次晚飯,同你同阿奇聚一聚,好唔好?
祝出入平安!
阿綠
讀完呢封電郵之後,陳之一覺得好滿意:阿綠鐘意佢所推薦嘅地方,認為呢啲地方都有吸引力.不過,阿綠嘅字裏行間有一種若隱若現嘅憂慮感俾佢,但係佢根本唔知究竟係乜嘢?
為咗打發呢股憂慮感,陳之一決定離開餅店,稍為心急咁行去宜春街上裝修得好精緻嘅天后廟.自從喺索罟灣留低封信以來,佢開始感到一種零舍奇怪嘅感覺.佢自覺就算再寫信俾父親都會變成浪費,換句話,寫信嘅需要已經告一段落.不過,咁樣係咪暗示佢冇機會揾到阿爸嘅?天后廟嘅前院喺用石片舖好,陳之一到達時注意到一個服裝樸素嘅老伯,呢位阿伯行過主廟門口嗰一刻,就停一停緩慢咁合什作禮,向入面嘅女神表示敬畏.陳之一覺得呢種從容嘅拜神態度好得意,能夠同人生嘅其他活動融為一體.寺廟裏面暗淡嘅光線同外面嘅光明構成強勁嘅對比,而且呢一種與眾不同嘅幽暗環境,能夠安慰陳之一心裏約憂約慮嘅情緒.等到內心嘅混亂平靜落嚟,佢就開始向天后祈福:「天后娘娘護我身,日月星辰顯光華.掃盡一切苦厄,消千災解萬難.智慧明淨,心神安寧.去來自在任逍遙,無有恐怖也無愁」.念完經,陳之一就慢慢行到前面嘅一張香案度攞一對「問杯」,打算向天后請教.
陳之一向天后問咗同一個問題三次,佢問天后應唔應該再繼續寫信揾父親,問杯每次嘅答案居然都係「否」,令到佢覺得好不可思議.其實陳之一好難接受咁肯定嘅回答,亦都無法避免自己下定論:難道父親已經離世?天后元君嘅三次答案仲會唔會有其他解釋?嗰一刻外國男人感到好困擾,但係陳之一仍然向天后娘娘表示感激,然後走出廟外曬普通日光.
行到街尾時,陳之一過馬路向左走,然後一直沿住西貢公路,經過各種各樣嘅店舖.冇耐,佢就遇到路旁邊嘅一座極細嘅「土地廟仔」,廟仔內擺放著五至七位神像,包括三位觀音小雕像同埋兩隻陶瓷大笨象,大笨象突然變成觀音專用嘅寵物咁.諗到呢一點,陳之一突然瞥見到一隻貓仔,既怕羞又充滿好奇心,從廟仔後面咁望住澳洲男人.貓仔見到呢個消瘦嘅怪人,知道對自己冇乜威脅,就滿不在乎咁跳去廟仔頂上,喺太陽下認真舐吓自己對前爪.
去西貢嘅時候,陳之一一般鐘意一個人行到市區東北邊徑棚下附近一條山澗畔上,坐低聽聽大自然特有嘅靜謐.不過,今日佢一反常態,決定去一趟北港,經過澳朗村隔離嘅濾水廠,轉入北港路.雖然北港遠離海岸,但係呢度都有一間天后廟,其實由於一次零舍巧合嘅機遇,呢間天后廟正正係陳之一一生中第一次去到嘅天后廟.不過,由於對於父親嘅種種憂慮,佢再唔想去嗰度拜神,而一直沿住馬路到一個名叫狐狸頭嘅偏僻角落,狐狸頭亦都有一條山澗,水中仲有唔少一直享受水流溫柔摩擦嘅大石,每一嚿都被磨到閃炩炩,部分表面舖住一層翠綠色嘅苔蘚.路上車輛,途人唔多,以便陳之一喺水石之間欣賞大地轉瞬即逝嘅各種遐想.
* * *
舊年變得越來越沈重,新年嘅降臨令到大家覺得越來越興奮:世上所有嘅生物將會獲得一個重新開始嘅機會.雖然氣溫已經轉涼,見到太陽嘅時刻並唔算太多,但係除咗生活最艱苦嘅市民,多數人都會感到某種美妙嘅內在溫暖,令到乏味嘅生活靜靜地增加趣味.到處可見過年嘅跡象:最為搶眼嘅紅色突然重返人間,以揮春,利市封,年貨等嘅形式驅走香港嘅其他顏色.與此同時,艷紅嘅歸來又意味著鮮花嘅爆發,而呢一座城市,喺習慣於運用石屎,金錢,瀝青,法律,電力,鋼鐵,玻璃,汽油等彰顯自己嘅優勢,而家開始受到呢啲成千上萬嘅芬芳花瓣嘅溫柔攻勢,大自然好似係想透過隱藏於人類嘅內心深處:對於美麗嘅極度追求,將堅硬無比嘅都市逐啲逐啲咁變軟,變柔,變嫩.現時得到人間注視嘅係桃花,水仙,菊花,劍蘭,蘭花.突然間,人生嘅單調,千篇一律而又枯燥嘅生活節奏受到花海一浪接一浪嘅淹蓋,因此人心深處嘅種種洩氣,沮喪,挫敗感隨之變得不再重要.
適逢呢種特殊時刻,阿綠嘅飯廳,飯枱坐著三個人同埋一隻貓:即頭髮早就染回綠色嘅阿綠,陳之一,阿奇同埋蛾鬼.阿綠呢次煮嘅晚飯相當簡單:為咗迎合外國朋友口味,特登為大家煮意大利粉同埋一個西湯——翠玉瓜湯,而因爲想補足吓過年嘅濃烈氣氛,所以佢又整咗蘿蔔糕同埋另外一啲過年菜.兩個男人因為好少下廚煮嘢食,就特別欣賞呢次「阿綠優惠」,覺得格外興奮.至於蛾鬼,因為阿綠特登買咗蝦仁俾佢食,就感到非常之滿意,甚至暫時放棄佢平時最鐘意整蠱阿奇嘅念頭.
晚飯之後,佢哋跟住一面飲酒,一面隨便傾計.阿綠去墨市時,偶然機會下聽過一次澳洲土著嘅音樂表演,所以佢哋講開有關音樂嘅話題.阿奇一直都有練習彈吉他,而為咗證明呢一點就請阿綠同陳之一睇吓佢對手嘅手指甲:左手嘅指甲都一律修得好短,而右手嘅情況啱啱相反,故意隻隻手指甲都得登留長小小,而且磨得好光滑,務求減少接觸到啲吉他線,減少摩擦.陳之一覺得好驚訝同有趣,佢從來都冇留意過呢啲事情!大家因而放聲大笑.跟住,陳之一用神神祕祕嘅口吻提出「香港擁有兩種靈異音樂」.
「咩嘢兩種音樂?係咪又同我哋拋書包?」阿綠好似有少少懷疑咁追問.
「唔係呀!」陳之一連忙回答一聲.「等我嚟解釋吓先.呢件事真係幾神秘.我第一次嚟到香港住嘅鄉村,叫樟樹灘,係中文大學附近嘅.嗰陣時,因為仲未適應香港嘅生活同埋天氣,心情都係麻麻哋,你知我份人特別緊張,特別敏感.尤其係夜晚,我覺得好難受,睡房張床太短,根本唔啱我瞓,攪到我要瞓梳化.另外,我亦冇開冷氣嘅習慣,間屋零舍翳焗.我記得有一晚,好似係深夜,我突然間由夢中驚醒起嚟,耳邊響著一種好神秘嘅旋律,好獨特,令到我全神貫注咁聽.咦,呢種音樂究竟係邊度傳嚟㗎?我無論點樣努力,都無法確定音樂嘅淶源.係咪一種超越人間嘅音樂,大自然特有嘅一種微妙音樂?不過,最奇怪嘅係,我最後開始覺得音樂係由自己內心中所產生嘅,其實有一段時間我好難判斷出邊度係內心,邊度係外邊世界,真係分唔清楚!然後,因為身心特別攰,所以就慢慢咁瞓著返.」
陳之一話口未完,隔離單位突然傳嚟一段粵劇歌聲,呢把尖厲嘅聲音好容易令人聯想到淒慘嘅鬼叫聲,因此大家都忍唔住同時笑一笑.不幸,正正喺呢一刻,蛾鬼忽然一鼓作氣咁由地下跳到枱面上,因為嚟得太突然,呢三個人都被嚇嚫,三人瞬間都以為真係有隻幽靈係度顯靈咁.因為嚇一嚇,陳之一唔小心將阿綠嗰隻空酒杯撞倒,由枱上面跌落嚟.好彩,阿奇嘅反應能力零舍快,喺半空中及時接住隻杯,唔係嘅話,隻杯一定會落地開花,富貴榮華.
阿奇以一種既責備又溫柔嘅口氣輕聲責罵貓貓一番:「曵鬼!呢世界 ⋯ 最曵 ⋯ 最鬼 ⋯ 一隻貓!」同時,陳之一讚呢位紐西蘭朋友嘅本能反應真係好快,想必佢童年玩棒球一定玩得好精彩,反應速度簡直去到爐火純青嘅程度.
阿綠嘅眼睛突然亮起嚟,好似靈機一動咁.「我哋不如試吓請杯仙,好唔好?」
佢攞住阿奇啱啱救返嗰隻酒杯,倒轉咁放喺枱面,然後起身行去廚房,跟住左手攞住一樽辣椒醬,右手攞住一樽鹽行返飯廳,擺放喺枱上面.
「好啦!左邊嘅鹽就代表“係”,而右邊嘅辣椒醬就等如“否”.大家用一隻食指(左右手都無所謂)輕輕咁放喺個酒杯底上.然後,我哋就可以問問題,當然問題只係能用“係”或者“否”回答嘅.記住千祈唔好用力推喐個杯,只要耐心咁先,嗰杯會自動喐㗎!如果答案係好清晰嘅話,佢就會喐向樽鹽或者辣椒醬嘅方向,相反,情況唔係好肯定嘅話,佢通常會不斷亂打圈,但係假如佢都唔想回答,就可能喐都唔喐.好啦!大家得未?我哋坐近啲,大家都可以掂到個杯底.」
跟住阿奇同陳之一就企起身將櫈拉近啲,然後按照指示伸出食指放喺個酒杯圓形底部之上.
「哦,太光啦,等我點枝蠟燭先啦!」
阿綠又行去廚房,攞住枝點好嘅蠟燭返嚟,跟住就熄嗮屋企裏面所有電燈.
正在此刻,阿奇忽然話俾大家知,佢有問題想問「神」.
「好呀!你問問題嘅時候,我同阿一一齊幫你問.大家記住集中精神,唔係嘅話效果就一定唔夠好.」
「嗰個人鐘唔鐘意我?」阿奇立即對住個酒杯大聲提問.阿綠同埋陳之一就跟著低聲幫佢不停咁重復呢個問題.不過,其實佢哋兩個都唔知阿奇嗰個「佢」究竟係指邊個!
一開頭,個杯喺枱面中間,喐都唔喐,但係經過大約一分鐘嘅反覆提問之後,三個人嘅指尖度突然感到一陣震蕩,稍後隻杯就開始向樽鹽嗰度慢慢滑過去,阿奇臉上開始露出笑意,不過就快去到嗰刻,酒杯就鬼使神差咁改變方向,緩慢地滑返去枱中間.阿奇嘅表情隨著發生轉變,而等到酒杯接近辣椒醬時,佢顯得好唔開心,「哎吔!」傷心一聲脫口而出.不過,個杯仲未去到辣椒醬度又改變方向,轉頭滑返中間位置,然後嘎然停住.
「嘩,酒杯 ⋯ 真係喐動!」阿奇驚喜咁話.「不過 ⋯ 我攪唔清楚 ⋯ 嗰個人鐘意 ⋯ 唔鐘意我? ⋯ 好唔清楚!」
「或者佢到而家仲未揸定主意,又或者可能連你自己都未攪清楚自己想點?」
「我條心 … 我肯定知道!」阿奇果斷咁回答.
「一定啦!好啦,阿一,輪到你問啦!」阿綠即刻轉開話題,好想為感到尷尬嘅阿奇盡快解圍.
陳之一即刻搖搖頭,話自己仲未諗到恰當嘅問題,叫阿綠有問題就問先啦.佢講呢番說話時,阿綠注意到佢神經有少少緊張,仲用左手輕輕拍一拍佢腰邊嘅褲袋.其實,陳之一早就諗到想問嘅問題,但係估到阿綠一定想問清楚有關舉辦母親展覽嘅事.
事實如陳之一所料.阿綠此刻轉身面對酒杯細聲提問:「媽咪嘅展覽有冇辦法攪得成?」
個杯立即開始移動,速度好穩定,唔使幾秒,毫無猶豫就去到樽鹽度.
阿奇無法掩飾佢十分驚訝嘅心情:「嘩,好快!… 個杯一定鐘意你! … 樽鹽就係話 … 一定可以攪展覽啦!」
此刻,陳之一突然將張櫈往後移,就企咗起身,喺褲袋入面攞出一個鮮紅色嘅利是出嚟.
「阿綠!想俾一樣嘢你.哦 …… 恭喜發財!」
阿綠以為佢只不過係玩遊戲,冇接到陳之一手上嘅禮物.
「阿綠,俾你!」陳之一呢刻以零舍懇求嘅口氣吩咐.
接過嗰封鮮紅色嘅利是之後,阿綠終於明白陳之一想點,佢馬上打開,抽出入面嘅一張紙,係一張支票,上面寫嘅數目令阿綠瞬間感到休克,簡直冇法相信自己雙眼,驚訝到講不出聲.
「阿綠,我一路都對藝術有興趣,於是好想支持 …… 」
「你呀?」阿綠仲未恢復正常,仍有困難咁一字一字咁講.「你 … 藝術 … 點會產生興趣?」
陳之一即刻回答話:「黐線亦都係一門藝術!」
「乜話?」阿綠顯得困惑,阿奇亦摸不著頭腦.
陳之一好小心咬字,再重復頭先講過嘅嗰句話:「慈善亦都係一門藝術.」
阿綠一聽到就坐低,忍唔住落淚哭起嚟,然後又企起身去廚房攞一樽酒同三隻洗乾淨嘅酒杯,跟著就酌酒,請大家為友誼同埋藝術飲一杯.三個人都不由自主咁齊聲叫「飲勝!」
經過一段沉默之後,阿綠將樽酒同自己嘅酒杯擱置喺一邊,又一次將一隻手指放喺張餐臺中央嘅酒杯底上.
「好呀!不如我哋再嚟問問杯仙啦!香港嘅前途會點樣?」
「香港 … 前途 … 點樣?」阿奇好集中精神咁重復咗一次.
最初,個杯未有任何反應,但係經過相當長嘅時間之後,佢就喐起嚟,以極度緩慢嘅速度打一次圈.喺三個人不斷詢問之下,杯子又打一次圈,嗰圈比第一次大啲,喐動嘅速度又有明顯嘅增加.此後,嗰個杯好似行星咁進入軌道開始不斷咁打圈,而打圈嘅動作非常之順利,在場嘅三個人因此而十分驚訝,好似受到類似催眠般嘅效果,再無法離開枱邊,只能望住個杯所作出嘅優秀動作,聽聽玻璃杯口喺滑過餐枱木面時所發出令人難受嘅摩擦聲.大家都感到手臂攰嘅時候,無法再忍受酒杯無休止嘅打圈動作,個酒杯忽然往枱上嗰樽鹽飛過去,再向枱邊滑過去,然後跳到樽鹽外邊嘅空間之中.呢次,無論阿奇接波嘅技巧訓練得如何熟練,冇人可以阻止佢跌喺堅硬嘅木地板上,被打爛成好多碎片.


text:
數學家
數學家(粵拼:sou3 hok6 gaa1)係指一班對數學有深入了解嘅人,將佢嘅知識用喺做嘢上面(特別係解決數學問題).數學家專注响數,數據,集合,結構,空間同變化.
專注喺解決純數學領域之外問題嘅數學家叫做應用數學家,佢哋用佢哋嘅特殊知識同專業方法解決好多响科學領域嘅顯著問題,比如專注喺廣泛領域嘅問題,理論系統同定點結構.應用數學家成日研究同制定數學模型.
教育要求改
一個數學家首先會喺佢嘅學士課程入面對每一個數學嘅範疇都有所涉獵,之後再喺研究所讀碩士,博士,呢個時候通常會專注喺自己有興趣嘅範疇入面.有啲學校嘅博士課程會有入學試(Prelim/qualifying exam),要求學生展示對數學嘅認識有足夠嘅深度,廣度先可以繼續讀.
榮譽改
諾貝爾獎之中係無數學獎嘅,但係都有好多數學家攞到諾貝爾獎,主要係經濟學獎(例如John Nash)或者物理學獎,甚至係文學獎(羅素).主要嘅數學獎有阿貝爾獎,陳省身獎章,菲爾茲獎,高斯獎,Nemmers Prize in Mathematics,巴爾贊獎,克拉福德獎,邵逸夫獎,Leroy P. Steele Prizes,沃爾夫獎,肖克獎同內萬林納獎.


text:
妙福缘酒店管理-http://www.miaofuyuan.com
100 元/人 桌/10人 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
陆陆大顺 风味六小碟 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
鸳鸯戏水 胡萝卜,西兰花海鲜羹 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
情深似海 药膳海参蒸甲鱼 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
八宝珍藏 八珍扒大鸭 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
火辣情缘 咖喱猪扒(配蒜蓉包) 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
百年好合 百合,桃仁炒牛柳粒 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
金鸡报喜 当红炸子鸡 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
富贵有余 清蒸河上鲜 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
情有独钟 南瓜素菜盅 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
五谷丰登 五色豆炒饭 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
喜事重重 美点双辉 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
甜甜蜜蜜 水果拼盘 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
188 元/人 桌/10人 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
鸿福齐天 大红乳猪件 BARBECUED SUCKLING PIG 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
发财好市 发菜蚝豉 BRAISED DRIED OYSTER WITH SEA MOSS 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
龙马精神 马蹄炒虾松 SAUTEED MINCED SHRIMP WITH 3ZO酒店管理_餐饮管理_酒店客房管理_酒店管理知识-奇筷餐饮管理
WATER CHEST NUTS 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
金银满载 鲍参翅肚羹 SUPERIOR SOUP WITH ABALONE SHARK'S FIN 3ZO酒店管理_餐饮管理_酒店客房管理_酒店管理知识-奇筷餐饮管理
AND SEA CUCUMBER 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
年年有余 清蒸桂花鱼 STEAMED MANDARIN FISH 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
财运连年 生菜鹅掌鲍片 BRAISED ABALONE AND GOOSE WEBS 3ZO酒店管理_餐饮管理_酒店客房管理_酒店管理知识-奇筷餐饮管理
WITH LETTUCE 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
喜鹊呈祥 翠绿豉油鸡 SOYA PIGEON CANTONESE STYLE 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
佳境长青 金华双宝蔬 SAUTEED VEGETABLE WITH BLACK MUSHROOM 3ZO酒店管理_餐饮管理_酒店客房管理_酒店管理知识-奇筷餐饮管理
AND HAM 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
金银满屋 扬州炒饭 FRIED RICE WITH " YEUNG CHOW " STYLE 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
鸿图大展 鸿图伊面 SEAFOOD WITH YEE-FU NOODLE IN SOUP 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
春风得意 冰花马蹄露 DOUBLE BOILED WATER CHEST NUTS 3ZO酒店管理_餐饮管理_酒店客房管理_酒店管理知识-奇筷餐饮管理3ZO酒店管理_餐饮管理_酒店客房管理_酒店管理知识-奇筷餐饮管理
美点双辉 精美甜点 DESSERT 3ZO酒店管理_餐饮管理_酒店客房管理_酒店管理知识-奇筷餐饮管理
妙福缘酒店管理-http://www.miaofuyuan.com


text:
香港人去到邊都要排隊,搭車要排隊,食飯要排隊,俾錢要排隊,申請居屋要排隊,睇醫生梗係要排隊啦.
公立醫院專科覆診大堂人頭湧湧是常事,從以前冇輪椅等候區,到而家輪椅太多有時泊唔落;從以前等一個鐘,到而家等最少等兩個鐘;從以前五個月覆一次診,到而家九個月或一年覆一次.每一次覆診見醫生,由入房門到行返出房門只係得幾分鐘.
我媽已經唔係好表達到自己個感覺,短期記憶等於咩都唔記得.
通常醫護非常忙碌,無停手,醫生問左有冇咩特別情況,如果沒有,就會印返上次份藥單,出去約期拎藥.
自己陪診
心入面明白醫生係真心想幫助病患的,但睇睇外面等候嘅人何其多,無可奈何啊⋯⋯每一次覆診,盡量自己陪診,始終醫生每一次覆診都唔同人,未必清楚病史;陪診員亦唔會太清楚我媽平日狀況,未必可以在見醫生嘅短短幾分鐘入面,同醫生提及遇到嘅問題.不過陪診真係要花好多時間在等候上,排隊覆診兩個鐘,拎藥通常輪候大半個鐘到一個鐘,覆一次診連埋來回交通,前後四至五個鐘走唔甩,請半日假時間其實掹掹緊.等候嘅時間好長,等緊無聊,幫阿媽按摩一下,當成係一個唔錯嘅相處時光.
見醫生
前幾日覆診,我以為好似平日咁樣例行公事,排隊等候,諗定一陣要講咩,入到房,講,然後出返黎.但係遇到一個細心問診嘅醫生,仔細問,仔細觀察,見佢流少少口水問我媽係咪有吞嚥困難,我話係,見緊言語治療師;又問活動能力各樣,將不必要的藥物除去,檢查報告發現血液樣本有一個不合格⋯⋯果一刻,我好感動,好耐都無見到一個咁有heart嘅醫生,好耐未試過覆診覆得咁輕鬆,唔洗一入醫生房就開始問答比賽.醫生同病人嘅關係,就只係咁單純而美好.問到有一刻,我有啲擔心醫生,你咁仔細,咁你今晚幾點先可以做完啲野啊?真係好多謝你啊!
回歸基本步,其實醫生能夠有多點時間去察覺病人有咩問題,病人才得到適切醫治.當以前冇輪椅等候區,到而家很多老人家坐輪椅;當以前覆診等候一個鐘,到而家等最少等兩個鐘;當以前五個月覆一次診,到而家一年覆一次.當而家每一次覆診見醫生只係得幾分鐘,以後人口老化更厲害,咁第日係咪要醫生睇一睇,改一改,印一印,就計完成左一個病人⋯⋯?


text:
「地鐵」
香港地鐵金鐘站應該會係地鐵網絡入面最繁忙嘅一個站,因為好多條線都要係金鐘轉車,包括來往九龍,香港南同遲啲嘅沙中線.其實金鐘站以前嘅通風真係好差,而家先叫做好少少,不過依家反而係因為人太多,基本上好多時連月台到無地方企.所以我其實好怕係啲繁忙時間搭地鐵,因為如果要係金鐘站轉車嘅話,基本上真係超級浪費時間.放工已經夠疲累,仲要迫餐懵先至上到車,真係無奈!
「金鐘」
相信好多人如果搭地鐵由九龍荃灣線去金鐘站轉車搭港島線嘅話都應該有一個非常難忘嘅經歷!一個等好多班車都上唔到嘅經歷,尤其係繁忙時間!真係分分鐘等十幾班車都未必上到車,就算你咁好彩上到車都迫到你傻咗.所以有啲人情願搭到去中環站再轉車,只不過越來越多人咁做,所以而家就連中環站都迫滿晒人.如果遲啲開埋沙中線嘅話咪仲大鑊?
「風險」
以前未有車同住係港島東嘅時候,好多時都會去尖沙咀接老婆放工,然後搭地鐵返港島.每次去到金鐘轉車都真係怕怕,因為真係多人到爆.所以當老婆懷孕之後,我都會送佢返工放工,因為真係怕啲人睇唔到佢.老實講地鐵不斷加價,但係服務質素又唔見得好咗,其實個站都已經負荷唔到咁多人流,唔通遲啲改建完會好啲咩?個站只會越嚟越多人,真係驚有日會發生啲大事件,咁就大鑊啦!


text:
(搵食好去處)葵廣孖寶車仔麵 一碗麵食出香港百味
(葵涌廣場)大家都知道係美食天堂,五花八門嘅小食店都有,但位於葵涌廣場地下一間經營超過10年的(孖寶車仔麵)以快同平取勝,主要賣車仔麵同港式小食,配料都係傳統口味,佢哋自己辣汁同埋秘製醬汁都係好出名.價錢都想當便宜.呢間舖嘅老闆亦都相當有人情味,喺疫情嚴重嘅時候向市民發派口罩同埋漂白水!
車仔麵三餸麵餐$46送熱飲,其實而家好少車仔麵檔可以做到,仲要喺葵涌廣場咁旺嘅場都真係算係好抵食.
小編今次就同屋企人叫咗豬大腸同牛腩,都係非常之入味,每次食車仔麵我係必定會食蘿蔔,鐘意佢個蘿蔔都好夠林又夠晒味.
個秘製醬汁,係非常之受歡迎,個重點仲要係唔辣,鍾意佢嗰個甜味啱啱好,鐘意甜辣嘅朋友岩哂,我家小朋友就比較鍾意食呢度嘅滷水蛋 .醬汁同埋滷水蛋都係可以分開上㗎.
食車仔麵當然唔少得菜甫啦.有辣有唔辣,任君選擇.
個凍檸茶好好飲⋯佢個茶都做得好好..唔會話太澀,不過就有少少甜!怕甜嘅朋友自己叫小甜啦.
仲有好多港式小食,例如魚肉翅,牛雜,魚蛋,燒賣,腸粉,各式各樣嘅滷水等...
店舖入邊有唔同大大小小嘅掛畫,都係懷舊香港為主題.
大家如果經過葵涌廣場都可以試吓呢一間又地道又平又好食嘅店舖!真係一間良心店舖黎㗎.
地址:葵芳葵涌廣場地下A 15號舖
港鐵站D出口


text:
如果大家同筆者差唔多年紀,無論係隔空連線定係上電腦堂「四手聯彈」一個keyboard,相信中小學嘅時候都一定玩過《小朋友齊打交》(LF2).話說「連登」早排有post話小熊出NFT (non-fungible token),於是就夾埋同事膽粗粗email呢位兒時偶像,點知佢一口答應,於是就有呢篇訪問嘅誕生.
(利申:文末有彩蛋,仲有畀眾多年青人嘅搵工tips呀~)
▲ 如果大家未玩過LF2,想當年呢隻本土game仲上埋德國遊戲雜誌㗎~
「寫game?純粹為興趣」
小熊同好多人一樣,細細個就已經好鍾意打機,但佢鍾意打機嘅程度,係癲到佢小學嗰陣就會研究埋啲紅白機game背後嘅sprite點修改:「我初中就已經會試吓寫啲game出嚟,再擺入隻磁碟度拎返學畀同學玩,睇吓佢哋啲反應點.」
▲ In case大家唔知磁碟係咩,畀上圖大家做參考(此乃CD前產物)
所以佢由小學開始就已經決定咗行寫game呢條路,咁啱中學又去過CU參觀,於是就好順理成章地入咗CU讀Computer Science.
關於《小朋友齊打交二》,坊間都話呢隻game係小熊嘅FYP (final-year project),但筆者代小熊澄清,呢個只係小熊同浩然自己嘅project咋!
「嗰陣同浩然整完LF2出嚟就擺咗上CU server,點知隻game紅到全世界都有人download,炸『冧』CU咗個server,所以嗰陣其實『燒』咗好多錢去租server,純粹想多啲人download到嚟玩.」就係咁,LF2就咁啱變成小熊同浩然嘅成名作.
▲ 如果大家同筆者差唔多年紀,細個有冇喺「電玩展」見過呢類figure呢?(當年太細個冇錢買,哭_咗……)
「寫game寫到有情緒病」
畢咗業嘅小熊前後做過好幾份工,雖然全部都係做game,但佢始終都係想做格鬥遊戲,同時又想趁後生學多啲嘢,所以就入咗Microsoft:「嗰陣Microsoft喺上海開新branch,但做咗兩年就因為結婚所以返香港,結完婚之後就決定跳出嚟full-time做indie game.」
如果大家有follow開LF2,相信都知道小熊之後出咗隻game叫Hero Fighter,但可惜嘅係,當隻game推出冇幾耐,就好快畀大陸嘅hacker破解咗,結果浪費咗七年嘅光陰,血本無歸之餘,幾千萬traffic仲去哂人哋個大陸網……
「嗰陣真係好灰機,每次一做update就畀人破解,之後一頹就頹咗兩年,然後透過啲connection搵咗份喺澳洲做嘅短期工作,完咗份約又好好彩咁搵到另一份工,於是就一路留喺澳洲到而家.」
▲ 講到灰機,筆者因為呢篇訪問燃起玩LF2團火,點知用「火佬」玩Difficult去到1-2就死咗,老啦老啦……
「大,細公司各有各好」
眼見而家programmer同developer咁渴市,筆者就問吓小熊究竟有咩tips畀而家嘅年青人,佢就咁講:
「喺大公司學嘢會學得多啲,始終佢哋好多structure同制度都係經時間洗練出嚟,你學到啲大project嘅流程,再拎住大公司個名出去搵工都易好多;至於細公司就好睇你眼光,一旦間startup冒起嘅話,你就真係會忽然間有好豐厚嘅收入,變埋做間公司嘅CTO,分到公司股份等等……」
但無論做大細公司都好,小熊都強烈建議大家盡量做多啲私人project:「如果係讀緊書做呢件事,時間一定會充裕好多,再參加吓啲國際比賽,例如 IOI, ACM ICPC之類,見工嗰陣都會impressive好多.」小熊冇吹水㗎,佢基本上係冇搵過工,一畢業之後好多時都係啲工搵佢.
咁如果係好似小熊咁想寫game又點呢?佢就咁講:「做indie條路一定會辛苦啲,要好有毅力之餘,仲要有運氣.我自己個教訓就係,我磨咗7年時間先承認隻game唔會work,但其實我做咗3,4年就意識到唔太work,如果我嗰時就決定放棄嘅話,我就已經可以行第二條路,唔使再浪費多幾年時間.」
佢仲話搞緊Hero Fighter嗰陣,見到香港啲雜誌都教人點樣破解佢隻game,等大家唔使畀錢就玩到,筆者就再一次意識到,其實香港一直都唔係太尊重知識產權呢樣嘢,中國就更加唔使講啦……
▲ 喺以前Yahoo當道嘅年代,LF2仲紅過Twins,Cookies同F4㗎!
「我要重製LF2!」
如果大家最近有睇開連登或者新聞,都會見到小熊將小朋友齊打交嘅角色變成NFT,睇吓個市場反應係點,又支唔支持到自己重製LF2:「第一代嘅NFT都去咗4分1,我暫時唔會推二代NFT出街,而家諗緊同一萬個玩家一齊打機拍片鑄一個NFT嘅project.」
至於點解會咁做,都係因為小熊唔想LF2變成一隻收費game:
「其實我最想都係越多人玩越好,好似以前LF2估計有過億人玩,嗰陣冇咩計算,隻game竟然紅得好緊要;反而Hero Fighter諗過度過咁耐,再遷就埋個市場,最後個結果都係『蟹』咗,其實仲唔開心.」筆者就問小熊暫時個計劃係咩,佢就話:冇計劃!「目前真係盤古初開嘅階段,而家睇返以前啲code好似睇返細個寫嘅日記咁,暫時每日都係收工用幾個鐘嘅時間慢慢去砌,最希望就係起碼『00後』都會玩呢隻game先,如果反應ok咪再整多啲新content,不過都係見步行步㗎啦,反正計劃永遠追唔上變化.」
作為小朋友齊打交嘅死忠,筆者就問小熊大概幾時會出街啦,點知佢話:「我諗應該要2年左右啦,因為我而家都係收工時間自己一個做.」
咁點解唔搵返浩然一齊搞呢?小熊補充:「浩然而家個職位好高,所以佢淨係返份full-time都忙到傻,但隻game點都會加埋佢個名落去.所以有需要嘅話就會freelance出去搵人幫手做,都係因為咁先會試吓推NFT,睇吓搵唔搵到資金做呢件事.」
喺今時今日嘅香港,「追夢」呢件事已經越嚟越困難,甚至變得遙不可及,呢種無力感相信大家都明白.而筆者就希望大家眼見人到中年嘅小熊都仲堅持做緊自己想做嘅事,會得到少少嘅力量,繼續堅持做自己想做嘅事,共勉之.
後記:訪問完結之後筆者先醒起有兩個問題唔記得咗問小熊,以下係佢嘅答案:「點解叫『小熊』?因為我個名本身有個『鴻』字,所以本身係叫小鴻,但係唔知點解最後變咗做『小熊』;至於最鍾意嘅LF2角色,一定係Davis,因為我13,4歲嗰陣就已經用佢做我啲遊戲嘅主角.」
▲ 唔睇唔知原來初代Davis鍾意「揸刀劈友」……


text:
講到美人出浴,必定令男士充滿幻想.可能因為咁嘅緣故,所以日本AV有唔少出浴場面,睇到AV迷興奮無比.而要配得上美人,今次介紹嘅AV女優玉名美良絕對符合條件,而且佢仲有鋪沖涼癮添!
要稱得上做美人,最重要當然係要樣靚,而喺日本千葉縣出生嘅玉名美良,個樣真係靚到冇得彈.唔講唔知,呢位索女原來有一半係西班牙血統,難怪氣質與別不同.除咗美貌之外,佢嘅身材更係吸引,上圍有33D美巨乳,絕對成為男士們嘅焦點.美良喺2013年6月加入AV片廠Prestige,不過P廠居然冇將佢嘅混血兒身份大事宣傳,反而以素人身份推出處女作《新‧素人娘 我會借給你 Vol. 01》,而當時P廠嘅宣傳亦集中喺阿妹嘅美貌同玲瓏浮凸嘅身材上.
須知道日本AV片廠經常喺新進女優中發掘賣點,而P廠之所以漠視美良嘅血統,咁做嘅原因好清楚,就係認為單憑佢出眾嘅美貌同身材就已經夠晒賣點.另外,從P廠特別為美良專門製作一個新系列,就足以證明當時對阿妹充滿信心.事實上,Prestige嘅計算相當精準,皆因美良嘅處女作推出後,確實引起唔少AV迷注意.
喺Prestige嘅力捧下,美良先後演出過多套作品,加上片廠為佢悉心打造美少女形象,令人氣不斷上升.而關於阿妹嘅生活習慣亦被AV迷不斷發掘,唔講唔知,原來皮膚白滑嘅美良,竟然有個特別嘅愛好,就係勁鍾意沖涼.據曾經同佢合作過嘅AV導演表示,美良每次嚟到拍攝現場,都會準備一套私伙沖涼套裝,每當完成一場肉搏戲後,佢都會走去沖涼.不過大家唔好以為佢有潔癖,阿妹解釋係因為佢好享受沖涼嘅過程,可以令佢緊張嘅心情得到放鬆,就算喺唔使開工嘅日子,佢平均每日都會沖涼4次.
有人問佢沖咁多涼,咪會影響皮膚嘅質素?佢笑稱話絕對冇咁嘅問題,原來喺佢嘅沖涼套裝中,有唔少護膚產品,每次沖完涼後都會搽一搽,等皮膚保持最佳狀態.只係講到呢個習慣最唔好嘅地方,就係要讓工作人員每次多等佢十幾分鐘,呢點美良話會改善,就係要加快沖涼嘅速度.
碟名:《生中出了》
簡介:呢套作品最大嘅賣點,就係同片名一樣,玉名美良喺片中連番被男優中出,次次都令佢高潮迭起,而佢既興奮又滿足嘅樣子,令人回味無窮.
年齡:25歲
身高:164cm
三圍:33D-23-35
撰文:魂


text:
> - 21點必勝法?!?! (下集)
首先你要知道21點係莊家派自己一隻牌而且係打開嘅, 你自己就有兩隻. A可以當1或11, 公仔牌就當10.其他數字牌就當番牌上數字計.你先做決定,可以加牌,停牌直至你滿意. (保持遊戲簡單,唔講其他options)如果你的牌加埋大過21 就輸, 未到21就到莊家玩. 莊家嘅規則係加埋未夠17就硬性要繼續加牌. 最後如果你同莊家都唔超過21點就鬥加埋邊個大.
講到呢度好多人可能見倒要加數都卻步.我只好奉勸你唔用計數機試計4+9+7,如果連進位都唔識,閣下嘅腦已經退化,一個小六學生兩秒答倒你.
講番正題,話說有個麻省理工大學(MIT)數學系教授有日去賭場玩廿一點, 睇睇下發覺點解有時個莊攞十二點(加多隻公仔就爆),好似攞多幾次咭都唔爆;但有時又無事(<~~實在太似廢話).佢重新審視全個遊戲有無咩缺口位,發覺你可以決定加唔加牌但莊家無得選擇係其中一個優勢例如你揸住14點其實就唔算好得去邊, 但如果莊係5點, 佢好易直落加兩隻10自爆. 咁你就可以按兵不動,俾莊家一個自爆機會. 所以佢用電腦設計咗一個basic strategy嘅列表,係講明你幾多點,莊又幾多點,你就應該加/停牌.繼續佢就睇下幾時莊會易爆啲,幾時無咁易.俾佢諗倒原來當時賭場係用完一副牌先重新洗牌,即是你可以透過記憶出現過嘅牌推測仲有咩牌未出,而直覺話佢知只要淨番好多大牌未派,佢嘅勝率就會大啲.原理其實又係要個莊爆.不過教授就的確係教授,我哋就淨係識斷估無痛苦,佢就番去入落部電腦度,試下如果正常情況就正常落注,如果勝率大就加重注碼,結果run 咗幾百萬鋪牌, 發覺係會贏的.呢個就係我之前提過所謂嘅Monte Carlo method.概率唔一定係要計, 只要測試夠多次,可以透過電腦實驗推測到一個同實況相差無幾嘅結果.佢仲整咗個好易記大牌細牌淨番幾多隻嘅方法.跟住就同學生組織咗一隊MIT professional Blackjack team去vegas幾日就炒起晒啲莊家,每間賭場都蒸發咗幾百幾千萬,賭場搞咗好耐都發現唔倒佢哋出千,淨係知輸得好金,將佢哋列晒入黑名單.當時只不過係6,70年代嘅事.事後佢寫咗本Beat the dealer嘅書紀錄呢件事,之後有人拍咗套叫21嘅電影添.呢個數學痴線佬之後覺得21點唔夠好玩,出多本叫Beat the market嘅書,無記錯的話係研究binary option呢類投資衍生工具,佢話投資市場仲易玩咁喎XD
講就講咗21點必勝,不過要付諸實行其實不易. 例如你可能要預咗一坐落去就打好多鋪,體力精神要好足夠;要記熟basic strategy一步不能錯;數牌數得啱同時要記實個數,稍一心神不在個荷官派牌收牌太快可能就功虧一簣;遇到贏面大落大注但輸咗要深明呢個係variance,係正常嘅而唔影響心理狀態...我建議叫人戒賭不妨先話佢聽你贏硬架,不過以你能力可能慘過番工咁咋. 另外其實澳門安裝咗continuous shuffling machine,即係佢每玩完一鋪就會洗牌, 所以要記牌就超難啦~~(我唔會話你聽我大學果時去美國交流去旅行果時係去過vegas賺咗啲旅費架~~XD)


text:
想彈琴陶冶性情,但係一座鋼琴咁貴,屋企又冇大個位放,點算好?
何謂拇指琴
今次要同大家介紹一樣謎一般嘅樂器,拇指琴(Kalimba).佢係一種非洲民族嘅彈撥型嘅體鳴樂器,喺撒哈拉以南非洲相當普遍.時之今日,拇指琴喺歐美,澳洲同亞洲等地都有生產㗎.3000幾年前,喺西非地區最早的Kalimba喺利用竹同樹製作出嚟嘅,而用鐵條整嘅Kalimba就由1000幾年前先開始出現嘅.聽講,當時非洲民族深信,由Kalimba所演奏出嚟嘅音樂唔單止能夠趕走病人身上嘅邪氣,仲起到祈雨嘅作用,所以拇指琴一直深受非洲人喜愛.
宜家最常見嘅Kalimba係由唔同長度嘅金屬片固定喺木板上面製成嘅,用雙手拎起拇指琴,用雙手拇指同時或者輪流彈奏.拇指琴嘅琴身一般以木材製成共鳴箱,分箱形同板形,上面附有多條長短不一的舌狀金屬片「琴鍵」,唔同長度嘅金屬片可以彈奏出唔同嘅音調,最常見嘅係C大調為主嘅17個琴鍵拇指琴.由於拇指琴體積細小,加上易彈易學,只需用雙手拎住琴身,透過拇指指甲按壓同回彈,或者撥動琴鍵就發出動聽嘅樂聲.零音樂經驗嘅人只需要睇住數字譜跟住彈,就已經可彈到生日歌,小星星等嘅簡單旋律.再進一步彈下啲流行情歌都比其他樂器相對容易上手.一部拇指琴嘅售價大概幾百蚊左右,係相對比較容易入手嘅樂器嚟.
木材和音色的關係
拇指琴嘅吸引之處,除左細小輕巧,價錢較平之外,係佢能夠發出如音樂盒般嘅清脆音色,簡單學習已可彈出著名樂曲.但係原來唔同嘅木材整出嚟嘅拇指琴都有唔同嘅音色㗎喎!市面上最常見嘅Kalimba喺由虎紋台灣相思木和淺色嘅桃花芯木製成嘅,聲音較清脆,似足音樂盒發出嚟嘅聲音.如果係用較高質素嘅嘅木材,好似係阿里山檜木整出嚟嘅拇指琴呢,佢嘅音色渾厚優美一啲.喺結他背面常見到印尼玫瑰木整成嘅拇指琴呢,音色就較沉實,同埋高音會更加穩定.至於全楠竹木呢,整出嚟嘅拇指琴,發出嚟嘅聲就冇竹咁清脆,但反而有一種穩重柔美嘅音色.大家就可以按個人喜好嘅音色或者中意嘅木材去揀自己心儀嘅拇指琴.另外,拇指琴嘅琴身分木箱形同木板形.由於木箱空心,能夠用拇指彈撥出音口發出共鳴音,好似結他咁. 所以,佢演奏嘅方法比木板琴身嘅拇指琴更加豐富.
始終拇指琴係由木材同金屬整出嚟嘅.香港天氣潮濕,會令拇指琴容易發霉.唔想咁快玩壞部Kalimba,就要學我識好好保養部琴啦.建議大家可以喺放拇指琴嘅琴袋入面放啲防潮包.而金屬琴鍵如果生咗鏽呢,可以專用嘅防鏽除鏽護弦油筆整走嘅鏽迹.最好每次彈完都輕輕用布抹下部琴啦.抹布通常買拇指琴嘅時候都有包埋嘅.如果拇指琴真係有損毁嘅情況,當然揾返樂器店維修或者更換金屬片琴鍵.
自學拇指琴不是夢
Kyuu & Wani 點解會認識Kalimba呢?其實係聽流行曲歌嘅時候,見到有外國嘅youtuber用Kalimba做咗首歌嘅cover,先發現原來有咁好音色嘅樂器.我地好中意Klimba夠細部,帶出街一齊彈奏都好方便.Kalimba另一樣好嘅地方,係上youtube自學都容易.不過kalimba始終未咁普及,上網揾到嘅樂譜都唔係太多.希望之後會有多啲人都認識,什至會玩呢一樣樂器,好似ukulele咁愈嚟愈流行啦~學一樣樂器,一開頭嘅階段當然係比較吃力,彈拇指琴一開頭都會經歷彈到手指痛嘅經歷,但捱過咗開頭,堅持每日練習,當彈到嘅樂曲之後,就會好有成功感架喇~如果想彈琴,但又冇咁多budget,不妨試下買部拇指琴自學下,宅喺屋企或者帶出街都玩得~


text:
何浩文匿埋傳愛之短訊
喺兩年前,何浩文(Dominic)公開同空姐Candy拍拖,仲不時網上放閃;不過,佢哋敵唔過聚少離多,月前已經分咗手.有傳聞就話,佢力追同公司嘅小師妹方敏婷(Natalie),新歡又係同佢嘅舊愛糖妹(黃山怡)撞晒樣,一樣係大眼可愛型,睇嚟佢對呢type女仔,情有獨鍾!
早前,東姑喺電視城發現一支公獨來獨往嘅Dominic,見佢趁住做嘢中間嘅空檔,匿埋自己一個人煲煙.期間,佢仲手機不離手,對眼亦一味望住個電話「芒」,應該係同人互傳緊短訊.而東姑就一眼瞄到,佢含情脈脈對住電話傳語音短訊,睇嚟對方九成係女仔,斷估佢同新歡Natalie正喺度短訊傳情.
之後,佢一個人去咗公司canteen,買咗件西多士醫肚;之但係,食完都未覺飽,轉頭見佢再買多兩個麵包,一路行一路咬,然後,就上咗外景車出發去咗一個私人屋苑拍外景.東姑見佢臨拍嘢前,又再神神秘秘,匿埋一二角發短訊.佢同小師妹Natalie正係啱啱開始嘅熱戀期,難免會廢寢忘餐,牽腸掛肚,認真黐纏喇!
Dominic揀嘅女朋友,由糖妹到空姐Candy,再到小師妹Natalie,都屬同一類型,童顏兼眼大可愛嘅,睇嚟佢對呢類型女仔係情有獨鍾.
煲煙期間,Dominic狂發電話短訊,埋頭埋腦凈係掛住,睇電話個「芒」同埋打字.
見佢媾死女咁嘅樣,細細聲柔情發出語音短訊,相信冧倒唔少妹妹仔.
俗語話有情飲水飽,掛住電話傳情嘅Dominic,就搞到唔夠時間食唔飽,邊行邊咬包.
去到一個私人屋苑拍外景嘅Dominic,臨上樓前又再匿埋一二邊,狂發短訊.


text:
鄺潔楹落嘴頭向細路埋手 《七公主》深入民心勁興奮
2021年09月19日 14:05
東網電視更多新聞短片
無綫小花鄺潔楹(Judy)繼早前參加市集初嘗賣曲奇滋味後,日前佢再搞快閃活動,同咖啡品牌合作推出中秋曲奇禮盒,帶20盒去到將軍澳某商場打躉開檔,期間落力叫賣,最後比預期快半個鐘,只係用咗個半鐘就賣晒現貨提早收工!
Judy感動話當日見到好多熟悉嘅面孔,有好多Fans都做咗回頭客,令佢減輕擔憂:「隔兩個星期再做Pop-up其實都幾大壓力,一嚟兩次活動好近期;二嚟今次只係做一日,要谷爆一日去做;三嚟同咖啡品牌合作,禮盒價錢貴過上次一倍,市民要消費可能要考慮耐啲,但好彩最尾大家都好捧場,亦識咗好多街客,幫我打咗支強心針,依家呢個中秋禮盒上網仍然仲有得買!」
事前Judy更已經諗定Sell曲奇招數,爆笑話專向小朋友埋手,然後狂出「口術」:「小朋友通常都鍾意食曲奇,問咗好多個都點頭話鍾意食,家長就自然會買,而禮盒入面有手沖咖啡包,呢樣亦有好多大人鍾意.」諗番起當日同市民嘅互動,Judy最開心係演出嘅無綫劇集《七公主》得到大家嘅喜愛:「咁啱嗰日係大結果,不斷被問劇情,原來大家都好留意我,冇再畀《愛.回家之開心速遞》同《學是學非》框死住.」續話希望遲啲可以同更多品牌合作,依家已經諗緊11,12月嘅推廣活動.


text:
以前細個見到迴轉壽司就好開心,見到一碟一碟色彩繽紛嘅壽司喺眼前轉轉下咁.但大咗之後就算坐 bar 枱都寧願落 order,事關有時坐成個鐘都係望住同一碟甜蝦喺度轉,真係拎唔落手.可能個個都係咁,所以元氣就來個大革新,以平板點壽司,再由高速列車送到你面前.我依莉詩今日就去咗荃灣廣場嘅元氣高速線分店,邊玩邊食.
一枱一平板,唔洗再數碟
高速線分店同一般迴轉店最唔同嘅地方就係全面電子化咗,荃灣店入面每一張 order 枱同每一個 bar 枱位都有一部平板用嚟點餐,務求可以簡化工序,等食物更快送到.而小編覺得用平板點餐最好嘅當然係唔洗怕落錯單或者數錯碟啦!
▲ 每一個位都有一部平板俾你點野食,咁就唔怕爭住點野食啦!
▲ 除咗堂食電子化外,外賣都一樣,店外有兩部自助外賣機,點完餐之後可以利用八達通或 PayWave 付款,怕講野嘅人就岩晒啦!
90秒新鮮直送
重頭戲就係將利用火車代替迴轉帶送壽司,只要用平板點好餐,壽司就會係90秒內用火車載到你面前.店內有
▲3條路軌上嘅火車都係唔同型號,一路食一路望,同迴轉壽司一樣咁具娛樂性.
▲ 壽司到左之後,記得將壽司拎走,再禁黃色燈送番去廚房,唔係其他人就有排都無得食架啦!
▲ 雖然每次點 4款壽司,但唔係次次都 4款一齊到呢!
高速線獨家美食
為咗高速線新店開幕,呢間元氣有超過 20款嶄新美食俾大家揀,其他元氣無架!
▲ 小編試完就覺得蔥拖羅新香卷同炙燒芝士皇帝蟹柳壽司最好味啦.免治拖羅加上香蔥同芝麻,口感同香氣十足.
依莉詩玩後感
其實用火車直送壽司同用平板點餐屯門間峰壽司一早已經有,未必係咩新野.我覺得呢個設計幾好,又有即製壽司食,又有得玩.不過就有 D 擔心會有人攔途截劫姐!


text:
終極保護+提升表現 ‧ ASICS新跑鞋登場 — GEL-NIMBUS 23實測
近年工作忙碌,望住個日益長大嘅肚腩只好嘆一句情況好壞.唔單只唔有型,大肚腩仲阻住行山時上斜道力,當然要認真操下.要用上山嚟Keep Fit 對小弟呢啲上班族嚟講真係奢侈咗啲,呢個時候路跑就係最好嘅選擇,不過想話將跑步嘅時間偷到盡,所以想試下早十個巴士站落車跑返屋企.
好彩份工唔駛恤衫西褲,一落車就跑得.雖然揹住袋跑係唔多爽,不過一個鐘鬆啲就跑完都叫乾手淨腳.但係跑得幾次,揹背囊加埋自身增長咗唔少嘅重量,腳板底終於都開始投訴喇,加上見對舊ASICS KAYANO 已經磨到平哂,趁而家呢樣減果樣減,即刻入手ASICS GEL-NIMBUS 23,今年就靠哂你喇.
點解會揀Nimbus?
首先咩都唔駛講,真係自細已經係Asics 嘅Fans, 由多年前第一次著佢開始已經返唔到轉頭,講緊係款式同功能都一絕.其他牌子跑鞋,自己著上腳總會覺得太硬或者太窄,有一次甚至著個零月就爆隻腳指尾出嚟.當然,呢個都係個人感覺啦,於是乎轉下轉下轉咗去A記懷抱.
嘗試過幾次揹住都唔少嘢嘅背囊通勤跑,就知道一對承托力十足嘅款式會係我嘅首選,做足功課,加上喺專門店嘅意見,選定就立即入手ASICS GEL-NIMBUS 23,著嚟行下街返幾日工,第一個感覺係好輕,原來全新GEL-NIMBUS 23鞋底採用FLYTEFOAM中底科技,更輕薄大底可以大大減輕鞋款重量.
好喇,踩到佢Fit哂我腳形就跑得喇!FLYTEFOAM中底科技除咗輕,緩震效果非常之好亦係佢主要功能,加上前後掌配置更多FLYTEFOAM,著住佢可以帶來更柔軟舒適的足部感受!我受過大傷嘅半月板會好直接咁反映比我知佢冇作大.話說有次著對三間平底悠閒鞋追車,咁就痛幾日.著住NIMBUS係跑完10K都冇呢個問題,呢一點係親身證實.後來睇返官方資料先知,原來新一代Nimbus 增加咗鞋底嘅GEL,不過就冇講實幾多%了.
鞋面—美觀以外的實際功能
你睇我對舊KAYANO 同新呢對NIMBUS 基本上係同一隻色同一個Style 就知,小弟對跑鞋嘅款式要求就只係要見到A記Logo,不過原來外觀設計都影響性能.NIMBUS 23 唔只提供多種配色,仲採用更柔軟嘅網眼設計和鞋口內襯,配搭同樣更柔軟嘅鞋孔栽片及虎爪材質;務求以高包裹性的鞋面設計同埋更貼腳的兩側包裹結構,將舒適度和緩震效能提升至更高層次!
咁當然,著住跑得舒服只係第一步,一對好嘅跑鞋當然更加可以提升表現.NIMBUS鞋底用上創新嘅運動科技 – 三維立體中底支撐結構 (3D CLOUD CONSTRUCTION),主要係幫助跑手蹬踏發力,呢一項非常啱長距離訓練者,每當去到後段幫助就更加明顯,親試果然係好爽,小腿嘅疲勞及繃緊情況改善咗唔少.
男女款設計有別‧尤如訂造
小弟著住嗰對梗係男裝啦,不過女跑手都唔會得個恨字,GEL-NIMBUS 23嘅另一進化就係針對不同性別嘅獨特設計,為男女跑手帶來尤如度身訂造一樣嘅精準支撐.男女鞋款除咗採用唔同嘅支撐系統,包括不同的TRUSSTIC中足穩定片及前掌大底彎曲凹槽設計,仲運用咗PLUS 3中底科技,將女裝鞋款腳跟位置增加3毫米高度,提供更穩定的支撐及保護!(男裝前後掌落差10毫米;女裝前後掌落差13毫米)
總結
GEL-NIMBUS 23 定價及定位都唔低,不過絕對唔係只係高手而設,相對嚟講同樣為新手跑手提供最大承托及支援.自身體驗後更加覺得非常啱膝頭大傷過嘅自己,衝擊由鞋底卸走得非常明顯,而且每一次蹬踏都有唔錯嘅回彈,保護及提升兩方面都做得好好.剛過去嘅秋冬已經跑殘咗對舊鞋?當然係換Nimbus 23嘅好時機啦!


text:
屋企四面墻都係白色,對得耐難免會悶,想唔想轉個顏色換個心情?最近好興DIY上油漆,因為可以慳錢,而且難度唔高.不過唔系買兩桶油漆翻屋企就可以搞得掂,除咗要先了解各種油漆嘅特點,仲要做好事先準備工作,以免到時到頭來做咗咁多野都係「得個桔」.
一,先試sample!了解油漆呈現效果
雖然話去揀油漆嘅時候有色卡可以參考,但實際油上墻嘅時候難免會有些微差異,或者會因為日頭同夜晚嘅光線有唔同,導致睇到嘅效果有差別,所以最好嘅方法就係先買一細罐個sample翻屋企做個test.喺屋企嘅角落頭油一角仔,觀察一下由朝到晚所呈現嘅色調效果,如果覺得滿意先再買夠量嘅油漆,費事買咗唔適合自己嘅油漆,油咗成幅墻先後悔又冇得挽救.
二,提前做好計算,精準拿捏使用量
揀選購買油漆顏色嘅時候,同時都要提前確認好要上油嘅大概區域,一級系邊幾幅墻.首先,用捲尺等工具量度牆身嘅高度同闊度,之後計算出總面積,計嘅時候記得扣除門窗,衣櫃,櫥櫃,書櫃等唔洗上油嘅區域.確定好就可以估算需要嘅油漆量.通常一公升嘅油漆大約可以塗刷100-140呎左右嘅面積,一般我哋建議先上底一幅,再上油漆兩幅,用350呎嘅一幅墻計單面牆面積,大約需要3.5公升油漆,實際油幾多油則仲要參考翻油漆嘅質量同濃稠度以及加水量,綜合因素有所差異都可能有較大嘅區別,建議買嘅時候問清楚店員.
三,清空現場,做好防護措施
重要物品記得要搬離現場,為避免油漆整污糟地板或者傢私,記得用報紙或者用塊布覆蓋地板,確保上油過程順利,最好事先將房或者客廳等地方執乾淨搞搞衛生,將雜物都清空,如果唔系到時拖慢進度.
注意以上3個步驟之後,就可以正式開始上油啦.
鏟底
首先如果係翻新全屋嘅話,咁油油之前就當然係先剷底啦.所謂剷底,指嘅係將牆身嘅舊乳膠漆及鬆浮底灰移除.剷底先要用發白水塗上墻面,令原有嘅油漆同底灰更易剷走,剷到見到灰色泥水墻嘅時候就大概完成啦.
塗「司拿」
剷完底之後,就要塗上一層俗稱”司拿”嘅防潮底漆.顧名思義,佢嘅作用就係保護牆身同埋起到防潮嘅效果,令到水氣唔會透出牆身.讓油漆發揮最佳的效果.
批灰
跟住就到批灰呢個步驟,批灰嘅主要材料係菜膠,福粉,白膠漿同光油,有時想批完灰快啲乾,仲會用到石膏粉.將以上材料攪拌混合好,用批匙將灰在牆上鋪平,目的係令牆身變得平滑,上油更好睇.
上油
最後當然係上油啦,上乳膠漆需要先加清水稀釋,然後就可以上油漆啦,上油漆步驟一般會做三次,亦會視乎油漆顏色可能需要油多幾次,每次完成上油漆步驟後都會有幼身砂紙嚟打磨,打磨平滑後就會上下一次油漆.目的係更容易覆蓋牆身顏色,令上油後更美觀.
介紹完呢幾個步驟之後,再推薦三款今年流行嘅油漆顏色.
紫色
如果要揀一種顏色嚟代表神秘同高貴,咁一定非紫色莫屬.紫色充滿神秘氣息,可以帶俾人一絲神秘感,喺主臥裝修當中運用得最多.從濃郁的深紫色到浪漫的薰衣草紫,從神秘到浪漫,表達嘅情緒同message都好豐富.
黃色
黃色,同太陽光一樣嘅色系,被譽為最溫暖嘅顏色之一.非常適合作為客廳背景墻嘅裝飾色,都係當下最熱門北歐風格裝修嘅主色調之一.黃色作為暖色調嘅代表,被賦予溫馨,清新,自然嘅標籤.如果你鐘意活力四射嘅裝修風格,鐘意溫暖溫馨的感覺,用黃色作為底色必不可少.
灰色
如果要揀一種顏色代表寧靜素雅嘅話,毫無疑問呢個勝出者係灰色.灰色係裝修行業嘅新寵,無論北歐風,工業風定係現代簡約風都可以發現睇到.灰色嘅清冷格調,好容易帶俾人一種安靜嘅慰藉,令人放鬆身心,去享受生活.其中以冰川灰最經典,清冷,低調的色感,彰顯出一種包容性,你可以搭配任意顏色都唔會有突兀嘅感覺,對於design都有非常大嘅發揮空間.
介紹咗咁多關於油漆嘅知識,大家應該對幫自己屋企上油漆都有一定了解,不過如果你平時太忙,不如將專業事情交翻俾專業人士做,一個電話或者WhatsApp,精英師傅就同你約好時間上門幫你搞掂全屋油漆問題.


text:
(升學/Non-jupas)Interview五大貼士 – 上
雖然身為asso仔,係呢個等上岸嘅過程每分每秒都好似係煉獄度咁.不過要數最為辛苦嘅,就一定係year 2要等offer個段戰戰競競,心驚膽跳嘅過渡期.適逢年頭又係interview嘅季節,今次以過來人嘅身份係度俾少少建議大家,望大家可以拎到想要嘅offer,風風光光咁為兩年嘅asso生涯寫下一個漂亮嘅句號.
1.執好自己個樣,點齊需要預備嘅嘢
呢一點雖然貌似好廢,但係俾少少耐性睇咗佢,睇吓自己有無漏.我知道呢一刻嘅你或許緊張,或許期待,可能花好多心機時間係準備真正見真章嘅group/individual interview個度,但請唔好忘記細眉細眼嘅地方先係真正嘅加分位.
Interview前一晚準備好合適嘅穿著,商科嘅人熨返套suit,女仔make sure絲䌩無穿無爛,知道對鞋磨腳就拎齊膠布確保唔會咁樣影響表現;文理嘅人都至少smart casual,所謂輸人唔輸陣,一行入去先用個勢贏人先.有傳某啲科會叫student helper係waiting room嘅時候已經記錄底interviewee嘅表現,所以行入去之前係廁所擺返個pose屎壯下膽,再以一個傲視群雄,面帶微笑嘅姿態行入去,感覺舒服嘅話同坐左右嘅同學,甚至student helper r吓水吹,做齊呢啲贏嗰個就係你架喇.
需要預備嘅personal statement,有齊所有獎狀/cert嘅活頁folder記得要放入袋,最好預備多份copy俾兩個interviewer.雖然佢哋都未必會即場睇你份personal statement,但係hightlight咗啲重點包你無死,一個唔該佢真係睇住黎問問題你都大概有個譜知佢出咩招.
2.自我介紹
好多人諗自我介紹都r哂頭唔知可以點樣介紹到impress到面試官,顯出自己出類拔萃之餘又唔會吹得太大.係度我有個小貼士俾大家,預備嘅時候上去個department/間u嘅官網睇吓,睇吓佢主打會陪育出咩類型學生,例如佢sell自己學生好international嘅,你咪順住個勢話自己好留意國際走向;如果佢sell學生有好勁problem solving skills嘅你可以舉個例自己solve過咩problem.做吓呢啲小動作,一黎顯出你有做功課,誠意一百分,二黎強行灌輸一個「你要嘅人就係我」嘅意識俾佢,等佢以為自己錯過咗你就會後悔一世,無收你就係佢哋department嘅損失,做到咁佢都控制唔到自己一定要俾offer你啦.
篇幅關係,另外三個再續.
延伸閱讀:
留學生存之道-儲錢完sem去旅行六大招式
投資推廣署暑期實習生 ( 月薪:港幣9,800元)
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
自己去韓國有無問題,英文通唔通?
-
alchic last edited by
早幾日老婆叫我訂3xx機票去新加坡,我仲歎慢板,今日訂唔到啦?死火
-
yoyotea last edited by
我都見好多韓劇,好多地方都好靚,紅葉秋天我最like~
-
Cake last edited by
我都好鍾意..近期勁追韓劇..未去過韓國
好想搵PARTNER 一齊去
-
kr last edited by
我可以話你知中英文都唔得.全部x仔字
-
Anonymous last edited by
我朋友自已去,無咩問題, 話開始有d漢字,好過10年前好多!不過佢話最緊要訂定酒店來回機栗先
-
hjerli last edited by
我都想去,日本好貴,有無韓國旅行套票介紹
-
ship last edited by
我又想去,韓國未去過哦
-
IvanMa last edited by
自己搵,上網搵,最平見到WXXjet 國航去首爾後來回機票15xx, 加埋酒店都唔使3千元落樓,不過記住停chengdu
-
ship last edited by
你經常自己去?
-
lisahappy last edited by
我唔介意呀,留番多d錢買潮服
-
ymky last edited by
我都想去,日本好貴,有無韓國旅行套票介紹


text:
無論係住宅定係商舖, 係任何設計之前都離唔開同客戶傾吓用家要求; 例如有幾多人用, 咩嘢人 ?即係一家有老有嫩定係只得兩口子; 商舖就變成幾多職員, 咩嘢目標客...等等. 最緊要嘅莫過於係儲存問題, 要擺啲咩嘢, 擺係邊, 擺幾多...?
係香港呢個地貴人多嘅地方, "愈多愈好" 就成為標準答案, 於是...問題嚟啦! 所有空間都要你填滿, 原本可以用嚟設計成一個較有味道或者優閒嘅小區都會變成係奢望. 商舖客因為基於高昂租金, 要舖盡其用, 又唔係係度瞓, 呢點仲可以理解. 但係住宅嘅話, 我哋都係希望用家可以先考慮減少自己以為"珍貴" 其實係無謂嘅收藏; 寧願果個位冇嘢擺, 都唔好搵啲"收藏"+個櫃嚟充塞.
另外一個較多發生係住宅嘅問題,尤其係新婚, 覺得入伙之前一定要咩嘢都齊晒, 就算未搵到啱心水嘅嘢, 例如吊燈, 掛畫, 餐枱...都是但買件填咗個位, 結果出嚟嘅效果, 未必係最差, 不過一定唔係最好!
事實證明, 肯聽話又認同寧缺勿濫呢個手則嘅客人, 結果係除咗可以享受由設計創造出嚟嘅舒適空間之外,等到最合心水嘅傢俱配置, 仲可以經驗到從等待, 心思熟累之後搵到一件有真正存在需要, 值得放係屋企朝夕相對嘅物件; 呢個先係我地認為最美滿嘅大團圓結局.


text:
旅行日期: 2016/08/18 10:00
愛心之旅
今日我哋三個要做一樣好有意義嘅事情,就係向一啲有需要嘅小朋友派發英文故事書.我哋三個每人帶左一箱英文故事書黎布拉格,佔用左差唔多成個背包嘅空間,所以我哋只係帶咗幾件衫同褲黎呢到.喺呢度我哋真係要同大家分享下呢三箱書嘅由來.我哋為咗搜集更多英文書,除咗問朋友,鄰居外,仲去左七月尾既書展搵書商贊助.我哋好幸運得到一位善心既書商既支持,所以特別鳴謝書商sweet cherry.香港善心人好在有你.佢好大方咁捐左好多箱書俾我哋,但因我哋能力有限,所以只可以拎到三箱書黎呢度.
呢一日發生左好多有趣嘅事情,我哋仲食咗好多檸檬.好多捷克人基於手繩黨騙錢嘅陰影.手繩黨的黑人會走向途人俾條手繩佢哋,如果你拎左手繩距就會向你收錢.所以捷克人都唔會容易接受陌生人送嘅禮物.即使我哋表明我哋嘅用意,佢哋都會再次問係咪要錢咖.有一啲唔肯接受嘅家庭係因為自己既小朋友太細個,未學習英文.不過都有好多成功嘅例子.係呢兩日接觸咗咁多家長,令我感受到歐洲人愛佢哋嘅孩子同亞洲人愛孩子嘅表現有唔同.歐洲嘅家長愛大自然愛做運動,所以即使小朋友好細個,就算只得幾個月大嘅嬰兒,佢哋都會帶佢出嚟曬曬太陽,周圍走下.即使爸爸媽媽唔得閑,大啲嘅哥哥姐姐都會帶弟弟妹妹出嚟玩.反觀亞洲,好多家長只重視物質上嘅需要而忽略心靈上嘅滿足.


text:
學術時間:今時今日點解咁多三高盛女?可能同社會發展有關.眾所鳩知家下香港係知識型與服務型經濟,溝通與語文能力較強的女士自然會較為著數;加上2002年中學學位分配辦法採取男女合併派位模式,由於女生讀書較叻,好多Band 1中學男女校都係女多男少,大學好多傳統男多女少的學系如工程或電腦之類都開始越來越多女生,學歷好自然事業發展較好,導致三高女士越來越多.
一句講晒,家陣女人大晒!
係我相睇經驗之中,女強人多的是,呢位女強人A特別強.睇佢咭片,原來係某大跨國集團的高層之中的高層,全個集團得一個人指唔郁嗰隻,你話幾厲害.A未夠40歲就做到咁高層,咩原因真係唔知,可能同佢係內地長大同讀書有關啩.
老老豆豆,我只係市井流氓出身,對生活甚至飲食都求求其其,做咗十幾年記者同同兼職領隊,慣咗填飽個肚就去做嘢,啲嘢根本唔知味道,直頭好似倒落去咁,難怪搞到咁肥.
講番A,第一次見佢,睇佢啲衫都知唔少嘢,相反我啲就平到就皺到唔駛恨,分分鐘佢下屬個下屬個下屬都光鮮過我.傾偈時,查實都唔多算啱傾,例如傾去旅行,佢話剛剛去完拉斯維加斯,去睇唔駛乜鬼音樂劇,恕小弟家貧亦未有咁的品味,唔知係乜亦無本事去.就算係香港,佢都話睇過一套好好睇的音樂劇,係以龔如心事跡改篇的,我好似聽過但真係未睇過.
自備茶葉 手袋貴過我月薪
A做到咁高層,成日都唔係香港,有時what’s app大半日先覆.但又奇怪喎,我同A雖然的生活雖然係天與海,但又會約到幾次飯又睇過幾次戲,難得佢又有興致應酬我.有次A帶我去某間泰式餐廳食飯,間餐廳我當然未去過,裝潢異常高貴,啱晒佢身份,同我就格格不入.
食幾錢唔記得了,應該係好幾十碟快餐店碟頭飯的價錢.
又有次我話去打邊爐,銅鑼灣中中哋價錢嗰啲,我本來以為唔啱A身份,A嚟到都面口都唔算太難睇,但話拿咗幾包英國紅茶茶葉嚟同我嘆茶,隨即叫伙記埋嚟:
「同我用呢啲茶葉沖一壺茶嚟!」係用命令式的語氣,相信平時佢係公司對住下屬都係用呢種語氣,特別係男下屬.
本來我以為一間普通過普通的火煱店,點會咁順攤幫佢沖.但唔知係咪A太似佢哋廚房大家姐之類,個位伙記哥居然十分樂意就沖咗壺茶出嚟.據A所講,呢隻茶葉經過多重泡製,所以茶味異常香濃.可惜小弟真係唔識欣賞,我覺得同平時係茶餐廳飲開嗰啲茶膽沖出嚟的,無乜太大分別,只係張包裝紙設計得比較靚之外.
打邊爐時,我盡量叫啲素菜嚟食費事食咁多肉,例如蘿蔔或菇菌類等,但A一塊都唔食,佢話呢啲材料唔知係邊度得來,會食壞人咁話.
打完邊爐之後去H & M,本來A話買啲新衫俾我,十成係見到我啲衫Cheap得滯啦,我話明唔好.
唔係怕唔好意思,亦唔係因為我唔貪心,只係怕H & M啲衫無我size咋!我多口問咗A個手袋幾多錢,佢話好平!有幾平?
「係法國買,$28,000咋,係香港買要成$38,000,係法國買抵好多!」我用嗰啲背囊都係$300幾蚊,我仲要用到條帶斷咗先捨得買第二個.當時我一個月收入都參唔多係咁多咋,如果買咗個手袋嗰個月咪唔駛食飯!
可想而知,A每個月閒閒地十幾廿皮落樓.
「做唔到嘢就炒!」 絕塵而去
好幾次食完飯後A都話去睇場戲.唔只一次坐低咗我話去廁所,番到嚟之後兩個位中間個手柄拉居然拉起咗,我明明記得個手柄本身係放低咗架喎.
A耐唔中會話我知工作上的事情,有次佢話嗰日剛剛炒咗幾個人,原因係工作無表現,「做唔到嘢就炒!」絕對唔可以留係度阻度工作進度同公司發展.
女強人得幾緊要.
最後一次食飯時,我透露過俾A知我準備辭咗馬會份工創業.A勸我唔好,佢講咗個理由,係話美國聯儲局啲息好低,導致香港銀行唔肯貸款,營商環境好差之類,總之我做過財經記者,亦曾係專責寫貸款的記者好多年,都唔係好明佢意思,總之佢話打工點都好過創業.
如果做到佢咁高級,咁當然打工好過創業幾十倍.同晚食完飯佢又話去睇戲,但我睇過手機App,附近戲院套套戲都無乜飛剩,可能因為咁A即刻話要走,就走咗去,望都無望過我一吓就消失於人群之中,差幾條街就到佢屋企都唔俾我送埋.
「做唔到嘢就炒!」唔止係對下屬,對搵伴侶都應該適用.
文:麥耀邦 James Mak
(本文節錄自《毒男相睇真人騷 有一種幸福叫主動》)
《毒男相睇真人騷 有一種幸福叫主動》
出版社:筆求人工作室
作者:麥耀邦 James Mak
定價:HK$88
國際書號:978-988-74119-3-2
出版日期:2020年 1 月
圖書分類:流行讀物 / 兩性關係
本書於各大書局有售.如讀者尋書不獲,敬請向店員查詢.


text:
光陰易過,歲月難留,趁後生真係要盡情玩樂,澳門有位青春俏浴花都係咁話,一定要及時行樂,而且仲會趁家陣身體處於最鮮嫩嘅狀態,去滿足男人最終極嘅慾望.
好多朋友都話,年齡一過咗二十歲,時間就會過得愈來愈快,小弟亦深有同感,唔覺唔覺已經三張幾嘢.回想先幾年自己仲年輕力壯嘅時候,真係無甚作為,依家不禁有多少後悔.澳門帝×桑拿嘅俏浴花彥妮就話:「後悔都冇用喎!邊個叫你當年唔努力呢!」唉!彥妮又話:「又唔使咁傷感,因為男人嘅精壯時期好長,去到四,五十歲都仲可以精力旺盛,何況係三十幾呢!不過,我哋女仔就唔同喇!所謂女人三十爛茶渣,到咗三十歲就好快殘,所以我家陣二十歲,都要好好珍惜先得.為咗唔好浪費呢副咁青春咁鮮嫩嘅肉體,我不時都有自拍激情寫真,將自己最誘人嘅一面留低,一來可以留待未來回味,二來又可以畀其他男人欣賞,等佢哋知道我有幾正!」
講起留下倩影,小弟我後生嘅時候都有影低唔少玉照o架!不過,拎出嚟睇又真係傷心,因為想當年我得百三磅,而且仲英氣十足,家陣就成一百八十磅,英氣亦不復再,慶幸嘅係當年我經常同班朋友玩盡省港澳,總算有番多少安慰!彥妮又話:「梗係要趁仲玩得嘅時候及時行樂啦!」啱聽到極!彥妮繼續話:「我成日都贊成無論係男定係女都要趁青春玩盡佢,好似我咁,遇到男人我一定唔會放過,上到床我就會盡全力去招呼佢哋!首先我會用鮮嫩嘅肉體身貼身咁為佢哋侍浴,等佢哋感受一下我啲皮膚有幾嫩滑,肉地有幾咁彈手.正式埋牙嘅時候,我最鍾意就係用騎乘位全程搶攻,靈活嘅腰肢以及十足嘅活力,往往令大家都盡享快感,而我最享受嘅就係做到身水身汗嘅感覺喇!」
年齡:20歲
三圍:34-23-33
興趣:做運動
撰文:娟娟
攝影:阿生


text:
Recent Articles
-
咩係分子釘? November 18, 2020
-
究竟維他命B3有咩功用? October 07, 2020
-
抗氧化劑究竟如何對抗藍光? September 23, 2020
平時使用護膚品應該用係乾皮膚定微濕皮膚上面?
首先,當我地講護膚品要用係濕皮膚上面個陣,意思係指潔面後皮膚微濕或者仲有少少水氣嘅時候,並唔係完全濕透嘅肌膚.平時沖完涼或者潔面之後,可以比大約5分鐘時間皮膚慢慢乾,直至變成微濕嘅狀態.或者可以照用毛巾輕輕抹臉(記得要確保你條毛巾乾淨同埋定期2-3日清潔一次),然後搽護膚品之前再用爽膚水幫皮膚補充水份.
講到呢度,咁究竟點解呢?係咪所有護膚品都係要咁用?
點解日常護膚前要先保持皮膚微濕呢?其實我哋嘅肌膚就好似海綿咁.如果海綿本身係濕濕地,佢會比完全乾嘅海綿更加吸水.換言之,皮膚微濕嘅時候,肌膚滲透力會更加高,變相護膚品都會吸收得咁好.所以,用呢個方法會令日常護膚品嘅功效更大發揮係你皮膚上面,你會發現用呢個方法同喺完全乾透嘅皮膚上效果係好唔同.無論係爽膚水,精華,乳液甚至油類產品都非常適用.
但都有例外嘅,因為防曬需要係皮膚上面形成一層保護層,所以最好用係完全乾燥嘅皮膚上面或者等其他產品完全吸收曬之後使用.另外,若果係醫療處方嘅護膚產品,好似維生素A或痤瘡藥物,由於呢啲產品有可能會刺激肌膚,發紅或者脫皮,所以皮膚乾燥嘅時候用會更加容易穩定皮膚.另外好似AHA/ BHA呢類產品,就建議跟返生產商或者醫生建議的使用方法.
Herbs'Oil小提示
除咗臉部護膚品外,身體嘅潤膚霜或者潤膚油都可以趁皮膚微濕個陣使用,身體嘅皮膚保養都係好重要,千祈唔好忽視啊,下次再同大家分享更多護膚資訊.
Featured Products


text:
開開心心出國,一下飛機就遲遲等唔到行李,當下好心情瞬間消失.你係咪係出國時都有噉嘅經驗,集比教你四個步驟,等你順利對付行李遺失嘅麻煩!
重要文件放置隨身行李
身份證同個人重要嘅文件建議隨身攜帶,逃過係托運嗰陣出事,好似係贈送人哋嘅旅遊配件中,多功能性嘅收納護照夾係好好揀,唔單止可以將現金同信用卡分開收納,仲可以係打開時一目了然嘅檢查卡片,係出國必備嘅物品.
掛上屬於自己嘅行李掛牌
市面上嘅行李箱各式各樣,係托運行李時少不免會遇到”撞箱”嘅情形,要係第一時間攞對行李,就要有一個醒目的記認呀,噉就掛埋個特別嘅行李掛牌,唔好唔記得寫上基本有關資訊嚟攞錯行李時可以及時聯絡到對方.
打包要分散風險
避免雞蛋都放係同一個籃裡,係打包行李時都要謹記呢項道理,除咗上述重要物品盡量隨身之外,建議生活用品分散行李箱,倘若行李搞唔見嘅時候,仲有士啤衫可以急救.
掌握航空公司嘅連絡資訊
清楚熟知航班號碼同航空公司資訊,若行李畀拖運到其他國家嘅時候,行李遺失嘅櫃檯唯有幫你確認行李位置,而終究嘅責任仍是歸屬於航空公司,為咗維護自己嘅權益,唔好唔記得呢啲最基本嘅知識!
旅行係一件開心嘅事,係上機前有完全嘅準備,體會翻啲風俗民情,帶啲旅行禮物畀親朋好友,最重要嘅係:要識得享受自己嘅生活!


text:
新手媽媽初次餵奶時總有不少「蝦碌」事件,例如寶寶一邊飲奶一邊嘔奶,因有肚風而哭鬧不停等.想餵奶餵得更上手,只需一個好奶樽!
早前SundayKiss向10位媽媽送出 Dr. Brown’s仿母乳防脹氣奶樽,根據Dr. Brown’s資料顯示,Dr. Brown’s防脹氣奶樽不但能有效減少肚風,嬰兒嘔奶及肚絞痛,更具有全新仿母乳型奶咀,能幫助寶寶維持最自然而正確的吸吮,防止出現乳頭混淆!
Dr. Brown’s 仿母乳防脹氣奶樽簡介
- 實驗證明有效減低肚風,嘔奶,脹氣及肚絞痛
- 全新仿母乳型奶咀,維持最自然而正確的吸吮,防止出現乳頭混淆
- 活動式排氣管設計,父母可自由選擇安裝或移除排氣管,更輕鬆方便
- 100% 防止真空形成,避免寶寶肚子內積聚肚風
有關產品詳情可瀏覽︰https://www.blissandbless.com/pages/dr-browns
KISS媽媽親評邀請了10位得獎媽媽分享真實試用效果,到底Dr. Brown’s仿母乳防脹氣奶樽能否獲得媽媽們的芳心?各位媽媽又會否推薦?
Carol Wong
BabyMan出世,媽媽日夜餵奶嘅生活又返返嚟~由醫院已經埋身,暫時BabyMan都食得好好,不過屋企都要有奶樽儲備.左揀右揀,最後就揀咗 Dr. Brown’s Options+™仿母乳排氣奶樽.試咗新奶樽,BabyMan都肯用,正常食奶速度,冇濁親,冇嘔奶情況出現.媽媽表示好放心!而且我測試過,BB無因為啜咗奶樽而唔啜媽媽奶,咁如果我之後要出街,都唔怕bb唔肯飲奶!完全係返工媽媽街精媽媽嘅喜訊呀!
Joann
依家連醫生都建議BB應該餵哺母乳,但係對於要返工嘅媽媽嚟講長時間比BB埋身真係唔容易,又驚BB唔肯用奶樽,又驚用奶樽會好多風.好彩身邊好多媽媽朋友都建議我用美國Dr. Brown’s,佢有全球首創排氣設計,活動式排氣管減少BB食風,就算BB大咗都可以輕易移除排氣管.仲可以保存到維他命A,C,E,真係估唔到原來奶樽都會影響到奶嘅營養!嚟緊有朋友嘅BB出世已經買咗準備送俾佢啦!
Scarlett
由雞脾出世開始,佢都係飲一餐嘔返半餐出嚟,有幾次仲要火箭噴射式嘔左完整一餐奶出黎,超級心痛.因為每滴人奶都係用血做出黎,滴滴皆辛苦,所以我哋揀奶樽首要條件就係要「防風」.而防風最出名一定係連美國兒科醫生都推薦既Dr. Brown’s啦!佢材質不含雙酚A,100%防止真空形成,避免BB肚仔積聚肚風!唔講唔知原來奶樽有機會影響奶嘅營養,Dr. Brown’s 奶樽就可以有效保存到奶液入面嘅維他命A,C,E,雞脾就可以吸收足夠嘅營養啦!超級推薦比所有媽媽,嘔少啲奶BB先可以更加肥肥白白㗎嘛!
小洛妍日記ms_lokyin
洛妍由細到大都唔肯用奶樽,只肯埋身,就咁樣啜咗3年,養到勁痴身.母乳媽媽最怕奶樽搞到乳頭混淆,掉返轉影響埋身就得不償失!所以我地睇中咗Dr. Brown’s Options+防脹氣奶樽,佢哋個奶咀係仿乳頭設計,啱哂母乳BB嘴型!防脹氣奶樽嘅排氣設計令啲奶少啲氣泡又易掃風,BB都無咁易嘔奶!原本都擔心多咗配件會多咗野洗,但洛妍爸竟然話輕鬆過處理我泵奶啲用具,即刻要落單準備多幾個Support神隊友!
Molly
今胎妹妹雖然係食人奶,但同樣平日都係婆婆湊.不過聽婆婆講,妹妹成日都會頂返個奶咀出嚟,肯定係埋慣身,唔習慣用奶樽,所以就轉用Dr. Brown’s 新出嘅《Options+仿母乳排氣奶樽》.佢除咗有防脹氣功能,唔怕嘔奶之外,最吸引係仿母乳型奶咀,啱晒平時埋身嘅妹妹.而奶樽仲係防滑瓶環設計,拎上手都覺得好穩陣,唔容易滑手.排氣設計同母乳餵哺一樣,妹妹飲奶時可以避免吸入空氣,咁就唔會有肚風,搞到嘔奶同肚仔痛啦~
Michelle
媽咪我最擔心就係BB飲完奶掃完風後都成日嘔奶,以我暫時做泵媽為例,挑選合適嘅奶樽比BB用減少啲肚風,令佢嘔少啲就最好!Dr. Brown’s嘅奶樽就有排氣嘅設計,咁就唔使擔心飲奶時有嘔奶同肚痛嘅情況.弟弟嘔奶少咗,又冇肚仔痛,咁就有最優質嘅睡眠質素啦!另外,活動式排氣管設計,方便清潔之外,當BB大個咗仲可以輕易移除排氣氣管添!
Hitomi
因為妹豬飲奶好急,經常濁親同嘔奶,仲要係飲住奶嘔,有時仲口鼻一齊嚟!所以我哋幫妹豬轉用 Dr. Brown’s嘅《Options+™仿母乳排氣奶樽》.妹豬用咗佢之後,無再出現邊飲邊嘔嘅情況.除咗嘔奶問題,妹豬仲因為飲奶急得濟,吸晒啲空氣落肚搞到腸絞痛,唔舒服,經常扭計喊!呢個奶樽就將空氣同奶液分開,可以防脹氣,咁就唔使擔心食奶會食埋啲風.而家妹豬嘔奶少咗,大家都有覺好瞓!飲奶速度正常,無再濁親,仲會飲下停下抖下氣添~好多時一飲完奶抱直佢,話咁快就er啖真氣出嚟,睇見佢咁都覺得爽呀!
Caca
Jackson仔前排夜晚係咁扭嚟扭去唔肯瞓,仲係咁喊,好彩最後發現原來係佢個肚仔好脹好多肚風!即刻上網做下研究邊隻奶樽排氣最好啦.研究之下發現Dr. Brown’s 係美國銷量第一嘅排氣奶樽牌子,仲係最多美國兒科醫生都推薦俾媽媽.奶樽有兩隻質地,分別係玻璃同埋PESU,不含雙酚A.佢仲有全球首創專利排氣設計,可以100%防止真空形成,避免BB肚入面積聚肚風,嘔奶,嗝氣同埋腸絞痛!Jackson仔用咗之後少咗肚風,佢有覺好瞓之餘,我地都瞓得好咗!Jackson仔之前飲奶成日啜到真空哂,要我抆一抆奶樽排氣,而且仲搞到枝奶好多泡,而家就冇呢個問題啦!放完產假返工都唔驚工人姐姐唔識餵或者搞到勁多肚風啦!如果BB有肚風問題,十萬個推介其他媽媽都試用Dr. Brown’s!
Kath
媽媽最驚寶寶飲完奶會有肚風,肚痛甚至飲完奶嘔番出嚟,最近用緊Dr. Brown’s奶樽,係美國銷量第一品牌,仲係最多美國兒科醫生都推薦!用咗之後發現寶寶少咗嘔奶,肚風嘅情況,因為奶樽做到100%防止真空形成,避免寶寶嘅小肚肚積聚肚風.而且奶咀係模仿母乳型設計,畀寶寶維持最自然同正確嘅吸吮方式,防止寶寶出現乳頭混淆嘅情況.咁就啱哂小妹有時要外出,唔驚寶寶唔肯飲奶啦!
Hailey
BB飲奶,媽媽最常面對嘅問題係多肚風同飲完奶會嘔,所以我揀奶樽一定會睇佢嘅排氣功能.Dr. Brown’s係美國銷量第一嘅排氣奶樽品牌,最多美國兒科醫生都推薦畀媽媽.Aiden平時飲奶之後一定會有少少嘔奶同埋比較多嗝氣嘅情況,用咗Dr. Brown’s一個星期真係少咗肚風同嘔奶.平時玩玩下就會嘔奶,一日都整污糟幾件衫仔.但用呢款奶樽真係真係減少咗呢個情況~另外幾欣賞Dr. Brown’s 奶樽中間嘅凹位設計,拎得比較實,唔怕比bb拍走個樽.絕對推介比其他媽媽!


text:
「管理」
點解海洋公園會搞到今時今日嘅局面?好唔容易先至捱過逆境,有好嘅盈利,有好嘅團隊,但係點解要換走一個咁做得嘢嘅主席?其實大家應該最記得係盛智文嘅年代,因為好多新嘢都係佢接管嘅年代創造出嚟,就好似萬聖節嘅「十月全城哈囉喂」.而好多嘅獎項都係盛智文年代所獲得,包括國際遊樂園及景點協會博覽會(IAAPA)頒發頂尖榮譽大獎「2012 Applause Award」(全球最佳主題公園),成為首座亞洲主題公園獲得嚟個大獎!
「質素」
一個好嘅管理層係可以扭轉局勢,但係偏偏當情況好嘅時候就換走一個扭轉局勢嘅主席,取而代之嘅係一個大家都唔識嘅人去管理海洋公園.因為一個錯誤嘅決定,搞到海洋公園面臨關門大吉!大家都好期待嘅水上樂園咁點算呢?其實老實講就算而家搵返盛智文都未必扭轉到個局面.況且俾人無啦啦踢走,俾你都唔會再返去啦.不過如果再唔換人嘅話,真係年年係咁蝕,唔通係咁問政府攞錢咩?
「問題」
好啦問題嚟啦,邊個當日踢走盛智文?咁今日邊個叫政府係時候放手?答案就好明顯啦!好多人話海洋公園已經完成歷史任務,又話如果用嚟做地產項目仲符合經濟效益.其實香港係需要一個主題樂園,只係經營不善.當然好多人謀住海洋公園塊地,因為始終係南區,有價有市.如果我哋撇除係唔係集體回憶,究竟海洋公園嘅價值係邊?當然唔係死撐,只係大家應該諗下點解有咁多人想佢死先!


text:
夏日求驗客:一夜情出事 聲稱俾人屈
尼馬涉姦好頭痕
巴西PSG強姦足球運動尼馬
再有球星捲入強姦醜聞!上周傳媒廣泛報道,話從巴西警方嘅文件發現,效力法甲巴黎聖日耳門(PSG),正喺家鄉備戰今夏美洲國家盃嘅巴西球星尼馬,被指上個月喺巴黎涉嫌強姦一名女子.事件曝光後尼馬立即拍片否認,佢老竇甚至話尼馬係俾人設局勒索!
尼馬下半季喺PSG傷多過踢,先係目送球隊喺歐聯意外輸畀曼聯出局,復出後又喺四月尾嘅法足盃決賽輸波,尼馬仲要打球迷被罰停賽,或多或少影響咗佢嘅心情.傳媒引述巴西警方文件內容,有一名女性指控尼馬喺上月15號夜晚8點左右,喺巴黎一間酒店內將佢強姦,最終呢位女士喺上個禮拜五向巴西聖保羅警方報案.
呢名女子又同警方透露,佢同尼馬喺ig互傳訊息後,尼馬邀請佢飛到巴黎見面.佢話一名叫Gallo嘅尼馬代表,負責幫佢預訂去巴黎嘅機票,同代為安排酒店住宿.又話當佢見到尼馬到酒店嗰陣已經飲醉晒,初時佢哋仲有互相撫摸,但尼馬後來突然變得粗暴,仲用埋暴力違背女方意願將佢強姦.巴西警方嘅報告仲話,女方因為太過驚所以冇即時報警,事發兩日後仲離開咗巴黎,直到上禮拜五先同巴西警方報案,所以巴黎警方嗰邊係完全唔知情.
事件曝光後,尼馬立即自拍咗段長達七分鐘嘅片放上網,否認有關指控:「我俾人話我強姦,呢個係一個好嚴重嘅指控,識我嘅人都知我份人,永遠都唔會做出呢種事.」尼馬嘅老竇亦喺巴西電視節目為囝囝辯護,話尼馬同女方係大家同意下先上床,但女方嘅律師喺兩人分手後就勒索尼馬:「呢個係艱難嘅時刻,但如果我哋唔盡快揭穿真相,雪球就會越滾越大.」佢仲話手上有尼馬俾人勒索嘅證據,當中仲有證人同相,尼馬已經準備好為自己辯護咁話.
目前兩方面各執一詞,雖然唔知最終結果係點,不過近年都有唔少體壇巨星,好似基斯坦奴朗拿度(C朗),羅賓奴,尹佩斯,拜恩等俾人告強姦,但好多最後都冇事,唔少係用錢就解決咗件事.


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年8月30日 星期三
聽花CD #3:A New Beginning
重開專欄講音樂,既然決定重新上路,今次用一個新方法開始.之前執碟有個櫃終於執到吉咗一半(其實只係夾硬將嗰一半搬去其他眼不見為淨嘅暗角),跟住屋入面見得到嘅碟都望一次,想聽同想寫嘅抽晒出嚟,再慢慢諗寫乜同點寫.
一隻隻碟寫有時會好悶(同冇咁多時間逐隻寫),新專欄想試吓唔同寫法,好似幾隊band幾隻碟撈埋一齊寫,寫吓跨媒介題材,甚至唔寫音樂寫吓工業同文化,雖然我寫嘢成日拉到好遠離晒題,「聽花CD」呢個專欄都會盡量集中CD同音樂上面.
執出嚟啲碟想夾埋寫嘅紮埋一舊,跟住好似俄羅斯方塊一舊舊堆高佢,啱啱好質滿半隻櫃,我老母見到都話
「十幾年嚟第一次見你啲嘢咁企理.」
一紮碟一個project,未計單碟已經有六十個project,以我寫文嘅速度分分鐘一個月先出到一篇,就算唔再加新碟已經夠寫幾年,當然前提係唔會爛尾先.咁多年嚟耐唔耐就會嘗試唔同形式嘅專題寫作,不過多數維持一段時間就無以為繼,因為要定期出文時間同心機消耗好大,好耐以前仲會投稿俾網站同雜誌專欄就冇計迫住起貨,到純粹為自己興趣時冇承擔自然會hea,寫到咁上下或者返工忙屋企多事就會放低甚至放棄.希望咁難得準備晒成櫃碟俾自己寫,「聽花CD」可以的起心肝成為一個長遠發展嘅寫作計劃啦.
(然後話,咁難得執到個櫃咁靚,再拎返落嚟咪搞到亂晒又要執過?都係由佢唔好搞算啦唔好寫喇)
訂閱: 張貼留言 (Atom)


text:
過多冇耐農曆新年就要到,過年前拜訪客戶,過年去親朋好友家玩,實在擔心送禮物會了無新意!其實送禮物係一門非常深奧嘅學問,仲有好多作家寫書教人要點樣送禮物,先唔失禮.而家社會同以往唔同,早期物質缺乏嘅年代,送禮物講求物超所值,比起現在物質生活豐厚,送禮物重視嘅唔再係以前,而係一種用心又特別嘅體驗同感覺.
咁豬年禮品到底點送,先會顯得特別又唔失禮呢?
今次送禮重點:
- 農曆豬年到.
- 按照送嘅人年紀/輩分/關係作為根據.
送畀長輩/親戚朋友
肉乾/肉鬆禮盒
肉乾/肉鬆禮盒係到親戚好友屋企拜訪做客最好嘅過年禮品,亦都係長輩嘅最愛!唔理係配飯送粥,佢都係不可或缺嘅角色之一!
送畀員工/客戶
豬仔杯墊
粉嫩嘅顏色,圓碌碌嘅形狀,得意嘅豬蹄圖案,成個杯墊都充滿豬仔嘅特色同趣味,咁實用,得意嘅豬仔杯墊最啱做過年嘅員工禮品!
豬仔尿袋
豬仔USB手指
成隻得意嘅豬仔公仔嘅尿袋同USB手指,又得意又實用!睇到都開心!咁應景符合豬年嘅企業禮品,絕對係送畀客戶同員工first choice!
同場加映-送禮嘅3大迷思
- 禮物送越貴越好就啱啦!→禮物如果太過貴,反而會令對方有心理壓力或者令人誤會你有求於人.
- 送對方鍾意嘅嘢就啱啦!→除非係有深入研究嗰樣嘢嘅品味同層次,否則就會貽笑大方.
- 只要係驚喜對方就一定會鍾意啦!→送驚喜禮物一定要做好功課有十足把握對方會喜歡,唔係驚喜變驚嚇.


text:
投稿讀者:Jarvis
小弟係一間細公司老闆,得十零人,其實冇影響力,我帶頭用Signal之後,公司有一半員工有跟隨,有一半冇理我,當然我哋都有用WhatsApp,喺度想分享小小感受,不喜勿插.
我邀請員工試用Signal(真係禮貌地邀請,唔係施壓同情緒勒索),並非要佢哋一刀切從此關閉WhatsApp兼刪除個App,相反我係用生意角度去分析,仲舉咗一個例子:平時公司搵供應商拎貨,如果老奉將生意畀晒其中一間,對方就會大安旨意,當你傻仔咁宰割,然後喺質素,服務,同埋配套方面都不思進取,甚至衍生出不平等嘅條款,因為我哋冇引入其他競爭對手去威脅呢個供應商嘅地位,結果造就咗佢哋獨大,咁我哋就會畀人牽住個鼻走.
做人同埋做生意都係一樣,最緊要有得揀,所以我鼓勵員工用埋Signal,原意就係唔想WhatsApp獨大,唔使等到將來有唔公平嘅事發生都要硬食.
同一道理,我哋想有得揀,係因為我哋都追求自由,追求民主,民主即係大家有選擇,而唔係要大家跟隨一個選擇,如果係咁,我哋口口聲聲所講嘅自由同民主,已經變質成為另一種獨裁,我哋亦成為自己本來最討厭嗰班人.
其中一位同事相當熱血,佢轉用Signal嘅同時,不斷向幾位仲未打算轉嘅同事施壓,我從旁觀察到嗰幾個同事係有啲反感,因為佢哋感受到情緒勒索,當然熱血嗰位同事嘅初心唔係想喺情感上綁架別人,但出嚟就明顯有反效果,我會咁樣形容-----你去一間舖頭睇嘢,店員盡責地跟喺旁邊介紹產品,有啲人好受落,而有啲人就唔鍾意,覺得好煩好困擾之下寧願唔買,店員sell嘢本質上係冇錯,只係每個人嘅性格都唔同,有人受軟唔受硬,有人唔鍾意跟風,有人唔鍾意畀其他人迫住做一件事,其實我哋本來嘅出發點都係咁.
我作為老闆帶頭用Signal,係想下屬知道有得揀,而唔係要焗佢哋揀,每個人做好本份已經足夠,我哋應該係對自己有要求,而唔係要求別人點點點.
Signal,我用咗,會同人哋講我用緊,會叫同事仲有身邊人add我,因為我唔想造就WhatsApp獨大,唔希望畀人牽住個鼻走,亦唔會想自己牽住人哋個鼻走.


text:
初五果日我照常開工,仲由朝教到晚 o添!一早係屯門教咗一個,之後去將軍澳,再跟住去九龍灣,最後一站就係廣播道.雖然只係四個地方,五個學生,但由於浪費咗好多時間係交通上面,所以都差唔多用哂成日時間.
當我去到尾二果站時,發覺有個未接來電,原來係最後一站個學生家長打俾我,於是我就覆番佢電話,佢問我可唔可以早啲到,我話唔得,因為仲要教多個學生先至去佢度,咁佢就問我幾點到,我話 6:30pm 到,點知佢同我講:「依家過年時節,你應該問吓我駛唔駛調時間呀嘛,佢兩個細嘅又唔識同我講,咁依家唔駛出街啦!一陣間每人淨係上 45分鐘算啦,下次記得同我講聲!」之後 bye 都無聲就收咗線.
大佬,妳明知自己要出街就早啲同我改時間啦,臨上堂前兩個鐘唔夠先打嚟問,我話唔可以早到仲好似係我唔啱咁,叫我下次記得同佢講聲.佢兩個仔有幾細呀,一個中一,一個中三啦,唔好話佢哋 "闊佬懶理"!唔怪得之媽咪成日都話上門教琴係無咁受尊重,人哋只係當你係佢屋企其中一個鐘點工人,叫我有機會就自己開琴行,唉,我有咁富貴就好囉!如果媽咪喺度,我就可以同佢 "呻" 兩句,佢安慰我兩句就無乜事,依間雖然唔係話好唔開心,但係咪就好似個 "此刻心情" icon 咁…… 無奈囉!


text:
青衣島
青衣島(粵拼:cing1 ji1 dou2),或者就咁叫青衣,係香港西面水域嘅一個島,響新界南面,接近荃灣同葵涌,係香港都會區(即係市區)嘅一部分.面積約十點六九平方千米[1].青衣島絕大部份嘅海邊已經填晒海,而且重拼埋周圍嘅兩個島,牙鷹洲同洲仔.未填海之前,島上有東北部有三個海灣同埋漁港.佢哋就係門仔塘,青衣塘同埋青衣灣.滄海桑田,海面變晒做青衣嘅新市鎮.
青衣島四面都係海.東同北面同荃灣葵涌隔住條藍巴勒海峽.西面係馬灣海峽,南面就係維多利亞港.島上有鄉村,市區,重工業同輕工業,亦都係香港嘅油庫.以前個島好隔涉〔呢句嘢唔似粵語,唔該改咗佢〕,但家下已經係香港交通樞紐,有七條橋駁住.個島係去香港國際機場必經之地,附近航道係東西海運必經.藍巴勒海峽邊,青衣島東南係九號貨櫃碼頭,係葵青貨櫃碼頭一部份.
青衣島1974年青衣大橋通車之後,就開始納入荃灣新市鎮一部份,係由長青邨開始,一直由南向北發展.青衣島發展比較散,各邨各有各核心,而最旺嘅地方響東北便,青衣港鐵站嘅青衣城.附近亦長發邨有長發商場,係領匯其中一個重要商場.舊時有青衣大街,不過已經移平起晒樓,唔再係島嘅中心.青衣島大部份公共設施都響島東北.
名[編輯]
青衣島英文寫做Tsing Yi Island,而再早一啲又寫做Tsing-I Island.早期地圖上面,青衣島個位標咗青衣潭或者青衣潭山.青衣個名,唔知點來,不過有幾個傳說.一說青衣島個海多青衣魚,另一說係青衣以前好多船到,交易會磅衫,叫稱衣,叫叫下叫青衣.不過青衣島個名見於白玉禪師嘅讖詩[2]「長沙左手接青羅,右攬青衣濯碧波,深夜一潭旦斗現,裡頭容得萬船過,有人下得朝陽過,十三年後必登科,若是世人尋不得,回頭轉問釣魚哥.」呢首詩傳說係鄧符協落戶岑田(今日錦田),響荃灣一個叫「半月照灣」嘅名穴度葬佢老竇,掘到呢讖詩石.長沙就係長沙灣,青衣就係青衣島.中間洋面有好多船來來往往.
青衣其實重有古名,叫春花落.家下青衣東南都有個地方叫春花落,嗰度有條村叫春花落.咁啱早期青衣島英文亦都寫做Chun Fa Island或者Chung-Hue Island不過條村同古名嘅關係不明.大明時青衣對出個海叫春花洋.春花洋有海盜出沒,大明水師就響度打低班海盜.大明粵大記海圖畫低春花落,響葵涌隔籬.
行政[編輯]
青衣島家下係屬葵青.雖然係個離島,但係同荃灣好近,所以多年來都係荃灣範圍,所以舊時係歸荃灣區,而唔係離島區.後尾荃灣區實在人太多,青衣島同葵涌劃咗出來,開個葵涌及青衣區,即係家下葵青區.
不過鄉村又有自己分法,青衣島自成一角,屬青衣鄉事委員會.呢樣同葵涌唔同,葵涌係歸荃灣鄉事委員會.青衣鄉事委員會曾經響島好有政治影響力,不過自從有區議會同已經廢咗區域市政局,影響力大不如前.家上青衣住城人口多過村人口好多,影響力更加細.
史[編輯]
青衣島因為響邊疆,古代記載唔係好多,家下搵到最古老記載,都係大明嗰陣嘅海防圖.


text:
遺傳學
遺傳學(粵拼:wai4 cyun4 hok6)係研究生物體嘅遺傳同埋變異嘅科學,係生物學嘅一個重要分支.喺史前時期,人類就已經識得利用生物體嘅遺傳特性通過選擇育種嚟提高穀物同埋牲畜嘅產量.而現代遺傳學,目的係尋求了解遺傳嘅整個過程嘅機制,就係始於19世紀中孟德爾嘅研究工作.雖然,孟德爾並唔知遺傳嘅物理基礎,但喺佢觀察到生物體嘅遺傳特性,某啲遺傳單位遵守簡單嘅統計學規律,呢啲遺傳單位家陣被稱為基因.
基因位於DNA上,而DNA係由四類唔同嘅核苷酸組成嘅鏈狀分子,喺DNA上面嘅核苷酸序列就係生物體嘅遺傳信息.天然嘅DNA係以雙鏈形式存在嘅,兩條鏈上面嘅核苷酸互補,而每一條鏈都可以作為模來合成新嘅互補鏈.呢啲就係形成可以被遺傳嘅基因嘅複製方式.
基因上嘅核苷酸序列可以被細胞轉譯以合成蛋白質,蛋白質上嘅胺基酸序列就係對應基因上嘅核苷酸序列.呢個對應性被稱為遺傳密碼.蛋白質嘅胺基酸序列決定佢點樣摺疊成為一個三維結構,而蛋白質嘅結構就同佢所發揮功能密不可分.蛋白質執行細胞中幾乎所有嘅生物學進程來維持細胞嘅生存.DNA上嘅一個基因嘅改變可以改變佢編碼嘅蛋白質嘅胺基酸,並可能改變呢個蛋白質嘅結構同埋功能,進而對細胞甚至整個生物體造成巨大嘅影響.
雖然遺傳學喺決定生物體外形同埋行為嘅過程中扮演重要嘅角色,但呢個過程係遺傳學同生物體所經歷嘅環境共同作用嘅結果.例如,雖然基因能夠喺一定程度上決定一個人嘅體重,人喺童年所經歷嘅營養同埋健康狀況都會對佢嘅體有重大影響.


text:
利申: 對唔住,我知我好落伍,呢首歌hit咗大半年,我到而家先留意.多得大台撥火,令大家將注意力集中喺呢十幾個後生仔 (我知有幾個年過三十,不過比起42歲嘅同「後生仔」傾偈嘅叔叔都算年輕啲).而我就留意呢位曾經被人話「乜水」嘅Jer柳應廷.
我諗好多人同我一樣,Mirror 同 Error 呢班後生仔畀到大家耳目一新嘅感覺.唔討論佢哋唱歌跳舞啱唔啱聽,剩係講MV嘅製作已經好認真.而Jer出道第二首個人作品《迴光物語》嘅MV,剩係個取景地點已經嚇親我.
呢個MV大部份嘅鏡頭都喺蓮麻坑礦洞拍攝.咁有幾巴閉? 好難去囉.
蓮麻坑有幾難去?
蓮麻坑位於新界北區,同其他熱門山徑唔同,呢度真係相當難去.
- 蓮麻坑原本係邊境禁區,2009年開始開放,所以山徑設施唔太完善.大部份山路都係碎石,泥路.去 Google 地圖,呢一帶係無顯示路徑,空白一片.
- 一般人由最近嘅車路禾徑山路進入,都要大概5公里路
- 中途仲要越過北區高峰紅花嶺 (492米)
- 睇新聞得知,拍攝時係七月仲夏,日頭三十幾度.
最黐線嘅係,拍 MV 並唔係去郊遊,有一大班工作員,當中有人無乜行山經驗 (例如陪同拍攝嘅 Anson Lo),仲要孭住大批器材.而主角 Jer 仲要著住幾件長袖衫,深入礦洞焗餐死.
如果唔係
- 有人話蓮麻坑唔難去,小妹唔係行山專家,我唔識,多謝大家指正.下次我寫嘢會再準確啲.
- 另外有人話可以問政府拎permit然後揸車入去,行都唔使行.小妹都係根據多份報章嘅報導,話成班crew行咗幾個鐘.(見Topick) 另外Mirror Facebook Page亦貼過Jer同Anson Lo喺中途行山嘅合照.
我愛櫻木!
分享連結: